
CINSTIREA  BIBLIEI 

De  Preot  Dr.  NICOLAE  NEAGA 
Profesor  ia  Academia  teologică  „Andreiană* 


Sunt  în  viaţa  poporului  nostru  momente  cari  merită  să 
fie  aşternute  pe  hârtie  nu  numai  pentru  a  servi  ca  obiect  mate¬ 
rial  unui  meticulos  colecţionar  de  date  mai  mult  sau  mai  puţin 
vrednice  să  fie  pomenite,  ci  pentrucă  ele  sunt  expresia  unei 
îndatoriri  lăuntrice.  Ceeace  a  realizat  anul  1688  a  fost  o 
trebuinţă  de  ordin  lăuntric  a  unui  neam  întreg.  Satisfacerea 
acestei  cereri  fu  prilejul  schimbării  spre  bine  a  atâtor  lu¬ 
cruri.  „Maşina  alcătuirii  noastre  sociale",  ca  să  întrebuinţez 
termenii  unui  mare  pedagog  român,  primise  parecă  prin  teh¬ 
nicienii  dela  1688  un  nou  regulator  al  vieţii  colective,  o 
putere  interioară  de  călăuzire,  putere  care  făcea  super¬ 
flue  mijloacele  externe  de  constrângere  spre  fapte  măreţe. 
In  Sfânta  Scriptură  se  află  conturată  întreaga  înţelepciune 
a  vieţii,  de  aceea  anul  1688,  când  eşi  întâia  oară  în  graiul 
strămoşesc  Biblia,  este  privit  cu  tot  dreptul  an  făcător  de 
epocă.  Biblia  e  cartea  pentru  toţi.  Ea  are  puterile  ei  proprii. 
Un  popor  care  o  citeşte  este  mai  bine  pregătit  pentru  lupta 
vieţii  decât  unul  înstrăinat  de  această  Carte  a  Cărţilor.  La 
un  popor  cititor  de  Biblie  n’a  prins  şi  nu  va  prinde  nici¬ 
odată  extremismul  materialist,  bolşevismul  sau  alte  asemenea 
curente  dăunătoare  societăţii.  Cine  prin  citirea  cu  evlavie 
pătrunde  în  adevărurile  eterne  ale  Scripturii,  are  un  principiu 
călăuzitor  în  viaţă,  are  de  cârmuitor  nu  soarta  sau  întâm¬ 
plarea,  pe  om  sau  născocirile  acestuia,  ci  pe  Dumnezeu. 
Fără  Biblie,  niciodată  omenirea  n’ar  fi  posedat  acel  ceva  din 

înţelepciunea  Dumnezeirii,  care-i  dă  puterea  de-a  evolua 
spre  destinele  nebănuite  ale  desăvârşirii.  Cărturarul  înţelept 
ca  şi  neamul  de  oameni  buni  şi  cu  frica  lui  Dumnezeu  au 
crescut  şi  s’au  desvoltat  în  aerul  liber  şi  proaspăt  al  Evan¬ 
gheliei  lui  Dumnezeu.  Fireşie,  omul  e  creat  după  chipul  şi 
asemănarea  lui  Dumnezeu,  e  o  capodoperă  a  naturii,  coroana 
creaturilor,  dar  vorba  unui  cărturar :  „dela  crearea  omului  a 
trecut  cam  multă  vreme.  Nu-i  mirare  că  de  mult,  exempla¬ 
rele  omeneşti  nu  prea  par  tocmai  capodopere ;  că  se  găsesc 
şi  multe  exemplare  defecte  între  ele".  Dar  tocmai  în  aceasta 
constă  însemnătatea  şi  puterea  Bibliei  de-a  fi  un  corectiv 
bun  pentru  toate  păturile  de  oameni,  de  a  fi  în  orice  vreme 
o  carte  a  lumii.  Preotului  îi  dă  instrucţiunile  necesare  în¬ 
deplinirii  cu  succes  a  chemării  sfinte;  ostaşului  îi  insuflă 
dragostea  de  neam  şi  de  ţară  în  ceasuri  când  greu  izbuteşti 
cu  oricare  alte  mijloace;  slujbaşului  îi  înlesneşte  desvol- 
tarea  unei  activităţi  curate,  sub  raport  duhovnicesc ;  meşteşu¬ 
garul  cititor  de  Biblie  se  dă  după  felul  de  viaţă  al  acesteia, 
trăeşte  cu  ea  şi  se  călăuzeşte  de  această  carte  fără  seamăn ; 
plugarul  brăzdează  pământul  nădăjduind  că  darul  Domnului 
aduce  roadă  şi  cine  samănă  culege ;  medicul  operează,  dar 
luminat  de  duhul  biblic,  nu  uită  că  Dumnezeu  este  acela 
care  vindecă.  Nu  e  o  afirmare  hazardată  că  pe  măsură 
ce  cunoaşterea  Bibliei  se  întinde,  binele  global  progresează 
iar  legătura  între  cer  şi  pământ,  între  Dumnezeu  şi  om  devine 
din  ce  în  ce  mai  durabilă. 

Iată  pentruce  „preacreştinul  şi  preacuviosul  domn"  loan 
Şerban  Cantacuzino  a  ţinut  de  a  sa  datorie  să  dea  celor  de 
sub  ascultarea  sa  talantul  ce  i  l’a  încredinţat  Dumnezeu.  Era, 
se  vede,  Şerban  omul  care  gândea  mult  la  lucrurile  lui  Dum¬ 
nezeu,  deaceea  între  mijloacele  de  guvernare  a  întrebuinţat 
şi  Biblia,  nădăjduind  că  se  vor  găsi  destui  ca  să-i  guste  far¬ 
mecul  şi  astfel  lumea  se  va  deprinde  încetul  cu  încetul  cu 
treburile  sufleteşti  şi  se  va  pregăti  din  ce  în  ce  mai  mult 
pentru  lupta  cea  bună  în  viaţă.  înaltele  feţe  bisericeşti 
s’au  arătat  bucuroase  de  un  asemenea  soiu  de  lucru,  pricină 
pentru  care  „Măria  sa  Ion  Şerban  Cantacuzino...  vrednic 
este  de  multe  şi  mari  laude". 

Cu  toate  cusururile  inerente  vremii  aceleia,  Biblia  Iui 
Şerban  a  uşurat  până  în  zilele  noastre  osteneala  acelora 

cari  se  silesc  să  dea  în  dulcele  graiu  al  strămoşilor  cartea 
Duhului  sfânt :  „Limba  Bibliei,  zicea  Şaguna,  pentru  un  popor 
numai  odată  se  poate  alcătui.  Dacă  s’au  biruit  piedecile  tra¬ 
ducerii  bune  şi  credincioase,  dacă  poporul  a  primit  limba  tra¬ 
ducerii  în  însăşi  fiinţa  sa,  atunci  următorii  n’au  altceva  să 
facă,  decât  să  reînoiască  şi  să  îndrepteze  limba  Bibliei,  aşa 
cum  ar  fi  reînoit-o  şi  îndreptat-o  cel  dintâi  traducător  al  ei, 
presupunând  că  a  trăit  până  în  veacul  acesta".  Dar  valoarea 
Bibliei  de  Bucureşti  s’a  permanentizat  şi  prin  folosul  naţional 
pe  care  l’am  avut  noi  Românii  prin  primirea  acestui  dar. 
Biblia  ne-a  înfrăţit  prin  slova  şi  duhul  ei  silindu-ne  să  fim  o 
unitate  chiar  aşa  divizaţi  printre  diferite  state  cum  eram. 
Ostenitorii  Bibliei  nu  s’au  gândit  numai  la  Românii  de  sub 
a  lor  stăpânire  ci  la  toţi,  de  pretutindenea,  căci  „toţi  Românii 
dintr’o  fântână  cură".  Prin  această  traducere  începu  pentru 
neamul  românesc  o  epocă  de  redeşteptare,  de  sete  necur¬ 
mată  spre  afirmare  şi  cucerire  a  locului  pe  care  ni  l’a  re¬ 
zervat  Providenţa  la  răsăritul  acestui  continent.  Iar  dacă 
astăzi  suntem  ceeace  suntem,  incontestabil  o  mare  parte  de 
merit  revine  Bibliei,  singura  în  stare  a  ne  pregăti  şi  de  acum 
înainte  spre  un  alt  fel  de  viaţă. 

nici  naţional-socialismul  german  nu-i  chiar  aşa  strein  de 
această  acuzaţie,  când  vrea  să  altoiască  şi  chiar  să  xnlo* 
cuiască  actualul  Protestantism  cu  elemente  din  vechea  re- 
ligiune  germană  a  lui  Woian,  care  ar  fi  mult  mai  favora¬ 
bilă  desvoltării  energiei  germane.  Se  socoteşte,  că  acel  furor 
teutonicus,  de  care  vorbeşte  Taciius,  s’ar  simţi  jenat  în  to¬ 
vărăşia  blândeţei  creştine.  Aşa  că  astăzi  popoarele  Europei 
sunt  martore  la  desfăşurarea  unui  eveniment  istoric  foarte 
ciudat  şi  destul  de  greu  de  lămurit:  două  regimuri  politice 
cu  desăvârşire  anlagoniste  şi  vrăjmaşe,  bolşevismul  şi  na¬ 
ţional-socialismul,  luptă  cot  la  cot  împotriva  Creştinismului. 
Această  prigoană  se  explică  în  republica  sovietică  prin  in¬ 
fluenţa  iudaismului,  a  francmasoneriei,  a  comunismului  ateu 
ca  structură  şi  chiar  a  misticismului  specific  sufletului  slav, 
care  foarte  uşor  trece  dela  o  extremă  la  alta.  Nu  putem 
însă  invoca  aceleaşi  cauze  pentru  prigonirea  Bisericii  cre¬ 
ştine  în  Germania,  unde  iudaismul,  francmasoneria  şi  co¬ 
munismul  sunt  aproape  complet  lichidate.  O  explicare  cu 
un  colorit  oarecum  istoric  ar  fi  reacţiunea,  într’o  formă 
mult  mai  gravă,  a  spiritului  german  de  independenţă  împo¬ 
triva  catolicismului  internaţional,  agresiv  şi  rigid,  reacţiune 
începută  încă  de  acum  400  de  ani  de  către  Luther.  Insă 
această  explicare  nu-i  suficientă,  căci  astăzi,  în  Germania, 
este  biciuit  şi  Protestantismul,  nu  numai  Catolicismul.  De 
ce?  Pentrucă  îndrumătorii  şi  capii  politici  aiReichului  con¬ 
fundă  Creştinismul  cu  iudaismul  şi  Biblia  cu  talmudul.  De 
aceea,  după  concepţia  naţional-socialistă,  susţinută  mai  ales 
de  teoreticianul  Rosenberg  şi  de  curând  răposatul  general 
Ludendorf,  antisemitism  înseamnă  anticreştinism. 

Şi  oare  se  va  reuşi  să  fie  scos  Creştinismul  din  viaţa 
poporului,  printr’o  formă  violentă,  cum  se  procedează  în 
Rusia  sovietică,  sau  printr’o  forma  oarecum  mai  civilizată, 
ca  printr’o  luptă  de  idei,  cum  are  pretenţia  că  procedează 
Germania?  Hotărît  că  nul  Cultura  europeană  este  rezul¬ 
tată  din  doi  factori:  clasicismul  şi  Creştinismul.  înlăturarea 
unuia  dintre  aceste  două  elemente  va  duce  la  sărăcirea  şi 
pipernicirea  culturii  bătrânului  continent.  S’a  încercat  cu 
diminuarea  şi  aproape  înlăturarea  clasicismului  din  şcoală. 
Greşala  s’a  văzut  şi  s’a  simţit  după  o  experienţă  nu  prea 
îndelungată,  atât  la  noi,  cât  şi  la  alte  naţiuni,  —  de  aceea 

acum  ne  întoarcem  înapoi.  Cu  atât  mai  repede  şi  mai  du¬ 
reros  se  va  simţi  lipsa  Creştinismului,  care  a  contribuit  Ia 
plămădirea  sufletului  poporului,  a  influenţat  ştiinţa,  arta  şi 
viaţa  socială,  atât  în  Germania,  cât  şi  în  Rusia,  încă  din 
secolul  al  nouălea. 

Creştinismul  nu  va  mai  putea  fi  înlăturat  din  viaţa  po¬ 
poarelor  şi  pentru  un  alt  motiv,  care  se  poate  verifica 
foarte  uşor  istoriceşte:  regimurile  politice,  dintre  care  unele 
ar  putea  să-i  fie  vrăjmaşe,  se  schimbă  şi  variază  foarte 
simţitor  în  răstimpuri  mai  mari  sau  mai  mici,  pe  când  Cre¬ 
ştinismul  rămâne  în  permanenţă  acelaş  factor  de  influenţă 
prin  principiile  lui  fundamentale  şi  eterne. 

De  aceea,  pentru  consolidarea  credinţii  în  Acela,  Care 
a  zis:  „Cerul  şi  pământul  vor  trece,  dar  cuvintele  Mele  nu 
vor  trece  1“  1  —  şi  pentru  liniştea  conştiinţei  acelora,  care 
se  înfricoşează  şi  şovăesc  faţă  de  cea  mai  recentă  muce¬ 
nicie,  pe  care  o  şuiere  astăzi  Biserica  lui  Hristos  în  Rusia 
sovietică  şi  în  Germania  naţional-socialistă,  socotesc  foarte 
actual  de  tratat  subiectul: 

Creştinismul  şi  Duhul  creiator  în  lume. 

I 

Felul  unei  instituţii  şi  al  unui  factor  cultural  se  oglin¬ 
deşte  în  ideile  lor  fundamentale  călăuzitoare. 

în  ceea  ce  priveşte  Creşiinismul,  toate  adevărurile  lui 
fundamentale  au  caracter  dinamic,  sunt  idei-forje,  cum  se 
exprimă  limbajul  filosofic.  Să  menţionăm  câteva  dintre  aceste 
adevăruri. 

După  concepţia  creştină,  Dumnezeu  este  —  înainte  de 
toate  —  spirit  absolut,  creiator.  Prima  pagină  din  Biblie 
este  o  apologie  a  creaţiunii  divine.  Tot  dinamism  şi  chiar 
o  creaţiune  permanentă  însamnă  şi  Pronia  divină  faţă  de 
creiaturi,  care  acţionează  atât  în  totalitatea  făpturilor,  cât 
şi  în  cele  mai  mici  amănunte  ale  lor.  Dumnezeu-Mântui- 
torul  este  un  alt  adevăr  dinamic  al  Creştinismului;  căci 
mântuirea  însamnă  o  acţiune  nu  numai  din  partea  lui  Dum- 


J  Matei  24,  55. 

nezeu,  ci  şi  o  colaborare  din  partea  omului.  Iar  prin  po¬ 
gorârea  Duhului  Sfânt  şi  întemeierea  Bisericii  creştine,  ac¬ 
ţiunea  divină  se  sălăşlueşte  direct  în  istoria  omenirii;  căci 
Biserica  se  aseamănă  cu  grăuntele  de  muştar,  care  creşte,. 
—  deci  ac|iune;  cu  năvodul,  care  se  aruncă  în  mare  şi 
prinde  o  muljime  de  peşti,  —  deci  acţiune;  cu  comoara 
de  mare  preţ,  care  este  căutată  şi  cumpărată,  —  deci  ac¬ 
ţiune.  Rostul  Bisericii  creştine  este  de  a  realiza  împărăţia 
Iui  Dumnezeu  pe  pământ  dela  forma  cea  mai  modestă  până 
la  cea  mai  desăvârşită.  Deci  această  împărăţie  a  lui  Dum¬ 
nezeu,  care  în  forma  ei  văzută  se  confundă  cu  Biserica, 
este  într’o  permanentă  devenire,  —  ceea  ce  însamnă  iarăşi 
acţiune,  atât  din  partea  Duhului  Sfânt,  cât  şi  a  membrilor 
Bisericii.  „Căutaţi  mai  întâi  împărăţia  lui  Dumnezeu  şi 
dreptatea  Iui  şi  toate  celelalte  se  vor  adăoga  vouă".1  „îm¬ 
părăţia  lui  Dumnezeu  se  ia  cu  sila  şi  năvălitorii  pun  mâna 
pe  ea“.2  Aceste  două  porunci  ale  Mântuitorului  caracte¬ 
rizează  destul  de  expresiv  lupta  încordată,  acţiunea  obliga¬ 
torie  a  creştinilor  pentru  realizarea  treptată  a  împărăţiei  lui 
Dumnezeu  pe  pământ. 

Dar  această  permanentă  devenire  scoate  la  iveală  un 
alt  adevăr  creştin:  finalitatea  lumii,  care  se  va  încheia  cu 
judecata  de  apoi.  Insă  şi  acest  ultim  act  al  împărăţiei  Iui 
Dumnezeu  pe  pământ  însamnă  afirmarea  acţiunii,  căci  ju¬ 
decata  va  avea  în  vedere  tocmai  faptele  săvârşite  pe  pă¬ 
mânt.  Să  ne  gândim  numai  la  pagina  evanghelică  despre 
judecata  de  apoi3  şi  vom  înţelege  repede  cât  de  mult  pre- 
ţueşte  Creştinismul  mila,  adică  fapta  bună  pe  toate  feţele  ei- 

Deci  oricare  adevăr  creştin  fundamental  am  analiza, 
el  se  dovedeşte  un  izvor  de  energie,  generator  de  fapte  în 
viaţa  pământească. 

II 

Valoarea  Creştinismului  ca  putere  permanent  creiatoare 
se  mai  deduce  din  concepţia  sa  dinamică  cu  privire  Ia 
om.  Acesta  este  înfăţişat  de  Biblie  ca  o  făptură  spirituală- 
corporală.  Cum  însă  spiritul  prin  sine  însuşi  este  activ,  ur- 

1  Matei  6,  33. 

2  Matei  11,  12. 

3  Matei  25,  31-46. 

mează  că  omul  chiar  prin  structura  sa  este  destinat  crea- 
ţiunii.  Asemănarea  omului  cu  Dumnezeu  prin  creaţiune  este 
una  dintre  cele  mai  nobile  şi  mai  evidente  după  concepţia 
creştină.  Insă  oricât  de  vast  este  câmpul  activităţii  ome¬ 
neşti  şi  oricât  de  depărtate  ţelurile  ei,  pecetia  acestei  acti¬ 
vităţi  rămâne  în  permanenţă  relativitatea  şi  imperfecţiunea, 
fiindcă  mărginit  este  şi  spiritul  omului.  Numai  acţiunea  di¬ 
vină  poate  fi  absolută  şi  perfectă,  fiindcă  nemărginit  şi  atot¬ 
puternic  este  şi  Spiritul,  din  care  ea  izvorăşte. 

Intre  primele  porunci,  pe  care  Ie-a  primit  omul  dela 
Ziditorul  său,  a  fost  obligaţia  lui  de  a  se  înmulţi,  a  umplea 
pământul,  a-1  lucra,  a-1  stăpâni  şi  a-1  păzi. 1  Insă  îndepli¬ 
nirea  acestei  obligaţii  a  impus  şi  impune  omului  o  acţiune 
încordată  în  toate  domeniile  şi  în  toate  timpurile.  Insul  sau 
poporul,  care  nu  se  supune  acestei  obligaţii,  se  sinucide 
atât  sufleteşte,  cât  şi  trupeşte. 

Dintre  puterile  sufleteşti  ale  omului,  iibertatea  este  una 
dintre  cele  mai  caracteristice.  Realitatea  ei  n’o  poate  tă¬ 
gădui  nimeni,  oricât  de  variate  ar  fi  teoriile  cu  privire  Ia 
elasticitatea  şi  îngrădirile  ei.  Insă  din  existenţa  libertăţii  se 
deduce  automat  necesitatea  acţiunii,  care  se  impune  tot 
mai  încordată  în  măsura  în  care  se  urmăreşte  ultima  şle¬ 
fuire  a  libertăţii:  desăvârşirea  morală.  Porunca  Mântuito¬ 
rului:  „Fiţi  desăvârşiţi  precum  şi  Tatăl  vostru  desăvârşit 
este!"2  —  produce  o  adevărată  explozie  de  frământare 
înfr’o  conştiinţă  curat  creştină  şi  se  preface  într’o  îmbol- 
dire  permanentă  de  activitate  şi  alergare  în  arena  acestei 
vieţi,  după  vorbirea  figurată  a  sfântului  apostol  Pavel,  * 
pentru  ca  să  câştigăm  cununa  cea  neveştejită. 

Chiar  actul  mântuirii,  care  este  în  primul  rând  un  har 
ce  se  pogoară  de  Sus,  impune  omului  o  colaborare  activă 
prin  necesitatea  pocăinţii  şi  a  credinţii  roditoare. 

După  cum  lumea  fizică,  grupată  în  sisteme  solare,  gra¬ 
vitează  către  un  punct  nedefinit  în  spaţiu,  aşa  şi  omul* 
prin  sufletul  său,  tinde  către  veşnicie.  Această  permanentă 
mişcare  a  noastră  între  vremelnicia  de  aici  şi  vecinicia  de 


'  Facere  1,  28  şi  2,  15 

2  Matei  5,  4S. 

3  I  Corlnteni  9,  24—27. 

•dincolo,  se  transformă  iarăşi  în  acţiune,  care  ne  ajută  să 
urcăm  cu  vrednicie,  de!a  pământ  la  cer,  scara  pe  care  a 
visat-o  Iacob. 


Iii 

Aici,  pe  pământ,  desvoltarea  maximă  a  puterilor  sufle¬ 
teşti  şi  trupeşti  ale  omului  se  produce  în  viaţa  socială,  în¬ 
cepând  cu  familia  şi  sfârşind  cu  întreaga  omenire.  Rezultatul 
acţiunii  omeneşti  în  cadrul  social  este  cultura.  Şi  în  ceeace 
priveşte  concepţia  sa  despre  cultură.  Creştinismul  se  dove¬ 
deşte  ca  un  ferment  de  acţiune. 

După  etimologia  sa  latină,  cuvântul  cultură  exprimă  în 
primul  rând  lucrarea  şi  îngrijirea  pământului :  agri-cultura , 
iar  în  al  doilea  rând  —  formarea  şi  îngrijirea  spiritului  şi 
a  creaţiunilor  spirituale:  animi- cultura.  In  înţeles  mai  larg, 
agricultura  însamnă  cucerirea  naturii  şi  a  legilor  ei  de  către 
om,  pentru  a  fi  pusă  în  slujba  sa.  Această  cucerire  formează 
ceeace  numim  civilizaţie  sau  tehnica  modernă.  Iar  cultura 
propriu  zisă  rămâne  desvoltarea,  cultivarea,  şlefuirea  şi  în¬ 
nobilarea  Ia  maximum  a  sufletului  omenesc. 

Faţă  de  ambele  aceste  direcţii  culturale:  tehnica  şi 
cultura  propriu  zisă,  Creştinismul  a  avut  şi  are  o  atitudine 
de  permanentă  activare.  Se’nţelege  că  el  are  în  vedere  în 
primul  rând  cultura  religioasă-morală,  potrivit  cuvintelor 
Mântuitorului:  „Căutaţi  mai  întâi  împărăţia  lui  Dumnezeu  şi 
dreptatea  lui  şi  acestea  toate  se  vor  adăoga  vouă".1  Sau  în 
conformitate  cu  blânda  mustrare  către  sora  lui  Lazăr :  „Marto, 
Marto,  ie  sileşti  şi  te  îngrijeşti  de  multe ;  dar  una  e  de  tre¬ 
buinţă!"  2  Sau  în  legătură  cu  preţuirea  sufletului:  „Ce  ar 
folosi  omul  de  ar  dobândi  toată  lumea,  iar  sufletul  şi  l-ar 
pierde?"3  Cu  toate  acestea  şi  avântul  cel  mare  al  tehnice?, 
al  cuceririi  naturii  prin  ştiinţă  îşi  are  începutul  tot  prin  Cre¬ 
ştinism,  căci  el  a  liberat  pe  oameni  de  legătura  vrăjilor  şi 
a  fricii  de  demoni  în  faţa  naturii.  Din  clipa  în  care  omul 
a  ajuns  la  conştiinţa  creştină,  că  el  este  stăpânul  naturii,  că 
el  deci  are  chemarea  şi  puterea  de  a  o  cuceri  şi  de  a  o 
pune  în  slujba  sa,  de  atunci  obstacolul  cel  mai  serios  din 


1  Matei  6,  35. 

s  Luca  10,  41.  3  Marcu  8,  36. 

calea  cuceririi  naturii  a  fost  înlăturat.  Insă  faţă  de  pretenţiile 
neîndreptăţite  ale  tehnicii  de  astăzi  de  a  robi  sufletul  ome¬ 
nesc,  care  a  creiat-o.  Creştinismul  are  datoria  de  a  libera 
a  doua  oară  pe  om  din  sclavie,  spiritualizând  tehnica  în 
scopurile  şi  mijloacele  sale.  Oricât  de  pesimist  ar  fi  cineva 
în  atingerea  acestui  scop,  el  însă  trebue  atins,  căci  altfei 
însăşi  existenţa  popoarelor  este  complet  ameninţată  de  vio¬ 
lenţa  şi  pustiirea  fără  seamăn  a  războaelor  moderne. 


Pârghia  oricărei  culturi  este  munca.  Spre  deosebire  de 
lumea  veche,  Creştinismul  preţuieşte  în  chip  excepţional 
munca,  alt  semn  caracteristic  al  spiritului  său  activ.  După 
concepţia  creştină,  „a  lucra  este  a  ieşi  din  sine  în  mod 
activ  pentru  a  merge  în  lume.  Orice  act  de  muncă  este  o 
realizare  a  planului  omului  în  afară  de  el  însuşi".1  Munca  este 
una  dintre  primele  obligaţii,  pe  care  Dumnezeu  le-a  impus 
omului,  îndată  după  creaţie  şi  fiind  ei  în  starea  de  fericire : 
„Domnul  Dumnezeu  a  luai  pe  om  şi  I-a  aşezat  în  grădina  Ede¬ 
nului, ca  s’o  lucreze  şi  s’o  păzească". z  După  căderea  omului, 
munca  s’a  înăsprit,  nu  fiindcă  ea  ar  fi  fost  poruncită  ca  o 
pedeapsă,  cum  de  obiceiu  se  accentuează,  răstălmăcindu-se 
cuvântul  lui  Dumnezeu,’  ci  pentrucă  munca  a  devenit  o 
condiţiune  neapărată  pentru  traiul  omului  în  mijlocul  na¬ 
turii,  acum  blestemată  şi  sălbătăcita  din  pricina  neascultării 
lui  Adam.  Omul  a  fost  făcut  să  muncească,  dupacum  pa¬ 
sărea  a  fost  făcută  să  sboare  şi  peştele  să  înnoate.  Chiar 
în  viaţa  şi  învăţătura  Mântuitorului,  munca  se  bucură  de 
mare  trecere.  Evanghelia  îl  numeşte  şi  „fiul  tâmplarului"  4 
sau  chiar  numai  „tâmplarul".5  In  foarte  multe  împrejurări 
Iisus  Hristos  recomandă  munca  cu  cuvântul  şi  cu  fapta: 
„Tatăl  meu  până  acum  lucrează  şi  eu  lucrez".6  „Mie  mi  se 
cade  să  lucrez  lucrurile  celui  ce  m’a  trimis  până  este  ziuă".7 


s  Sergiu  Bulgakoff:  Ortodoxia,  traducere  de  N.  Grosu,  Sibiu,  1933,  p.  21S. 
-  Facere  2,  15. 

3  Facere  3,  17. 

4  Matei  13,  55. 

5  Marcu  6,  3. 

6  îoan  5  17. 

7  îoan  9.  4 

„Vrednic  este  lucrătorul  de  hrana  saV  Aceiaşi  obligaţie  a 
muncii  se  înfăţişează  intuitiv  în  parabola  cu  talanjii1 2  şi  în 
cea  cu  lucrătorii  viei.3  Iar  sancţiunea  pentru  cei  care  nu-şi 
îndeplinesc  această  obligaţie  este  hotărâtoare  Ia  sfântul  apo¬ 
stol  Pavel:  „Cine  nu  vrea  să  lucreze,  nici  să  nu  mănânce*,4 5 

Deşi  Creştinismul  recomandă  cu  atâta  stăruinţă  munca, 
totuşi  el  apără  libertatea  omenească  în  fata  muncii.  Robia 
muncii  nu  înseamnă  sporirea  activităţii  omeneşti.  In  acest 
caz  omul  este  activ  numai  la  exterior,  în  interior  nu.s  O 
asemenea  robie  a  muncii  există  în  societatea  capitalistă  şi 
se  continuă  în  cea  comunistă.  Pentru  Creştinism,  cel  mai 
bun  statut  al  muncii  este  acela,  care  asigură  libertatea  per¬ 
sonală,  apărând-o  de  sărăcia  naturală  şi  robia  socială.6 
Model  de  asemenea  muncă  creştină  este  munca  din  mă¬ 
năstiri,  în  care  se  armonizează  libertatea  personală  cu  in¬ 
teresul  obştesc.  „Această  liberă  muncă  ascetică,  este  pu¬ 
terea  economică  şi  religioasă,  care  susţine  fundamentele 
însăşi  civilizaţiei  europene.  Se  ştie  bine  până  în  ce  mă¬ 
sură  mănăstirile  au  contribuit  la  popularea  terenurilor  pă- 
duroase  şi  mlăştinoase  ale  Europei;  aceste  mănăstiri  au 
fost  centre  de  energie  duhovnicească  şi  economică*.7  De 
altfel,  fără  activitatea  cărturărească  a  mănăstirilor  din  Apus 
şi  Răsărit  în  cursul  Evului  mediu,  nici  nu  s’ar  putea  ex¬ 
plica  renaşterea  culturală  a  popoarelor  europene  în  epoca 
modernă. 

Atât  de  strâns  este  legată  munca  de  fiinţa  Creştinis¬ 
mului,  încât  chiar  şi  minunea  nu  înseamnă  excluderea 
muncii;  căci  ea  impune  o  colaborare  spirituală  din  partea 
omului.  Nu  este  nevoe  să  se  lase  pe  seama  lui  Dumnezeu 
o  recoltă  mai  bună,  ce  se  poate  obţine  prin  o  mai  bună 
gospodărie.  Şi  la  fel  în  toate.  Dumnezeu  însuşi,  vrea  ca 
o  via{ă  mai  desăvârşită  să  se  ajungă  prin  ştiinţă  şi  civili- 


1  Matei  10,  10. 

2  Matei  25,  14—30. 

a  Matei  20,  1  —  16. 

4  11  Tesaloniceni  3,  10. 

5  Nicolae  Berdiaeff:  Creştinismul  st  actlvismul  omenesc.  în  revista  «Fân¬ 
tâna  Darurilor',  Nr.  pe  Noemvrie  1933,  p.  272. 

6  5.  Bulgakoff:  Op.  cit.,  p.  223. 

7  £>.  Bulgakoff:  Op.  cit.,  p.  214. 

zaţie  omenească,  prin  medicină  şi  tehnică.  Dar  o  desăvâr¬ 
şire  interioară  a  vieţii,  o  schimbare  a  sufletelor  omeneşti 
nu  poate  fi  ajunsă  prin  nici  un  fel  de  tehnică;  ea  presu¬ 
pune  o  legătură  spirituală  a  omului  cu  Dumnezeu.1 

♦ 

Valoarea  muncii,  mai  ales  în  privinţa  calităţii  şi  a  sco¬ 
pului,  stă  în  cea  mai  strânsă  legătură  cu  personalitatea 
celui  ce  o  săvârşeşte.  Dar  şi  la  formarea  personalităţii, 
Creştinismul  are  iarăşi  un  rol  covârşitor. 

In  legătură  cu  legea  progresului,  atât  din  punct  de  ve¬ 
dere  individual,  cât  şi  social,  este  firesc  şi  foarte  necesar 
ca  individualitatea  cuiva  s’ajungă  prin  educaţie  la  înflorirea 
fericită  a  unei  personalităţi.  Aceasta  înseamnă,  ca  puterile 
fizice  şi  sufleteşti  moştenite  dela  înaintaşi  şi  înrâurite  de 
mediul  înconjurător,  să  ajungă  prin  educaţia  integrală.  Ia 
cristalizarea  unor  astfel  de  deprinderi,  încât  insul  să  cugete, 
să  simtă,  dar  mai  ales  să  activeze  într’un  fel  caracteristic, 
unitar  şi  consecvent,  în  vederea  practicei  profesionale.  Cu 
chipul  acesta  blocul,  care  reprezenta  individualitatea  cuiva, 
se  transformă  în  operă  de  artă,  care  este  personalitatea. 
In  vederea  acestui  scop  însă,  rol  hotărîtor  are  idealul,  care 
este  busola  şi  finalitatea  personalităţii.  Dar  până  astăzi, 
idealul  creştin,  religios  şi  moral,  s’a  dovedit  cel  mai  fecund 
în  crea(iunile  personalităţii.  Aşa  că  şi  din  acest  punct  de 
vedere,  destul  de  modern,  activismul  Creştinismului  rămâne 
nedesmintit. 

IV 

Toată  expunerea  de  până  acum  a  avut  mai  mult  un 
caracter  teoretic.  Dar  această  teorie  se  verifică  pas  cu  pas 
prin  unele  fapte  istorice  destul  de  cunoscute  şi  indiscu¬ 
tabile  în  puterea  lor  de  convingere. 

Astfel,  e  un  fapt  istoric  constatarea,  că  cele  mai  îna¬ 
intate  popoare  în  cultură  şi  civilizaţie  sunt  popoarele  cre¬ 
ştine,  deşi  Creştinismul  a  cucerit  până  acum  numai  a  treia 
parte  din  populaţia  globului  pământesc.  Multele  scăderi  mo¬ 
rale,  nedreptăţile  sociale  şi  războaele  din  sânul  acestor  po¬ 
poare  creştine  nu  dovedesc  o  inferioritate  a  lor  faţă  de 

1  Berdiaeff  :  Ari.  cit.,  p.  217—218. 

cele  păgâne,  ci  numai  o  neasimilare  completă  în  fiinţa 
lor  şi  o  neaplicare  integrală  a  adevărurilor  creştine. 

Alt  fapt  istoric  este  observarea,  că  popoarele  inculte, 
păgâne,  apucă  pe  calea  civilizaţiei  numai  după  ce  misio¬ 
narii  creştini  le-au  convertit!  Începutul  scrisului  şi  al  ceti- 
tului  la  aceste  popoare  corespunde,  în  majoritatea  cazurilor, 
cu  traducerea  Bibliei  în  limba  respectivă. 

Alt  fapt  istoric  este  constatarea,  că  toate  mişcările  so¬ 
ciale  caracteristice  epocei  contimporane,  toată  ideologia 
unei  organizaţiuni  sociale  mai  desăvârşite  şi  mai  drepte 
sunt  izvorîfe  tot  din  adevărurile  creştine  în  permanentă  mo¬ 
bilitate.  Ele  nu  sunt  altceva  decât  transpunerea  ideei  cre¬ 
ştine  despre  Împărăţia  lui  Dumnezeu  în  mediul  social.1 

Chiar  şi  vremurile  de  astăzi,  caracterizate  printr’o  mare 
nesiguranţă,  depresiune  morală  şi  mişcări  în  mare  măsură 
dezordonate  şi  lipsite  de  scopuri  precise,  se  vor  putea 
normaliza  numai  prinfr’o  mai  atentă  observare,  adâncire 
şi  aplicare  a  adevărurilor  creştine.  Am  experimentat  destul 
de  dureros  în  anii  de  după  războiul  mondial,  ca  numai 
sfaturile  omeneşti  sunt  cu  desăvârşire  insuficiente  şi  nepu¬ 
tincioase.  In  privinţa  aceasta,  evaporarea  aproape  com¬ 
plectă  a  oricărei  autorităţi  a  Ligii  Naţiunilor  la  potolirea, 
pe  cale  pacinică,  a  conflictelor  dintre  popoare  este  o  do¬ 
vadă,  destul  de  convingătoare  şi  de  dureroasă. 

Şi-aiunci,  dacă  Creştinismul  se  dovedeşte  aşa  de  cre- 
iator  şi  după  caracterul  dinamic  al  principiilor  sale,  şi  în 
viaţa  practică,  — ■  pentru  ce  se  pune  în  circulaţie  cu  atâta 
îndărătnicie  de  cei  interesaţi,  tocmai  o  învinuire  opusă,  că 
adică  Creştinismul  ar  fi  opiumul  popoarelor,  cauza  esen¬ 
ţială  a  indolenţei  şi  regresului  omenirii? 

Motivul  principal  al  acestei  propagande  este  caracterul 
spiritual  al  Creştinismului,  care  tocmai  pentru  aceasta  de¬ 
vine  obstacolul  cel  mai  de  temut  al  bolşevismului  şi  comu¬ 
nismului,  complet  materialiste  în  principiile,  metodele  şi 
scopul  lor.  De  aceea  lupta  diabolică  a  acestora  de  a  com¬ 
promite  Creştinismul  tocmai  în  domeniul  acţiunii,  aşa  de 
necesară  pentru  îndreptarea  relelor  sociale. 


1  Berdiaeff:  Art.  cit. 

Aii  motiv  mai  este  şi  atitudinea  prea  rezervată  a  Bi¬ 
sericii  creştine,  îndeosebi  a  celei  ortodoxe,  faţă  de  frămân¬ 
tările  şi  problemele  sociale  din  ultimele  decenii,  ca  şi  cum 
ele  n’ar  fi  putut  fi  un  obiect  al  preocupărilor  ei  pastorale. 
Şi-atunci  rolul,  pe  care  puteau  să-l  aibă  păstorii  Bisericii, 
l-au  luat  asupra  lor  agenţii  şi  agitatorii  socialişti,  comunişti 
şi  bolşevici,  care  au  reuşit  să-şi  creeze  chiar  un  fel  de  au¬ 
reolă  mesianică  în  faţa  maselor  muncitoreşti,  râvnitoare 
după  o  stare  mai  bună.  Se’nţelege  uşor,  că  propaganda 
comunistă  ameţitoare  a  fost  numai  o  chestiune  de  metodă 
şi  a  avut  rolul  râmei  din  vârful  undiţei;  căci  în  ţările, 
unde  această  propagandă  a  avut  ca  urmare  stăpânirea  po¬ 
litică  a  comuniştilor,  cum  e  cazul  cu  Rusia  şi  o  parte  din 
Spania,  s’a  înlronat  cea  mai  înspăimântătoare  silnicie  a  li¬ 
bertăţii  omeneşti,  de  cugetare  intelectuală  şi  acţiune  prac¬ 
tică,  cea  mai  abuzivă  nedreptate  faţă  de  fiii  aceluiaşi  neam, 
care  n’au  acelaş  crez  politic,  şi  cea  mai  clocotitoare  vrăj¬ 
măşie  între  diferitele  straturi  sociale,  dovedită  prin  cruzimi 
pe  care  greu  şi  le-ar  fi  putut  închipui  mintea  omenească. 

In  prezent,  păstorii  Bisericii  creştine,  mai  ales  a  celei 
apusene,  se  silesc  să  repare  greşala  iniţială,  punând  teme¬ 
liile  Creştinismului  social  cu  obiective  directe  pentru  stra¬ 
turile  muncitoreşti  ajunse  pe  mâna  extremiştilor.  Rezultatele 
sunt  destul  de  mulţămitoare  în  multe  ţări,  dar  aprecieri  de¬ 
finitive  încă  nu  se  pot  face,  fiindcă  mişcarea  este  in  curs 
de  desfăşurare.  Fapt  este  că  economicul  şi  tehnica  nu  mai 
pot  să  fie  înlăturate  din  viaţa  popoarelor.  In  cazul  acesta. 
Biserica  creştină,  în  loc  să  ocolească  problema,  lăsându-o 
pe  socoteala  altora,  care  o  vor  specula  pe  spinarea  ei,  este 
datoare  s’o  studieze,  s’o  îndrumeze  şi  s’o  rezolve,  pe  cât 
îi  va  fi  cu  putinţă,  în  duh  creştin. 

Deci  de- o  izolare  a  Creştinismului  faţă  de  viaţa  clo¬ 
cotitoare  individuală  şi  socială  nu  poate  fi  vorba.  Şi  pe  te¬ 
meiul  expunerii  făcute,  socotesc  că  Creştinismul  nici  nu 
poate  fi  învinuit,  atât  din  punct  de  vedere  teoretic  cât  şi 
practic,  că  amorţeşte  energia  personală  şi  naţională.  Dim¬ 
potrivă,  Biserica  creştină,  după  indicaţia  sfântului  apostol 
Pavel,1  s’a  făcut  slujitoarea  tuturor,  ca  să  dobândească  câţi 


1  l  Corfnteni  9,  19. 

mai  mulţi  pentru  mântuire,  pentru  înălţarea  sufletească  mai 
întâi  şi  apoi  pentru  cea  materială. 

Dar  Creştinismul  niciodată  nu  va  renunţa  la  caracterul 
său  specific  spiritual.  El  va  înrâuri  ştiinţa,  dar  nu  va  deveni 
ştiinţă.  Va  înrâuri  arta,  dar  nu  va  putea  fi  înlocuit  prin  artă. 
Va  umaniza  mişcarea  economică,  dar  nu  va  deveni  eco¬ 
nomie  politică.  Va  promova  viaţa  naţională,  dar  nu  se  va 
transforma  într’o  doctrină  naţionalistă.  Va  îndulci  lupta  dintre 
indivizi  şi  popoare,  dar  niciodată  nu  va  înceta  de  a  pre¬ 
dica  şi  pacea  definitivă  pe  pământ.  Va  spiritualiza  cultura, 
dar  nu  se  va  confunda  cu  ea.  Intr’un  cuvânt,  Creştinismul 
se  va  feri  să  fie  strâmtorat,  micşorat  şi  localizat  de  vre¬ 
melnicia  vieţii  pământeşti,  tocmai  pentruca  să  menţină 
trează  conştiinţa  omului  pentru  eternitate,  prin  unirea  lui 
permanentă  cu  Dumnezeu,  prin  Domnul  nostru  lisus  Hristos. 

De  aceea,  niciodată  şi  în  nici  o  formă  nu  va  mai  putea 
fi  înlocuit  Creştinismul  din  viaţa  omenirii,  dupăce  în  curs 
de  două  mii  de  ani  el  a  cucerit  a  treia  parte  din  populaţia 
globului.  Şi  suferinţele,  pe  care  le-a  îndurat  în  trecut.  Ie  în¬ 
dură  în  prezent  şi  le  va  mai  îndura  şi  în  viitor,  nu-1  vor 
înfrânge,  ci  numai  îl  vor  purifica  de  zgura  omenească  şi-l 
vor  oţeli  tot  mai  mult  în  lupta  permanentă  pentru  spiritua¬ 
lizarea  vieţii  omeneşti  în  toate  manifestările  ei,  prin  întin¬ 
derea,  consolidarea  şi  statornicirea  împărăţiei  lui  Dumnezeu 
pe  pământ. 


BIBLIA  IN  ROMÂNEŞTE 

De  Diacon  ÎOSIF  E.  NAGH1U 

I 

Biblia  e  cuvântul  lui  Dumnezeu,  nu  al  oamenilor. 
E  strlgăfui  cu  care  Dumnezeu,  ca  un  părinte  bun  işi  caută 
copiii  perduti.  E  chemarea  lumii  la  praznicul  cel  mare 
de  care  vorbeşte  cu  atâta  elocventă  una  din  parabolele 
Mântuitorului.  (P.  Sf.  Episcop  Nlcotae  Colan:  Biblia  şi 
Intelectualii,  p.  ±7). 

Kant,  cea  mai  crilică  inteligentă  umană,  scriindu-i 
odată  lui  Stilling,  îl  lăuda  că  se  ocupă  cu  tâlcuirea  Bibliei. 
„Faci  foarte  bine  că  îţi  cauţi  toată  liniştea  în  Evanghelie, 
căci  ea  este  izvorul  nesecat  al  adevărului  deplin,  pe  care 
raţiunea,  dupăce  a  cutreerat  tot  câmpul  activităţii  sale,  nu-1 
poate  găsi  într'alt  loc".1 

Incontestabil  Biblia  e  cea  mai  răspândită  carte  de  pe 
glob  şi  e  tâlcuită  în  aproape  toate  limbile  şi  dialectele  lumii. 
Urmărind  diverse  anchete  asupra  cărţilor  cari  se  citesc  mai 
mult,  am  constatat  cu  plăcere  că  în  toate  cazurile  Biblia 
era  sau  cea  dintâi,  sau  printre  cele  dintâi.  In  Franţa  s’a 
făcut  pe  Ia  începutul  secolului  nostru  o  anchetă  extrem  de 
interesantă.  S’a  cerut  mai  multor  savanţi  să  răspundă  la 
următoarea  întrebare:  dacă  aţi  fi  obligaţi  să  vă  reduceţi 
biblioteca  Ia  10  opere,  ce  cărţi  aţi  prefera?  La  anchetă  au 
răspuns  foarte  mul{i  atei  şi  indiferenţi  religioşi.  Cu  toate 
acestea  nu  exista  nici  o  listă  de  zece  cărţi  din  care  să  lip¬ 
sească  Biblia.  In  cele  mai  multe  răspunsuri  era  cea  dintâi 
pe  listă.  In  nici  un  răspuns  n’a  fost  printre  cele  din  urma. 
Protoereul  Svetlov 2  ne  povesteşte  ca  aflându-se  laolaltă  mai 
mulţi  creştini  de  diverse  confesiuni,  filosofi,  necredinicoşi, 
indiferenţi  religioşi,  s’a  pus  întrebarea  ce  carte  ar  lua  cu  ei 
dacă  ar  fi  osândiţi  la  închisoare  şi  nu  li  s’ar  permite  decât 
o  singură  operă.  Răspunsul  unanim  a  fost  că  şi-ar 
alege  Biblia. 


1  N.  Bălan;  Un  congres  biblic  românesc.  Reoista  Teologică.  An.  VI,  1912, 
p.  41—42. 

2  Învăţătura  Creşitnă,  Chişinău,  '935,  VoL  1.  p.  102. 

Napoleon,  înir’un  proect  al  unei  biblioteci  de  400  vo¬ 
lume,  înşiră  în  primul  rând  Biblia,  apoi  cărjile  sfinte  ale 
diverselor  religii,  scrierile  istorice,  biografiile  oamenilor  ce¬ 
lebri,  etc.  Despre  poetul,  romancierul  şi  folkloristul  englezi 
Walter  Scott  se  spune  că  fiind  pe  paiul  morţii,  îi  spuse 
fiului  său:1 * 3  „Dă-mi  cartea!"  „Ce  carte?"  îl  întreabă  fiul.  La 
întrebarea  aceasta,  Scott  îi  răspunse:  „încă  mă  mai  întrebi? 
Există  doar  o  singură  carte:  Biblia". 

Genialul  Goethe  spunea  cu  dreptate :  *  „înainteze  cul¬ 
tura  intelectuală  oricât  de  mult ;  desvolte-se  ştiinţele  tot  mai  în 
lărgime  şi  lumineze  spiritul  omenesc  oricât  de  puternic  —  peste 
înălţimea  şi  cultura  morală  a  creştinismului,  cum  scânteiază 
şi  străluceşte  în  Evanghelii,  el  nu  va  trece"-  Tot  Goethe 
scria  cu  glas  profetic :  „prin  puterea  Bibliei  se  va  reîntineri 
fiecare  generaţie  şi  criteriul  pentru  a  judeca  viaţa  şi  puterea 
unui  popor  va  fi  atitudinea  ce  va  lua-o  faţă  de  Biblie...  Cu 
cât  veacurile  vor  progresa,  cu  atât  mai  mult  va  fi  întrebuin¬ 
ţată  Biblia,  parte  ca  temelie,  parte  ca  mijloc  de  educaţie, 
fireşte  nu  de  cei  înfumuraţi  (cari  văd  numai  până  înaintea 
nasului)  ci  de  oamenii  într’adevăr  înţelepţi".* 

Am  putea  cita  foarte  multe  idei  tot  atât  de  creştineşti 
ale  marilor  genii  ale  omenirii,  dar  în  articolul  de  faţă  ne 
ocupăm  cu  alte  probleme. 

Citatele  de  mai  sus  ne  arată  că  sufletul  creştin  caută 
să  cunoască  Biblia,  Cartea  Cărţilor.  Biblia  s’a  citit  în  toate 
timpurile  de  preoţi  şi  de  laici.  Iudeii  citeau  şi  reciteau  Ve¬ 
chiul  Testament.  Pedagogia  iudaică  a  formulat  şi  un  prin¬ 
cipiu:  „Lege  Biblia,  relege  Biblia,  repeta  Biblia". *  Avem  şi 
mărturii  istorice,  din  cari  rezultă  că  Iudeii  citeau  Vechiul 
Testament,  folosind  şi  comentarii.  Hilel  afirmă  că  „un  ne¬ 
cunoscător  (al  Legii)  nu  poate  fi  cu  adevărat  pios".  In 
Talmud  se  spune  că  „studiul  Legii  este  de  preferat  oricărei 
îndeletniciri".  Istoricul  Iosif  Flaviu  °  afirmă  că  Moise  a  rân¬ 
duit  ca  băeţii  să  înveţe  legile  mai  de  seamă,  pentrucă  ele 

1  N.  Bălan:  loc.  clL  p.  4'. 

1  I.  P.  S.  Palriarh  Miron :  Prefaţă  la  Biblia  din  1936,  p.  IX. 

3  N.  Bălan :  op.  cil.  p.  43. 

*  O.  Ghibu  —  Curs  de  melodică. 

s  Antichităţi  Iudaice  IV,  8,  212,  (Citat:  I.  Mihălcescu.  Citeau  laicii  Blblt® 
în  vremea  veche?  Biserica  Ortodoxă  Română,  1922,  Seria  II,  An  40,  p.  427,. 

sunt  cea  mai  aleasă  ştiinţă  şi  izvor  de  fericire".  Sf.  Gri- 
gorie  de  Nazianz  spune  că  Iudeii  ar  fi  avut  şi  o  regulă 
după  care  nu  orice  vârstă  putea  citi  orice  carte  a  Sfintei 
Scripturi.1  Origen  în  prolegomenele  la  Cântarea  Cântărilor 
ne  relatează  că  Iudeii  nu  permiteau  citirea  acestei  cărţi, 
decât  la  „ aetas  perfecta  et  matura “.  Tradiţia  iudaică  s'a 
păstrat  şi  în  creştinism.  Avem  dovezi  că  şi  în  primele  se¬ 
cole  Biblia  era  citită  şi  de  mireni.  Citez  un  singur  exemplu : 
Eusebiu  din  Cezareia  scrie  despre  Origen  că  „deja  din  ti¬ 
nereţe  era  deprins  cu  Sfânta  Scriptură,  în  care  avea  o  bună 
temelie  pentru  învăţătura  asupra  credinţei.  Aceasta  n’o  do¬ 
bândise  însă  fără  multă  muncă,  pentrucă  tatăl  său,  care  îl 
învăţase  şi  celelalte  discipline  şcolare,  îi  îndreptase  aten¬ 
ţiunea  îndeosebi  asupra  acestui  lucru.  El  îl  îndemnă  să  se 
îndeletnicească  cu  învăţătura  religiunii  mai  mult  decât  cu 
învăţarea  ştiinţelor  greceşti  şi  Origen  trebuia  să  memoreze 
şi  să  reciteze  zilnic  câteva  pasagii  din  Scriptură".2 

Creştinul  vrea  să  cunoască  de  aproape  Cuvântul  lui 
Dumnezeu.  Biblia  —  biblioteca  sacră,  formată  din  79  de 
cărţi  —  e  scrisă  în  limbi  pe  cari  nu  le  cunosc  popoarele  cre¬ 
ştine  (ebraică,  aramaică  şi  greacă).  Traducerea  Bibliei  pe 
limba  diferitelor  popoare  a  fost  o  necesitate  simţită  din  ve¬ 
chime.  Această  necesitate  izvora  din  dorinţa  fiecărui  neam 
ca  să-şi  aibă  cuvântul  pe  limba  proprie".*  Se  poate  traduce 
Biblia  în  orce  limbă?  Biserica  papală  era  de  părerea  că 
traducând  Vulgata  în  limbi  moderne  se  schimbă  ceva  din 
tâlcul  ei  profund.  Printre  argumentele  catolice  pentru  men¬ 
ţinerea  Iimbei  latine  ca  limbă  liturgică  e  şi  faptul  că  tradu¬ 
când  Missa  în  limbi  moderne,  s’ar  face  unele  abateri.  Pentru 
Biblie  argumentele  acestea  nu  sunt  valabile.  „Biblia  singură 
are  o  putere  universală.  Traduse  în  limbi  străine  cărţile 
sacre  ale  altor  religii  pierd  puterea  lor.  Biblia  tălmăcită  în 
toate  limbile  pământului  îşi  păstrează  intactă  puterea  sa  na¬ 
tivă".4  Factorul  care  a  contribuit  mai  mult  la  traducerea  şi 
răspândirea  Bibliei  e  protestantismul. 


1  Cuvântări  II,  48  (citat  —  I.  Mihăicescu  —  loc.  cit.  p.  429). 

2  Istoria  Bisericească  VI,  2,  6. 

i  H.  Rovenfa — Biserică — Cultură — Neam,  Bucureşti,  1936,  p.  77. 

4  Fallol,  citat.  N.  Colan  —  Biblia  ;l  Intelectualii,  Sibiu,  1929,  p.  32, 

Răspândirea  Bibliei  e  lăudabilă,  dar  poate  fi  —  uneori 
—  şi  păgubitoare.  Biblia  e  scrisă  în  alte  vremi.  Nu  se  poate 
înţelege  fără  cunoaşterea  istoriei,  a  împrejurărilor  sociale,  a 
filosofiei,  a  ermeneuticei.  După  principiile  bisericii  noastre 
(şi  ale  bisericii  catolice).  Biblia  e  tâlcuită  de  biserica  învă¬ 
ţătoare.  Răspândirea  Bibliei,  fără  explicările  necesare,  poate 
duce  la  formarea  sectelor.  Fără  nici  o  altă  normă.  Biblia, 
interpretată  individual,  îndepărtează  pe  credincios. 

Teologul  Samuil  Wehrenfels  spunea  cu  dreptate  că:1 

Hic  liber  est  in  quo  querit  sua  dogmata  quoque 

Invenit  et  pariter,  dogmata  quisque  sua. 

Răspândirea  Bibliei  poate  da  rezultate  bune,  dacă  o  face 
Biserica  prin  reprezentanţii  săi,  (nu  sectarul),  dacă  i  se  dau 
credinciosului  traduceri  bune  şi  eventual  şi  explicări  (mici 
comentarii  biblice)  şi  dacă  se  fac  citiri  biblice.  Dar  articolul 
aceasta  nu  vrea  să  facă  teologie  practică.  Toate  considera¬ 
ţiile  de  mai  sus,  nu  vor  decât  să  ne  apropie  de  problema 
propriu  zisă. 

II 

Popoarele  europene  de  azi  traduc  Biblia  între  sec. 
XII — XVI. 2  începuturile  sunt  tardive,  mai  ales  din  cauza  sus¬ 
piciunii  cu  care  privea  Biserica  apuseană  încercările  acestea. 
Multe  din  traduceri  erau  făcute  de  reformatori.  Prima  tra¬ 
ducere  engleză  a  Bibliei  o  face  Wycliffe  între  1320 — 1382. 
Prima  Biblie  engleză  e  publicată  tot  de  un  reformator  —  de 
Tindale,  în  1531  (pentru  care  e  condamnai  Ia  moarte  şi 
executat  de  justiţia  papală  în  6  Octomvrie  1536,  lângă 
Bruxelles).  Limba  literară  engleză  se  desvoltă  sub  influenţa 
Bibliei  lui  Tindale  şi  a  Iui  Wicliffe,  precum  limba  literară  ger¬ 
mană  (hochdeutsch)  se  desvoltă  sub  influenţa  Bibliei  traduse  de 
Martin  Luther.  La  noi,  primele  slove  scrise  în  româneşte 
sunt  traduceri  din  marea  Carte  a  Cărţilor.  împrejurările  isto¬ 
rice  au  determinat  introducerea  limbei  slavone  în  biserica 
românească.  Poporul  —  şi  chiar  clerul  —  nu  cunoştea 
limba  slavonă.  In  Mănăstirea  dela  Peri,  în  Maramurăş,  de¬ 
parte  de  ochiul  vigilent  al  autorităţii  bisericeşti,  călugări- 
asceţi,  încearcă  în  chiliile  lor  modeste.  Ia  lumina  opaiţelor, 

1  Arhim.  luslin  Suclu,  Ermeneutica  Biblică.  Arad,  1933.  p.  9  (noln  2). 

*  H.  Rovenţ»!  :  Biserică — Cultură — Neam,  p.  81. 

să  traducă  părţi  din  Biblie.  Cea  mai  veche  traducere  pe 
care  o  cunoaştem  dintr’o  copie  ulterioară,  e  Codicele  Vo- 
ronefean,  scris  pe  85  file  de  hârtie  de  pânză  sileziană.  E 
descoperit  de  prof.  Gr.  Creţu  la  Voroneţ  în  1871. 1  Cuprinde  :2 3 

1.  Faptele  Apostolilor  cap.  18,  verset  14 — 21,  cap.  19, 
verset  6  până  la  sfârşit,  cap.  20 — 28  întregi.  2.  Zboreasca 
tremeatere  a.  b.  liacovu.  3.  A  sîntului  apostolu  zborească 
tremeatere.  4.  Acelaşi  apostolu  Pătru  zborească  tremeatere.* 

Tot  la  Voroneţ  s’a  găsit  şi  o  Psaltire 4  de  73  file.  A  fost 
a  lui  Simeon  Florea  Marian,  care  în  1893  o  vinde  lui  D. 
A.  Sturdza.  E  copie  după  un  exemplar  din  sec.  XVI.5  Psal¬ 
tirea  fiind  necesară  atât  la  serviciile  dumnezeeşti,  cât  şi 
pentru  viaţa  ascetică  (călugărul  citeşte  zilnic  anumiţi  psalmi) 
s’a  tradus  mai  des  decât  alte  cărţi  ale  Bibliei.  In  1904  Eu- 
doxiu  de  Hurmuzaki  donează  Academiei  Române  o  psal¬ 
tire  (numită  psaltirea  Hurmuzaki).  Are  134  file.  Conţine  toţi 
psalmii  (1 — 150).  La  sfârşit  are  şi  psalmul  151.  A  fost  co¬ 
piată  între  1501 — 1520.6  „Psaltirea  Şcheiană “  (numită  aşa 
după  proprietarul  ei  D.  C.  Sturdza  dela  Scheia)  are  33  de 
coaie  de  câte  16  pagini.7  Conţine:  toţi  psalmii  lui  David 
(1 — 151),  întâia  cântare  a  lui  Moise  (Exod.  cap.  15,  vers. 
1 — 19),  a  doua  cântare  a  lui  Moise,  (Deuteronom  cap.  32, 
vers  1 — 43),  rugăciunea  Anei,  mama  lui  Samuil  (I  Regi 

2,  5 — 10),  cântarea  lui  Avacum  (Avacum  3,  1 — 19),  cân¬ 
tarea  proorocului  Isaia  (Isaia  cap.  26,  vers  9 — 20),  rugă¬ 
ciunea  Proorocului  Iona  (Iona  2,  2 — 9),  cântarea  sfinţilor  fe¬ 
ciori  Anania,  Azaria  şi  Misail  (Daniil  9,  4 — 19),  cântarea 
sfinţilor  trei  feciori  (Daniil  3),  cântarea  Sfintei  Fecioare 
(Luca  1,  47 — 55),  cântarea  lui  Zaharia  (Luca  1,  69 — 79)  şi 
Simbolul  lui  Atanasian. 


1  I.  G.  Sblerea :  Codicele  Voroneţlan,  1885. 

*  G.  Pascu :  Istoria  literaturii  şi  limbii  române  din  secolul  XVI,  Bucureşti, 
1921,  p.  32. 

3  .Zborească*  înseamnă  .sobornicească*. 

4  I.  A.  Candrea:  Psaltirea  Şcheiană  in  comparaţie  cu  celelalte  psaltiri  din 
sec.  XVI  şl  XVII,  traduse  din  slavoneşte.  Bucureşti,  1916. 

s  G.  Pascu:  op.  cif-  p.  72. 

6  G.  Pascu:  op.  cit.  p.  66. 

7  Pseiiirea  Şcheiană,  (1'182)  publicată  de  prof.  I.  Bianu.  Tomul  I  Bucu¬ 
reşti,  1899. 

Intre  ultimul  psalm  şi  Cântarea  Iui  Moise,  e  o  cripto¬ 
gramă  de  patru  şire  în  limbi  orientale.  Dl  N.  Iorga 1  susţine 
că  Psaltirea  Şcheiană  a  fost  găsită  de  Asachi  cu  ocazia 
călătoriei  prin  Transilvania.  Sturdza  ajunge  proprietarul  Psal- 
tirei  mult  mai  târziu. 

Haşdeu  a  descoperit  la  Belgrad  un  fragment  din  Le~ 
vitic,  tradus  probabil  pe  la  1561,  la  Mănăstirea  Bistriţa.  2 3 
In  vara  anului  1574  Radu  Grămăticul,  fiul  lui  Drăghici  din 
Măniceşti,  traduse  din  îndemnul  lui  Pătraşcu  (viitorul  Petru 
Vodă  Cercel),  Evanghelia.  Psalmi  se  mai  găsesc  în  Codi¬ 
cele  Todorescu  (publicat  de  di  N.  Drăganu  în  1914).  Acest 
codice  are  şi  fragmente  din  Ev.  lui  Mateiu  (Tâlcovania 
evangheliei  de  la  giudetzu,  den  stâlpulu  lui  Mathei).* 

Am  înşirat  aceşti  codici  cari  sunt  primele  traduceri 
biblice  şi  primele  monumente  literare  româneşti,  spre  a 
data  istoriceşte  şi  a  trece  în  revistă  traducerile  din  sec. 
XVI.  Traducerile  acestea  au  mai  mult  importantă  istorică- 
filologică.  Se  mai  găsesc  şi  alte  manuscrise  cari  conţin 
traduceri  biblice,  fragmente  din  epistolele  Sfântului  Pavel, 4 
o  psaltire  slavo-română  de  pe  la  1588.5  Există  şi  nume¬ 
roase  manuscrise  româno-calvine  din  sec.  XVII,  cuprinzând 
mai  ales  Psalmii.  Aceste  manuscrise  sunt  studiate  cu  multă 
pasiune  de  dl  N.  Drăganu,  Nu  amintesc  manuscrisele  din 
sec.  XVII.  Voiu  trece  la  cărţile  tipărite, 6  insistând  mai 
ales  asupra  traducerilor  cari  au  avut  vre-un  rol  important. 

Seria  traducerilor  tipărite  începe  cu  epoca  Diaconului 
Coresi.  înainte  se  credea  că  Diaconul  Coresi  e  părintele 
literaturii  româneşti.  Se  presupunea  că  toate  cărţile  tipă¬ 
rite  de  Coresi,  sunt  traduse  de  el. 

Azi  în  urma  descoperirii  manuscriselor  şi  a  codicelor 
se  observă  că  Diaconul  Coresi  are  mai  mult  rol  de  mare 

1  Isloria  literaturii  religioase  a  Românilor  până  la  1688,  Bucureşti,  1904, 
Tom.  I,  p.  21-  30 

2  E  publicat  în  Cuvinte  din  Bătrâni.  Tom.  I,  p.  5  —  6.  Vezi  şi  G.  Pascu,  op. 
cit.  p.  151—132.  Dr.  Badea  Cireşeanu:  Tezaurul  Liturgic  al  Sf.  Biserici  Creştine 
Ortodoxe  de  Răsărit  Tom.  I.  Bucureşti,  1910,  p.  91. 

3  G.  Pascu:  op.  cif.  p.  136. 

4  G.  Pascu,  op.  cit.  p.  129. 

5  Idem  Ibidem,  p,  197. 

*  Bibliografic  şi  manuscrisele  şi  codicii  suni  căr(i.  Ar  trebui  să  zicem: 
carle-manuscris,  carte-codex. 

tipograf.  Nu  discut  amănunţit  această  problemă  de  istorie 
literară.  Amintesc  un  singur  fapt:  Psaltirea  publicată  de 
Diaconul  Coresi  Ia  1570  (reeditată  în  ediţie  critică  de 
Haşdeu,  la  1884)  e  o  retipărire  a  unei  copii  mai  vechi.  La 
1577  Coresi  tipăreşte  Psaltirea  slavo-română.  La  ediţia  din 
1570  (se  vorbeşte  şi  de  o  Psaltire  publicată  la  1568)  a 
adăugat  şi  textul  slavon,  spre  a  arăta  exactitatea  tradu¬ 
cerii.  Se  mai  vorbeşte  despre  o  Psaltire  a  lui  Coresi  ti¬ 
părită  între  1560 — 4562.  Cîpariu  o  pomeneşte,  dar  menţio¬ 
nează  că  n’a  văzut-o. 1  A.  de  Cihac  în  „ Dictionaire  d’6ty- 
mologie  daco-roumaine“  2  (Frankfurt  am  Main  1870)  o  des¬ 
crie  şi  afirmă  că  a  văzut-o,  fără  a  menţiona  unde  a  vă- 
iut-o.  In  colaborare  cu  Tudor  Diacul,  tipăreşte  la  1561  o 
carte  de  mare  importanţă,  Tetraeuangheliarul.  La  1563  ti¬ 
păreşte  Faptele  Apostolilor  (Praxiul).  Unii  scriitori.  Teodor 
Codrescu,  B.  Petriceicu  Haşdeu,  Al.  Odobescu,  vorbesc 
de  o  Psaltire  pe  care  ar  fi  tipărit-o  Coresi*  la  1568. 

Traducerile  coresiene  s’au  răspândit  pe  întregul  teri¬ 
toriu  românesc.  Sunt  importante  mai  ales  pentru  rolul  pe 
care  îl  au  în  lupta  pentru  introducerea  limbei  româneşti  în 
biserică.  Voiu  cita*  şi  un  exemplu  de  traducere  coresiană. 
Marcu,  8,  34 — 35:  „Cine  va  vrea  după  mine  să  meargă, 
să  se  leapede  de  sine  şi  să  ia  crucea  şi  după  mine  să 
vie.  Cine  amu  să  ară  vrea  sufletul  lui  să-I  mântuiască, 
piiarde-I-va  eh  iară  cine  va  piiarde  sufletul  lui  derept  mine 
şi  ievangheliei,  acela  mântui-l-va". 

Tot  în  secolul  al  XVI-lea  mai  apare  o  traducere  a  pri¬ 
melor  două  cărţi  din  Vechiul  Testament.  E  cunoscută  sub 
numirea  de  —  Palia  dela  Orăştie .1 * 3 4 5  E  tradusă  de  Mihail 
Tordaşi  „ales  Episcopul  Românilor  în  Ardeal",  Ştefan  Herce 
„propoveduitorul  Evangheliei  lui  Hristos  în  oraşul  Cavîran 
Sebeşului",  Efrem  Zăcan  „dascălul  de  dăscălie  al  Sebe¬ 
şului",  Moisi  Peştişel  „propoveduitorul  Evangheliei  în  oraşul 
Logojului",  Archirie  „protopopul  varmeghiei  Hunedoriei". 

1  Principia  de  limbă.  Blaj.  1866,  p.  H6,  n.  5. 

1  Badea  Cireşeanu,  op.  cil.  Tom.  I,  p.  90. 

3  Bianu— Hodoş:  Bibliografia  Românească  veche.  Tom.  I,  p.  52. 

4  H.  Rovenja:  op.  cit.  p.  92. 

5  Les  premiers  Iraduclions  roumaines  de  l’ancien  Tesfamenl.  Palia  d’Orăştie 
41581—1582).  ...pubiies...  par  Marlo  Roques.  Paris,  1925. 

în  titlu  se  spune  că  e  „tălmăcită  după  izvoade  greceşti* 
evreeşti  şi  sârbeşti".  —  Mario  Roques,  profesor  la  şcoala 
de  limbi  orientale  vii  dela  Sorbona,  înfr’un  studiu  vast  asupra 
Paliei,  constată  că  nu  s’a  tradus  din  limbile  pomenite  în 
titlu.  Traducătorii  fiind  româno-calvini,  au  tradus  după 
ediţia  ungurească  a  lui  Heltai.  Dl  G.  Pascu  admite  !  că 
au  întrebuinţat  şi  o  ediţie  latină.  Palia  are  185  pagini.  Cu¬ 
prinde  tălmăcirea  românească  a  Genezei  şi  a  Exodului.  La 
Biblioteca  imperială  din  Petersburg  s’a  găsit  o  Evanghelie 
slavo-română.  Cuprinde  o  parte  din  Evanghelia  lui  Mateiu. 
Pe  marginea  unei  file  citim:*  „Ion  a  scris  aceasta  în  anii 
7148,  iar  dela  naşterea  lui  Hristos  1640“. 

Secolul  el  XVII-lea  e  mai  bogat  în  traduceri  biblice. 
La  1648  se  tipăreşte  la  Alba-Iulia J  „Noul  Testament,  sau 
împăcarea,  au  legea  nouă  a  Iui  Is.  Hr.  iscodi/â  cu 
mare  socotinţă  den  isuod  grecesc  şi  slavonesc  pre  limbr 
rumâneasci Prefaţa  acestei  traduceri,  scrisă  de  Mitropo¬ 
litul  Simeon  Ştefan,  e  un  exemplu  clasic  de  preocupare  a 
unui  prelat,  cu  problema  limbii  literare.  Traducând  Noul 
Testament,  voeşte  să-l  dea  poporului  intr’o  limbă  cât  mai 
frumoasă,  pe  care  s’o  înţeleagă  toţi,  dar...  „Românii  nu 
grăesc  în  toate  părţile  într'un  chip:  pentru  aceia  cu  nevoe 
poate  să  scrie  cineva  să  înţeleagă  toţi  grăind  un  lucru,  unii 
într’un  chip,  alţii  într’alt  chip...  Bine  ştim  că  cuvintele  trebue 
să  fie  ca  banii,  că  banii  aceia  sunt  mai  buni  cari  umblă 
în  toate  ţările,  aşa  şi  cuvintele  acelea  sunt  bune,  carele  le 
înţeleg  toţi.  Noi  derept  sceea  ne- am  silit,  de  încât  am  putut* 
să  izvodim  aşa  cum  să  înţeleagă  toţi,  iară  de  nu  vor  înţelege 
toţi,  nu-i  vina  noastră,  ce-i  din  vina  celuia  ce-au  răsfirat 
rumânii  printr’alte  ţări,  de  ş’au  amestecat  cuvintele  cu  alte 
limbi  de  nu  grăiesc  toţi  într’un  chip".4 

Cine  a  tradus  Noul  Testament  dela  1648?  „Textul 
acestei  ediţiuni  urmează  în  multe  locuri  traducerii  vechi  din 
codicele  Voroneţean,  dar  a  fost  corectat  din  nou  după  textul 
grecesc,  slavon  şi  cel  latin  al  lui  Hieronym  de  ieromonahul 
Silvestru,  iar  după  moartea  acestuia  de  Mitropolitul  Simion 

1  Op.  cit.  p.  190. 

2  G.  Pascu,  op.  cii.  p.  201. 

s  Badea  Cireşeanu:  op.  ci!.  Tom.  I.  p.  102. 

4  La  H.  Rovenja  ioc  cii.  p.  89.  (Din  Prefa|a  Milropoiiiuiui  Simion  Şiefan). 

Ştefan  însuşi.  Textul  este  împărţit  de  astădaiă  în  căpiţe 
şi  versuri".1 2 3 

După  patru  decenii  apare  la  Bucureşti  cea  mai  im¬ 
portantă  traducere  din  secolul  XVII,  Biblia  Iui  Şerben.  La 
1688  se  traduce  pentru  întâia  dată  Biblia  întreagă.  Se 
întitulează  —  „ Biblia  adică  Dumnezeească  Scriptură  ale 
cei  vechi  şi  ale  cei  nouă  leage,  toate  care  s’au  tălmăcii 
dupre  limba  elinească  spre  înţelegerea  limbii  rumâneşti* ... 
Se  tipăreşte  în  zilele  lui  Ion  Şerban  Cantacuzin  Basarab, 
şi  ale  Mitropolitului  Teodosie  Veştemeanu.  Cine  a  tradus 
această  Biblie  ?  Prefaţa  e  semnată  de  fraţii  Greceanu,  dar 
după  constatările  dlui  N.  lorga 1  Grecenii  n’au  avut  decât 
să  facă  ultima  corectură  la  un  manuscript  pe  care  îl  pre¬ 
gătiseră  alţii  mai  mulţi".  S’a  tipărit  cu  cheltuiala  Domnito¬ 
rului,  care  scrie  şi  o  Prefaţă.  Iată  un  pasagiu  semnificativ 
din  acea  Prefaţă:*  „Cunoscutu-mi-am  datorie  sfântă...  să 
dau  celor  ce  sunt  sub  ascultarea  noastră,  talantul  care  ni 
I-au  încrezut  Domnul.  Şi  aceasta  am  făcut  la  tălmăcirea 
acestei  Sfinte  Scripturi  făcând  multă  ne  voinţă  şi  destulă 
cheltuială...*.  Tot  în  această  Prefaţă  găsim  şi  indicaţiuni 
asupra  traducătorilor...  «despre  o  parte  puind  *  dascăli  ştiuţi 
foarte  den  limba  elinească,  pe  prea  învăţatul  cel  dentru  dascăli 
ales  şi  arhiereu  Ghermanonisis  şi  după  petrecerea  lui  pre 
alţii  care  s’au  întâmplat:  şi  despre  altă  parte  ai  noştri  oa¬ 
meni  ai  locului  nu  numai  pedepsiţi  întru  a  noastră  limbă, 
ce  şi  de  limba  elinească  având  ştiinţă  ca  să  o  tălmăcească ; 
cari  luând  lumină  şi  dintru  alte  izvoade  vechi  şi  alăturându-le 
cu  cel  elinesc  al  celor  70  de  dascăli  cu  vrerea  lui  Dum¬ 
nezeu  o  au  săvârşit  precum  se  vede". 

Biblia  e  prefaţată  şi  Mitropolitul  Teodosie  Veştemeanu 
care  ne  spune  că  e  destinată  şi  Românilor  din  Ardeal  «că 
tot  dintr’o  fântână  cură*.  Există  şi  o  prefaţă  semnată  de 
Dositheu,  Patriarhul  Ierusalimului  şi  a  toată  Palestina.  Azi 
se  susţine  că  traducerea  e  făcută  de  Spătarul  Milescu,  iar 

1  Dr.  V.  Gheorghiu:  Introducere  In  Sfintele  Carii  ale  Testamentului  Nou. 
Cernăuţi,  1929.  p.  888. 

2  Citat  la  I.  Bălan:  Limba  Carelor  Bisericeşti,  Blaj,  1914,  p.  162. 

3  N.  Bălan:  Reulsla  Teologică,  1912,  sn.  VI,  p.  43—44. 

*  Gata  Galaction  şi  Pr.  Vasiie  Radu :  Elemente.  Bucureşti,  1935,  p.  5. 

Prăjii  Radu  şi  Şerban  Greceanu,  fiii  Iui  Tudor  Şătrarul, 
Stolnicul  Constantin  Cantacuzino,  Ghermano  de  Nisis,  Se- 
vastos  Chimenitul  din  Trapezunt,  directorul  şcoalei  greceşti 
din  Bucureşti,  au  revizuit  şi  adnotat  traducerea  Spătarului. 
Asupra  importanţei  deosebite  a  acestei  traduceri,  reproduc 
caracterizarea  dlui  N.  targa:1  „e  cel  dintâi  document  sigur 
de  limbă  literară  stabilită  pe  înţelesul  tuturor  Românilor  şi 
la  înălţimea  oricăror  concepţii  generale  omeneşti".  Iată  şi 
un  exemplu  de  limbă  din  Biblia  dela  Bucureşti:  „Fericit 
omul  carele  n’au  mers  în  sfatul  necuraţilor  şi  în  calea  pă¬ 
cătoşilor  n’au  stătut  şi  pre  scaunul  ucigaşilor  n’au  şăzut. 
Ci  în  Ieagea  Domnului  voia  lui  şi  în  leagea  Iui  va  cugeta 
ziua  şi  noaptea"  (Psalmul  I.). 

Nemuritorul  Andreiu  Şaguna,  elogia  pe  Mitropoliţil 
Simeon  Ştefan  şi  Teodosie  Veştemeanu  pentru  traducerile 
biblice2:  „lauda  cea  netrecătoare  se  cuvine  mitropoliţilor 
Teodosie  şi  Simion  Ştefan.  Căci  tălmăcirile  lor  sunt  uşile 
pe  cari  s’a  învrednicit  şi  poporul  românesc  a  întră  în 
câmpul  cel  ceresc  al  Dumnezeeştilor  învăţături,  care  în 
mijlocul  vijeliilor  şi  valurilor  lumii  rămân  neclintite  şi  ade¬ 
vărate  din  veac  în  veac;  ele  sunt  izvoarele  cari  au  izvorât 
întâia  dată  apa  vieţii  vecinice  pentru  neamul  acesta  în 
toate  părţile  prin  care  este  răspândit.  Deşteptarea  popo¬ 
rului  românesc  din  barbaria  veacurilor,  împrietinirea  lui 
mai  deaproape  cu  legea  Iui  Dumnezeu,  păşirea  lui  către 
lumina  cea  blândă  a  civilizaţiei  şi  a  culturii,  înfrăţirea  nea¬ 
mului  nostru  românesc,  pe  care  mâna  proniei  l-a  semănat 
prin  atâtea  ţări  deosebite  şi  prin  atâtea  neamuri  străine,  rămâ¬ 
nerea  în  viaţă  a  Iimbei  sale  naţionale,  toate  aceste  binecu¬ 
vântări  neasemănate  avem  a  le  mulţumi  acestor  tălmăciri 
vechi  ale  Sfintei  Scripturi,  acestor  monumente  neperitoare 
ale  limbii,  ale  moralităţii  şi  peste  tot  ale  vieţii  noastre  na* 
ţionale  şi  bisericeşti". 

Jn  secolul  al  XVil-Iea  au  apărut  şi  numeroase  tradu¬ 
ceri  ale  Psalmilor.  Cele  mai  importante  sunt  ale  Mitropoli¬ 
tului  Dosofteiu.  Un  poet  polon,  Ioan  Cocanovschi,  traduse 

1  Istoria  bisericii  româneşti  şi  a  vieţii  religioase  a  Românilor.  Ed.  II  Voi. 
I,  Bucureşti,  1929.  p.  407. 

2  loan  Lupaş:  Sfânta  Scriptură  in  limba  românească.  Sibiu,  1912,  p-  13.  1. 
P.  S.  Ss  Patriarhul  Miron,  in  Prefala  Bibliei  din  1236,  p.  XIX. 

psalmii  în  limba  polonă.  Mitropolitul  Dosofteiu,  —  probabil 
sub  influenţă  polonă,  —  traduce  în  versuri :  „Psaltire  a 
sfântului  proroc  David  pre  limbă  românească,  cu  zisa  şi 
toată  cheltuiala  prealuminatului  întru  îs.  Hr.  Ion  Ştefan 
Petră  Voeuoda  Domnul  Ţării  Moldovei. 1  S’a  tipărit  la 
Uniev  în  1673.  Iată  câteva  exemple  din  traducerile  în 
versuri  ale  lui  Dosofteiu : 2 

Ferice  de  omul  ce  n'a  mearge 
In  sfatul  celor  fără  de  leage 
Şl  cu  răii  nu  va  sla’n  cărare 
Nici  a  şedla’n  scaun  de  pierzare 
Ce  voia  lui  va  fi  toi  cu  Domnul 
Şi  ’n  Ifagea  lui  ş’a  petriace  somnul: 

De  să  vă’nvăta  de  zâ,  de  noapte, 

Să-i  deprimă  poruncile  toate  (Psalmul  1). 

Ceriurile  spun  fără’ncetare 

De  slava  Ta,  Doamne,  de  ce  mare 

Şi  faceria  mânu!oru-|i  sfinte 

Tăriia’n  foţi  dă  viaste’nnalnte.  (Psalmul  19]. 

In  1680  Mitropolitul  Dosofteiu,  tipăreşte  Ia  Iaşi  Psal¬ 
tirea  slavo-română  întitulată  „Psaltirea  de  înţeles  cu  pos - 
luşania  smereniei  noastre  Dosoftei  mitropolitul  Sucevei* ... 
In  Ardeal  se  tipăreşte  o  Psaltire  la  1651  „den  izvod  jido¬ 
vesc"  3  iar  la  1697 4  apare  o  traducere  de  origine  cal¬ 
vină.  Dl  N.  lorga5 6  pomeneşte  o  Evanghelie  tradusă  de 
Chiriac  la  1682  şi  Apostol,  tradus  de  Iordachi  Cantacu- 
zino  Ia  1683.  La  1693  apare’  „Sfînfa  şi  dumnezeeasca 
evangelie  elinească  şi  rumânească* .  E  tradusă  de  Şerban 
Greceanul  şi  Atanasie  Tomaid  Moldoveanul.  Coloana  stângă 
e  grecească,  iar  cea  dreaptă  e  românească.  Textul  româ¬ 
nesc  e  identic  cu  Evanghelia  din  1682.  La  1694  apare 
la  Bucureşti  „Psaltirea  a  prorocului  şi  împăratului  Daoid* ... 
îngrijită  de  harnicul  Mitropolit  Antim  Ivireanu  (pe  această 

1  E  publicat  in  ediţie  crifică  de  I.  Bîsnu.  Asupra  traducerii:  Pr.  I.  Po- 
p^scu-Mălăeşti.  Studii  şi  Comentarii.  Psaltirea  în  versuri.  Raze  de  lumină,  1934, 
An.  VI  p.  223-2SO. 

2  Citez  după  studiul  Păr.  1.  Popescu-Mâlăeşti. 

3  1.  Popescu-Mălăeşti,  loc.  cit.  p.  223. 

*  Badea  Cireşeanu,  op.  cit.  Tom.  I,  p.  103. 

5  istoria  bisericii  româneşti  $1  a  vieţii  religioase  a  Românilor.  Ed.  1!,  Voi. 
1  Bucureşti,  1929,  p.  406. 

6  Badea  Cireşeanu,  o?,  cit.  p.  112. 

carte  îl  găsim  numai  ca  tipograf.  Harul  arhieresc  se  va 
pogorî  mai  târziu).  Mitropolitul  Teodosie  tipăreşte  la  1697 
„Sfânta  şi  dumnezeeasca  Evanghelie" ...  Apare  „în  sL 
mănăstire  în  Sneagov“... 

Secolul  al  XVIII-a  începe  cu  epoca  lui  Antim  Ivireanu.L 
In  1703  Antim  traduce  „Noul  Testament "  „acum  întâi  ti¬ 
părit  într’acest  chip  pre  limba  românească ...  în  tipografia 
domnească  din  oraşul  Bucureştilor".  In  1704  apare  Ia  Buzău 
„Apostol,  cu  mila  lui  Dumnezeu  sfântul" ...  E  tipărit  de 
Episcopul  Damaschin,  marele  ierarh-tipograf  din  secolul  al 
XVII-lea,  care  a  tipărit  şi  Biblia  lui  Şerban  dela  1688. 

La  sfârşitul  secolului  al  XVIII-a  se  traduce  la  Blaj 
„Biblia,  adică  Dumnezeiasca  Scriptură  a  legii  vechi  şi  a 
cei  nouă,  toate  care  s’au  tălmăcit  de  pre  limba  eîinească 
pre  înţelesul  limbii  româneşti" .  Episcopul  Petru  Pavel  Aron* 
a  pus  la  contribuţie  pe  toţi  profesorii  dela  Blaj.  Dar  tradu¬ 
cerea  e  făcută  de  ieromonahul  Samoil  Micu  Clain.  Dl  Iorga  * 
ne  spune  că  „o  mântui  singur  în  trei  ani“.  La  1786  tradu¬ 
cerea  era  terminată.  După  o  revizuire  „mai  mult  răbdă¬ 
toare  decât  competentă"  *  a  Episcopului  Ioan  Bob,  Biblia 
apare  în  1795,  având  „o  valoare  literară  mai  mică  decât 
vechea  traducere" .1 2 3 4 5  In  legătură  cu  istoria  Bibliei  dela  Blaj 
e  interesant  de  remarcat  că  în  1790  Clain  merge  la  Sibiu6 7 
„în  sălaşul  lui  Efrem  Clain  de  Muntiul"  (văr  al  său).  La 
Sibiu  revizueşte  traducerea  Bibliei.  Voia  s’o  tipărească  la 
Sibiu;  chiar  mai  mult,  Ia  1790  o  dedică  Patriarhului  dela 
Carlovăţ,  făcând  prin  aceasta,  să  fie  şi  mai  urgisit  de  Epi¬ 
scopul  său  dela  Blaj. 

Tot  pela  sfârşitul  secolului  al  XVIII-a  apare  o  traducere 
în  versuri  a  Psaltirei,  făcută  de  Teodor  Ivanovici  Corbea/ 

Secolul  al  XIX,  începe  cu  o  traducere  apărută  la  Pe- 
tersburg,  tipărită  de  societatea  biblică  rusească.  Prima  so- 

1  Pomenesc  aceste  traduceri  după  Badea  Cireşeanu. 

2  Ioan  Bălan:  oc.  cit.  p.  168. 

3  Istoria  bisericii  româneşti  şi  a  vieţii  religioase  a  Românilor,  Ed.  II.  Voi  II. 
Bucureşti,  1932,  p.  203. 

4  N.  Iorga,  op.  cit.  p.  203. 

5  Idem.  Ibidem. 

8  N.  Iorga:  Istoria  literaturii  române  in  sec.  XVIII.  Bucureşti.  1901,  p.  169„ 

7  I.  Popescu-Malăeşti:  loc.  cit.  p.  223. 

cietate  biblică  se  întemeiază  la  1698,  în  Anglia.  Se  numea 
„Asociafiunea  pentru  răspândirea  cunoştinţelor  creştineşti" . 
La  1712,  Baronul  Hildebrand  de  Canstein 1  întemeiază  la 
Halle  o  societate  biblică.  Din  1774  se  numeşte  „societatea 
biblică  cansteiniană“.  Cea  mai  importantă  dintre  toate  e 
societatea  britanică  întemeiată  în  1804.  Societăţile  biblice 
fiind  întemeiate  de  protestanţi,  erau  combătute  la  început  de 
celelalte  biserici.  S’a  constatat  însă  că  răspândirea  Bibliei 
de  către  biserică,  e  favorabilă  intereselor  religioase.  In  bi¬ 
serica  ortodoxă  cea  dintâi  societate  biblică  se  întemeiază  în 
Rusia,  în  1813.  In  secolul  trecut,  un  preot  bucovinean.  Con¬ 
stantin  Morariu,  voia  să  întemeieze  şi  un  institut  bibiic  ro¬ 
mânesc.  Pentru  aceeaşi  idee  milita  la  începutul  secolului 
nostru,  1.  P.  S.  Sa  Mitropolitul  Dr.  Nicolae  Bălan.  După 
războiu.  Sfântul  Sinod  a  şi  întemeiat  un  Institut  Biblic  Ro¬ 
mânesc  Ia  Bucureşti.  Ideea  instituielor  biblice  preocupă  şi 
pe  catolici.  Deşi  Papa  Pius  VII  a  interzis  societăţile  biblice 
(întemeiate  în  multe  state  catolice),  azi  găsim  foarte  multe 
şi  desvoltă  activitate  rodnică.  Se  citează  de  obiceiu  „Pia 
Societâ  di  San  Girolamo “  din  Italia. 

Societatea  biblică  rusească,  de  sub  prezidenţia  Princi¬ 
pelui  Galiţin,  tipăreşte  şi  o  biblie  românească,  având  bine¬ 
cuvântarea  Sfântului  Sinod  Rusesc  şi  asentimentul  Mitropo¬ 
litului  Gavril  Bănulescu.  La  1817  apare  Noul  Testament, 
iar  la  1819  apare  Biblia  întreagă.  Apare  sub  îngrijirea  ar¬ 
hiereului  Varlaam  Cuza,  egumenul  Mănăstirii  Sf.  Spiridon 
din  Iaşi,  unchiul  Domnitorului  Alexandru  Ioan  Cuza.2 * 

Episcopul  Chesarie 1  al  Buzăului,  aducând  dela  Mănă¬ 
stirea  Neamţului  pe  călugărul-tipograf  Gherontie  şi  pe  Me- 
letie,  ucenicul  acestuia,  publică  în  înţelegere  cu  Mitropolitul 
Grigore  Dascălul  mai  multe  cărţi  bisericeşti,  printre  cari  — • 
„pe  lângă  o  Evanghelie,  cea  de  a  patra  ediţie  a  Bibliei , 
după  a  Iui  Şerban-Vodă,  a  lui  Clain  şi  a  Ruşilor".  După 
dl  Iorga 4  „e  o  ediţie  revăzută,  cu  anumite  schimbări  la  un 


1  Dr.  V.  Oheorghiu:  op.  cil.  p.  890.  In  Enciclopedia  Română  de  Consl.  Dia- 
conovich.  Sibiu,  1898,  Tom  I,  p.  478  se  spune  că  De  Consiein  întemeiază  socfe- 
tatea  biblică  din  Halie,  la  1710. 

s  Revista  Teologică,  1912,  an.  VI  p.  45, 

8  N.  Iorga:  Isioria  bisericii  româneşti  şi  a  vieţii  religioase  a  Românilor. 
Ed,  II.  Voi,  II,  Bucureşti.  1929,  p.  211. 

4  Idem  —  Ibidem. 

text  care  întrebuinţează  deopotrivă  pe  cel  bucureştean  şt 
pe  cel  blăjan". 

între  1854 — 1856,  Episcopul  Filoteiu  al  Buzăului,  pu¬ 
blică  o  nouă  traducere  —  „Biblia  sau  Testamentul  Vechiir 
şi  Nou A  apărut  în  5  volume,  cu  o  prefaţă  de  Epis¬ 
copul  Filoteiu.  între  1855  şi  1858  se  tipăreşte  la  Sibiu  ce¬ 
lebra  Biblie  a  lui  Şaguna.  In  1867  publică  o  ediţie  sepa¬ 
rată  a  Noului  Testament.  „Ca  original  la  tipărirea  acestei 
Biblii  s’a  servit,  cum  mărturiseşte  însuşi,  de  textul  grecesc 
(Septuaginta) 1 2 * 4  al  ediţiei  din  Atena  dela  1843,  căreia  a  ală¬ 
turat  însă  şi  textele  mai  vechi  româneşti  şi  slavone,  cum 
desigur  şi  vre-un  text  latin"...  Biblia  e  precedată  de  o  Pre¬ 
faţă  în  care  îşi  exprimă  părerile  despre  limbă  şi  arată  că 
limba  Bibliei  influintează  limba  literară.  Face  istoricul  tra¬ 
ducerilor  româneşti  din  Sfânta  Scriptură  dela  Mitropolitul 
Simeon  Ştefan  până  la  Biblia  dela  Buzău  a  Episcopului  Fi¬ 
loteiu.  Se  ocupă  cu  problema  autenticităţii  şi  a  revelaţiei 
divine  din  Biblie.  în  II  Timotei  3,  16  se  spune  de  către 
Sfântul  Pavel  că  —  „Toată  Scriptura  de  Dumnezeu  este 
insuflată  şi  e  de  folos  spre  învăţătură,  spre  mustrare,  spre 
îndreptare,  spre  deprinderea  care  este  întru  dreptate".  Pre¬ 
faţa  se  închee  cu  câteva  lămuriri  despre  —  „puterea  cea 
dinlăuntru  şi  trebuinţa  Sfintei  Scripturi". 

Biblia  lui  Şaguna,  tradusă  într’o  limbă  literară  impeca¬ 
bilă,  e  chiar  şi  azi  foarte  citită  mai  ales  în  Ardeal. 

Un  contimporan  al  lui  Şaguna,  Ioan  Heliade  Rădulescu* 
începe  traducerea  Bibliei.  Heliade  polemiza  cu  Şaguna.  Mi¬ 
tropolitul  nu  admitea  ca  un  mirean  să  traducă  Biblia.  He¬ 
liade  publică  în  1870  Cântarea  Cântărilor .  încă  înaintea 
Bibliei  lui  Şaguna,  mai  apar  câteva  traduceri.  I.  G.  Gorjan 
traduce  Părţi  din  Biblie ,*  Faptele  Sfinţilor  Apostoli.  La 
1827  apare  Psaltirea  în  versuri,  trudusă  de  Ioan  Pralea/ 

In  a  doua  jumătate  a  secolului  al  XIX  încep  să  apară 
traduceri  publicate  de  Societatea  Biblică  Britanică.  Nu  ştiu 


1  Ioan  Lupaş  (în:  Mitropolitul  Andreiu  Baron  de  Şaguna.  Scriere  come- 
morativă.  Sibiu,  1909,  p.  184). 

2  G.  Bogdan-Duica,  Istoria  literaturii  române  contimporane.  Cluj,  1925,  p.  207. 

*  G.  Bogdan'Duică,  Idem  p.  224. 

4  Pr.  I.  Popescu-Mălăeşfi,  ioc.  cil.  p.  223  ei  seq. 

când  apare  prima  Biblie  tipărită  de  Societatea  Britanică.. 
La  Biblioteca  Universităţii  din  Cluj  am  găsit  —  „Noul  Te¬ 
stament  al  Domnului  Nostru  Isus  Hristos...  Cu  cheltuiala 
Societăţii  Ierografice  Britanice“.  Traducerea  apare  în  1863 
şi  e  ediţia  a  VlI-a.  Ar  fi  interesant  de  stabdit  când  a  apărut 
ediţia  întâi.  La  Cluj  n’am  găsit  decât  ediţia  a  VH-a. 

Societatea  Britanică  a  tipărit  în  1873  o  Biblie  româ¬ 
nească  la  Buda,  iar  în  1874  una  la  Iaşi.  In  1920  a  tipărit 
o  Biblie  românească  la  Londra.  La  Bucureşti  apar  aproape 
anual.  Profeserul  Nitzulescu  dela  Facultatea  de  Teologie  din 
Bucureşti,  traduce  în  1897  Noul  Testament  după  originalul 
grecesc.  Traducerea  a  fost  prezentată  Academiei,  spre  pre¬ 
miere,  dar  pâlcul  nemuritorilor  o  respinge.  Păr.  Simeon 
Florea  Marian  spunea  că  e  „mult  mai  slabă  decât  cele  de 
mai  înainte".1  Nitzulescu  îşi  publică  traducerea  în  editura 
Societăţii  Britanice,  cum  face  în  1921  şi  Diaconul  Corni- 
lescu,  ajuns  mai  târziu  fruntaş  al  mişcării  tudoriste. 

SI.  Sinod  a  tipărit  Noul  Testament  în  1905,  iar  în  1914 
a  tipărit  Biblia  întreagă.  Au  mai  apărut  şi  alte  traduceri  în 
epoca  antebelică.  Arhiereul  Sofronie  Craioveanu  a  tradus 
în  1909  Noul  Testament.  Gorjan  a  tradus  în  versuri  cartea 
Iov.  Psaltirea  a  apărut  în  numeroase  ediţii,  dată  fiind  între¬ 
buinţarea  liturgică  şi  monahală  (ascetul  citeşte  zilnic  psalmii 
de  laudă).  După  răsboiu  s’a  întemeiat  pe  lângă  Sf.  Patri¬ 
arhie,  Institutul  Biblic.  In  1926  tipăreşte  Noul  Testament  în 
traducerea  Păr.  Gala  Galaction,  care  e  şi  literat  şi  teolog  şi 
elenist.  Traducerea  a  şi  apărut  în  vreo  3  ediţii. 

în  1936  Institutul  Biblic  tipăreşte  Biblia  întreagă  „Tra¬ 
dusă  după  textul  grecesc  al  Septuagintei  confruntat  cu  cel 
ebraic".  I.  P.  S.  Sa  Patriarhul  Miron  I  scrie  o  prefaţă  ase¬ 
mănătoare  prefeţei  scrise  de  Şaguna.  Traducerea  e  făcută 
de  Păr.  Vasile  Radu,  Păr.  Gala  Galaction  (ambii  profesori 
de  studii  biblice  la  Facultatea  de  Teologie  din  Chişinău)  şi 
I.  P.  S.  Sa  Nicodim  Munteanu,  Mitropolitul  Moldovei,  trei 
somităţi  teologice,  cari  au  tradus  şi  înainte.  I.  P.  S.  Sa 
Mitropolitul  Nicodim  a  tradus  şi  publicat  în  volume  aparte : 
Noul  Testament  (precedat  de  un  studiu  isagogic),  Sfânta 
Evanghelie  după  Marcu,  cu  o  prefaţă  de  dl  profesor  uni- 


1  Analele  Academiei  Române,  Seria  ÎI,  Tom.  XX,  p.  282. 

versitar  Toma  G.  Bulat,  Psaltirea,  Geneza,  Evanghelia 
după  Mateiu,  Evanghelia  după  loan.  Cântarea  Cântărilor. 
în  colaborare  cu  dl  I.  D.  Ştefănescu,  profesor  de  istoria 
artei  creştine  la  Facultatea  de  Teologie  din  Chişinău,  pu¬ 
blică  , Biblia  Ilustrată Locuri  alese  şi  insolite  de  ilustraţii 
de  artă  şi  lămuriri  ştiinţifice. 

Păr.  Vasile  Radu,  cunoscut  orientalist  şi  ebraist,  traduce 
în  colaborare  cu  Păr.  Gala  Galaction  Cartea  Iov,  Cântarea 
Cântărilor,  Cartea  Deborei.  Toate  trei  au  apărut  în  Revista 
Fundaţiilor  Regale  şi  s’au  publicat  şi  în  extrase  distribuite 
gratuit.  Păr.  Vasile  Radu  a  tradus  şi  Psaltirea  după  ori¬ 
ginal.  Păr.  I.  Popescu-Mălăeşti  a  publicat  în  „Convorbiri 
Literare *  traduceri  după  originalul  ebraic,  redând  psalmii 
în  forma  cât  mai  apropiată  de  cea  ebraică.  P.  S.  Sa  Arhie¬ 
reul  Irineu  Târgovişteanu  a  tradus  „Evanghelia  de  la  Lucau 
şi  „Evanghelia  de  la  Mateiu ".  I.  P.  C.  Sa  Arhim.  Iuliu  Scriban 
a  tradus  Sfânta  Evanghelie  (cele  patru  evanghelii  într’una). 
Ceva  similar  face  Păr.  Halambie  Popescu  în  cartea  —  „Isus 
Hristos.  Sfintele  Evanghelii  într'unaa.  In  1937  se  tipăreşte 
Ia  Bucureşti  „Biblia  în  versuri  şi  imagini “.  Dl  Corneliu 
Moldovanu  traduce  în  versuri  Cântarea  Cântărilor.1  Poetul 
Vasile  Militaru  traduce  în  versuri  întreaga  psaltire.  Iată  în¬ 
ceputul  Psalmului  Ascetic  (a  psalmului  50.  II  numesc  as¬ 
cetic  fiindcă  asceţii  îl  recită  zilnic). 

1.  Milueşte-mă  Tu  Doamne  după  mila  Te  cea  mare; 

Şterge-a  mea  fărădelege,  după  marea-Ţi  îndurare. 

2.  De  tot  spală-mi  fărădelegea,  să  scap  Doamne  de  a  Ta  ceartă 
De  păcat  mă  curăfeşte  si  deapururea  mă  iartă. 

3.  Căci  a  mea  fărădelege  mi-o  cunosc  eu,  Doamne  sfinte. 

Şi  păcatul  meu  de-apururi  mustrător  îmi  stă  înainte. 

4.  Ţie  unuia  greştf-am.  Dumnezeule  temut, 

Că’naintea  fe|ei  Tale,  —  ce  e  rău  eu  am  făcut. 


1  In  biserica  unilă  a  apărut  Noul  Testament,  tradus  de  Păr.  Ioan  Bălan 
(azt  Episcop  al  Lugojului). 

In  Episcopia  romano-catolică  dela  Iaşi,  franciscanii  au  tipărit  la  HălSuceşti 
cele  patru  Evanghelii  (in  volume  aparte).  Anii  Irecuţl  a  apărut  la  Săbăoant  (unde 
e  azi  provincialul  franciscan  al  Moldovei)  Nou!  Testament.  Traducerile  acestea 
sunt  făcute  după  Vulgata 

DESPRE  RUGĂCIUNEA  INIMII 

CENTURIILE  LUI  CALIST  ŞI  IGNATIE 

De  Preot  GHEORGHE  SECAŞ 
Misionar  eparhial 

INTRODUCERE 

înainte  de-a  înfăţişa  în  traducere  textul  minunatelor  învă¬ 
ţături  ale  călugărilor  greci  din  veacul  al  14-lea  Caiist  şi 
Ignatie,  prezentăm  o  serie  de  lămuriri  in  legătură  cu  învă¬ 
ţăturile  duhovniceşti  expuse  în  cele  100  de  capitole  de  către 
cei  doi  călugări.  Ei  se  adresează  unui  discipol  frate  în  că¬ 
lugărie,  care  i-a  rugat  să-i  întocmească  o  regulă,  un  îndrep¬ 
tar,  cu  ajutorul  căruia  să  poată  înainta  fără  primejdie  pe 
calea  aleasă  a  desăvârşirii. 

Ne  aflăm  aşadar  în  fa{a  unei  scrieri  care  priveşte  viata 
cea  după  chipul  îngeresc  a  călugărilor.  Acest  lucru  nu  în¬ 
semnează  că  preojii  de  mir,  sau  chiar  credincioşii  Bisericii 
noastre,  n’au  ce  învăţa  dint’o  astfel  de  lucrare.  Dimpotrivă, 
ea  va  fi  tuturor  acelora  cari  duc  o  viată  cucernică  în  duh 
de  rugăciune  şi  de  temere  de  Dumnezeu,  de  un  folos  sufle¬ 
tesc  deosebit  de  mare,  întrucât  călăuzeşte  pe  căi  de  lumină 
cerească  şi  hrăneşte  inima  cu  bucate  duhovniceşti  de-o  dul¬ 
ceaţă  necunoscută  încă. 

Centuriile  lui  Caiist  şi  Ignatie  fac  parte  din  rândul  scrie¬ 
rilor  mistice  ale  Bisericii  ortodoxe.  Cei  doi  călugări  fin  soco¬ 
teală  de  ceeace  părinţii  bisericeşti  au  scris  înaintea  lor  în 
această  privinţă,  citează  din  învăţăturile  înaintaşilor,  începând 
cu  marii  dascăli  din  veacul  al  4-lea  şi  până  la  părinţii  din 
vremea  lor. 

Prin  expunerea  lor  vom  intra  în  cunoaşterea  misticei 
ortodoxe,  a  acelei  vieţi  înalte  trăită  de  călugării  Bisericii 
noastre  în  decursul  veacurilor,  viată  în  Dumnezeu  prin  mijlo¬ 
cirea  rugăciunii  necontenite  săvârşită  cu  mintea  în  inimă. 

Auzi  de  multe  ori  afirmaţii  din  lumea  catolică  sau  protes¬ 
tantă,  că  Biserica  ortodoxă  este  a  mor  filă  şi  împietrită. 

Dar  lumea  care  nu  cunoaşte  pe  creştinul  ortodox,  nu-ş& 
dă  seama  că  ceeace  apare  drept  amorţeală  şi  împietrire, 
pentru  credinciosul  dreptmăritor  este  un  semn  minunat  al 
unei  vieţi  lăuntrice,  capabilă  de  orce  rezistenţă  în  faţa  curen¬ 
telor  protivnice  spiritului  Bisericii  sale.  Creştinul  ortodox 
trăieşte  cu  convingerea  că  Biserica,  maica  duhovnicească 
prin  care  s’a  născut  la  viaţa  în  Hristos,  deţine  moştenirea 
comorii  de  învăţătură  dumnezeească,  pe  care  a  păstrat-o 
cu  credinţă,  până  în  ziua  de  azi,  curată  şi  nefalsificată,  în  po¬ 
fida  tuturor  vitregiilor  vremii  şi-a  împrejurărilor.  Deci  ceeace 
se  înfăţişează  amorţii  şi  veşted  celuice  stă  în  afară  de 
ortodoxie,  pentru  creştinul  ortodox  este  un  adânc  de  viaţă. 
Biserica  cu  sf.  taine,  cu  slujbele  şi  cu  învăţătura  ei  este  pentru 
cel  credincios  o  realitate  veşnic  vie,  o  mângâiere  dulce,  o- 
nădejde  nedesminţită. 

In  Biserica  ortodoxă  a  jucat  un  rol  convârşitor  mistica, 
trăirea  tainică  în  Dumnezeu  prin  rugăciune  şi  viaţă  neprihă¬ 
nită.  Trăirea  mistică  în  Dumnezeu  a  fost  îmbrăţişată  cu 
deosebire  în  rândurile  monahilor  în  tot  decursul  timpului. 
Dacă  lucrurile  îngereşti  spre  care  râvneau  călugării  dife¬ 
ritelor  vremi,  dela  anahoreţii  antici  ai  Egiptului  şi  ai  Pales¬ 
tinei,  la  isihaştii  atoniţi  ai  veacului  13  şi  14,  la  cei  din  mănăs¬ 
tirile  Rusiei  şi  ale  Moldovei  şi  până  astăzi  încă  le  râvnesc, 
nu  sunt  identice  până  în  amănunţimi,  monahii  răsâriteni 
au  avut  totuş  un  ideal  de  viaţă  comun,  un  anumit  dar  sfânt 
de  pace  şi  linişte  în  Iisus,  dorinţă  sfântă  de-a  vedea 

pe  Dumnezeu  şi-a  se  împreuna  cu  El. 

Pentru  a  dobândi  această  pace  şi  linişte  mai  presus  de 
fire,  •ijauxfa,  ei  recurgeau  la  rugăciunea  lui  Iisus  alcătuită  din 
cuvintele:  „ Doamne  lisuse  Hristoase  Fiul  lui  Dumnezeu 
miiuieşle-mău .  Această  rugăciune  repetată  des,  după  unii 
părinţi  deatâteori  decâteori  respiri,  intra  astfel  în  natura 
celuice  se  ruga  încât  fără  ea  n’ar  mai  fi  putut  trăi. 

In  decursul  expunerii  lui  Calist  şi  Ignatie  se  arată  treptat 
felul  cum  trebue  să  se  comporte  acela  care  voieşte  să 
ajungă  la  această  stare  fericită  de  pace  şi  linişte  în  Dum¬ 
nezeu.  Se  arată  virtuţile  cu  cari  trebuie  să  se  împodobească 
râvnitorul  la  pacea  sufletească,  isihastul.  Peste  toate  nevo- 
inţele  care  se  cer,  stăruieşte  rugăciunea,  rugăciunea  inimii , 

rugăciunea  Iui  Iisus:  „Doamne  Iisuse  Hristoase  Fiul  lui 
Dumnezeu  miluieşte-mă“. 

NUMIRILE  RUGĂCIUNII  DUHOVNICEŞTI  ŞI  FIINŢA  EI 

Rugăciunea  Iui  Iisus  săvârşită  cu  mintea  în  inimă,  a 
primit  mai  multe  numiri  dela  părinţii  bisericeşti  mistici,  dar 
orcare  ar  fi  fost  numirea,  înţelesul  ei  a  rămas  acelaş,  o 
veghere  tainică,  un  fel  înalt  de  interpretare  a  cuvintelor  din 
Cântarea  Cântărilor:  „Eu  dorm  dar  inima  mea  veghează 

Sf.  Ioan  Scărariul  aseamănă  rugăciunea  inimii  cu  o 
scară,  care  are  4  trepte  şi  zice:  1.  „Unii  îşi  îmblânzesc 
şi-şi  înfrânează  patimile,  2.  alţii  cântă  cântări  duhovniceşti, 
3.  alţii  se  dedică  rugăciunii  duhovniceşti,  în  sfârşit  4.  alţii 
ajung  la  vederea  tainică  a  luminii  cereşti".  „Treapta  dintâi 
este  a  începătorilor,  a  doua  a  celor  înaintaţi,  a  treia  a  celor 
ce-au  ajuns  la  treapta  cea  mai  înaltă,  iar  a  patra  este  semnul 
celor  desăvârşiţi". 

Aproape  la  fel  Grigorie  Sinaitul,  arată  că  lucrurile  bine- 
plăcute  lui  Dumnezeu  şi  pe  cari  isihastul  trebuie  să  Ie  în¬ 
deplinească,  sunt  acestea  trei:  cântarea  de  psalmi,  citirea 
(din  Sf.  Scriptură  şi  sf.  Părinţi)  şi  rugăciunea  inimii". 

Părinţii  isihaşti  au  dat  diferite  numiri  acestei  rugăciuni 
de  taină,  numiri  cari  în  parte  le-au  împrumutat  din  Sf.  Scrip¬ 
tură.  De  ex :  Sămânţa  cea  bună,  frământăfura  sfântă,  putere 
de  sus,  mărgăritar  de  mare  preţ,  îndumnezeită  şi  părintească 
chemare,  comoara  cea  ascunsă  în  ţarină,  chezăşia  duhului, 
apa  cea  vie,  pânea  cerească,  focul  dumnezeesc,  pecetea, 
lumina  cerească.  Alte  numiri  cari  se  află  şi  Ia  Calist  şi 
Ignatie:  rugăciune,  păzirea  minţii,  închisoare  a  inimii, 
veghere,  liniştea  duhului,  rugăciunea  minţii,  o  mărturisire 
curată  cu  inima  a  Domnului,  o  chemare  a  lui  Iisus  slobodă 
de  grija  cea  lumească,  rugăciune  a  inimii. 

Mai  întâlnim  şi  alte  numiri  prin  care  se  pune  în  evi¬ 
denţă  valoarea  rugăciunii  duhovniceşti:  Lucrare  minu¬ 
nată  şi  înaltă ,  har  mijlocit  de  Născătoarea  de  Dumnezeu ; 
lucru  ceresc;  rugăciune  de  taină,  rugăciune  sfântă,  cu¬ 
rată;  lucrare  de  mântuire,  pânea  cea  spre  înţelepţire, 
chemare  curată  a  Domnului  Iisus  Hristos  în  inimă. 

Din  toate  aceste  numiri  atât  de  felurite,  dar  adânc  grăi¬ 
toare,  bănuim  îndată  în  ce  stă  fiinţa  rugăciunii  acesteia 
deosebită,  prin  mijlocirea  căreia  bărbatul  temător  de  Dum¬ 
nezeu  ajunge  la  cea  mai  înaltă  fericire  de  care  un  pămân¬ 
tean  se  poate  bucura  pe  pământ:  vederea  luminii  cereşti, 
cuprinderea  în  inima  noastră  a  lui  Dumnezeu. 

Este  vorba  de-o  lucrare  de  taină  care  se  petrece  în- 
lăunirul  fiinţei  noastre.  Pentru  a  ne  opri  mintea  dela  lucrurile 
din  afară  o  însărcinăm  să  se  roage  cu  vorbele :  „Doamne 
lisuse  Hristoase,  Fiul  lui  Dumnezeu,  miluieşte-mă“.  Ne  con¬ 
centrăm  în  aşa  măsură  asupra  acestei  rugăciuni,  încât  îm¬ 
preună  cu  mintea  o  coborâm  în  inimă  ca  într’un  altar. 
Ajunşi  aci,  ne  rugăm  înainte  Domnului  Iisus,  până  când  El, 
Mirele  ceresc,  ne  cercetează  cu  harul  Său,  cu  lumina  Sa 
cerească  îndumnezeindu-ne. 

Prin  această  rugăciune  fericitoare  cu  adevărat,  ne  stă¬ 
pânim  mintea  şi  rătăcirea  gândurilor,  ne  curăţim  inima  şi-o 
facem  loc  de  sălăşluire,  iesle  a  Iui  Hristos.  In  felul  acesta 
se  împlinesc  vorbele  Scripturii :  „Fericiţi  cei  curaţi  cu  inima 
că  aceia  vor  vedea  pe  Dumnezeu” . 

Un  studiu  mai  amănunţit  asupra  rugăciunii  inimii  a  făcut 
părintele  Dr.  D.  Stăniloae  în  cartea:  „ Viaţa  şi  învăţătura 
sf.  Grigorie  Palama Carte  de  mare  valoare,  cu  mare 
aparat  ştiinţific,  carte  care  mi-a  folosit  ca  o  îndrumătoare 
întru  cercetarea  acestor  lucruri  înalte.  Părintele  Dr.  D. 
Stăniloae  a  făcut  cel  mai  real  serviciu  Teologiei  româneşti 
introducând-o  pe  aceste  alese  căi  de  cercetare  duhovnicească. 

Aceste  cuvinte  de  introducere  sunt  prea  slabe  pentru 
a  înfăţişa  umbra  cel  puţin  a  ceeace  este  lucrarea  cea  înaltă 
şi  de  taină  a  rugăciunii  duhovniceşti.  Ele  vor  sluji  totuşi  ca 
o  lămurire  pentru  tratatul  celor  doi  călugări  Calisî  şi  Ignatie. 

(în  viitor  vom  înfăţişa  în  traducere,  pe  rând,  textul  în¬ 
văţăturilor  duhovniceşti  ale  lui  Calist  şi  Ignatie). 


ULTIMA  TRADUCERE  A  T.  N. 


De  Pr.  ILARI  ON  V.  FELEA 

Profesor  la  Academia  teologică  din  Arad 


Darea  de  seamă  despre  traducerile  româneşti  ale  Sfintei 
Scripturi  se  încheie  cu  Noul  Testament  al  Domnului  nostru 
lisus  Hrisios  şi  Psalmii,  ediţia  Sf.  Sinod  din  anul  1937. 
Opera  aceasta  se  datoreşie  profesorilor  Facultăţii  de  teologie 
din  Bucureşti,  P.  S.  Sale  arhiereului  Irineu  Mihălcescu  şi  dlui 
Teodor  M.  Popescu.  Prin  ea  avem  o  fericită  încununare  a 
tuturor  traducerilor  de  până  acum. 

Dintre  ediţiile  şi  traducerile  de  până  aci  lipsea  ediţia 
portativă,  care  să  poată  concura  şi  înlocui  ediţiile  britanice. 
Traducerea  şi  ediţia  aceasta,  atât  în  comparaţie  cu  tradu¬ 
cerile  anterioare,  cât  şi  fată  de  ediţiile  britanice,  este  cea 
mai  bună.  Nu  am  cetit  dări  de  seamă  mai  amănunţite  asupra 
ei  şi  se  pare  că  a  trecut  la  şi  dela  ordinea  zilei  într’o  tăcere 
lipsită  de  înţeles,  deşi  valoarea  ei  întrece  pe  cele  anterioare. 
Exactitatea  traducerii  după  original  şi  corectitudinea  limbii  o 
fac  să  corespundă  deplin  cu  evoluţia  limbii  româneşti  şi  cu 
trebuinţele  doctrinale  ale  vremii  noastre. 

Rămâne  exegeţilor  sarcina  de  a  cerceta  mai  de  aproape 
preciziunea  ştiinţifică  a  traducerii  în  raport  cu  originalul  şi 
cu  celelalte  traduceri  româneşti.  Aci  vom  confrunta  la  întâm¬ 
plare,  câteva  texte  din  traducerea  nouă  a  Sf.  Sinod  făcută 
de  1.  P.  S.  S.  mitropolitul  Nicodim  şi  P.  Cucernicii  preoţi 
G.  Gelaction  şi  V.  Radu,  cu  traducerea  cea  nouă,  ultima , 
tot  a  Sf.  Sinod,  prin  ostenitorii  amintiţi,  ca  să  vedem  în  care 
dintre  ele  se  păstrează  mai  curat  simţul  limbii  române. 


Traducerea  nouă: 

Era  lumina  cea  adevărată,  care 
luminează  pe  lol  omul,  venind  in  lume  .. 
Ier  câţi  l-au  primii  le-a  dai  putere  ca 
să  fie  fiii  lui  Dumnezeu,  (adică)  celor 
cari  cred  intru  numele  Iui  {Ioan  1,9. 12]. 

Ţoale  îmi  sunt  ierlaie,  dar  nu 
toate  îmi  folosesc.  Toate  îmi  sunt  ier¬ 
tate,  dar  nu  toate  Întăresc  sufletul  (I 
Cor.  10.  23]. 


Traducerea  ultimă: 

Cuvântul  era  Lumina  cea  adevă¬ 
rată.  care  venind  în  lume,  luminează 
re  lot  omul...  Iar  la  câ|i  l-au  primit, 
celor  ce  cred  in  numele  lui,  le-a  dat 
putere,  ca  să  se  facă  fii  ai  lui  Dum¬ 
nezeu  [ioan  1,  9. 12). 

Ţoale  imi  sunt  îngăduite,  dar  nu 
toate  folosesc ;  toate  îmi  sunt  îngăduite 
dar  nu  toate  zidesc  [I  Cor.  10,  23]. 

Râvniţi  Ia  darurite  cele  mai  de-  Ci  să  râvnlfl  darurile  cele  mai 

săvârşise.  Şi  eu  vă  arăi  încă  o  cale  bune.  Şi  vă  arăt  o  cale  cu  rnuli  mai 
mai  presus  de  orice  caler  Toate  iim-  inalîâ. 

bile  omeneşti  şi  îngereşti  de  le-aş  De  aş  grăi  în  limbile  omeneşti 

vorbi,  dacă  nu  am  dragoste,  m’em  făcut  şi  îngereşti,  iar  dragoste  nu  am,  m’am 
aramă  sunătoare  ori  chimbal  gălăgios  făcut  aramă  sunătoare  şl  chimval  ră- 
(l  Cor.  12,  3 1  —  13,  t  j.  sunător  [1  Cor.  12,  31  —  13,  11- 

Este  învederat  că  traducerea  ultîmă  este  mai  românească. 
Când  spunem:  „era  lumina  cea  adevărată,  care  venind  în 
lume,  luminează  pe  tot  omul“,  —  este  mai  corect  româ¬ 
neşte,  decât  când  spunem:  „era  lumina...  care  luminează 
pe  tot  omul,  venind  în  lume".  Sau:  „Iar  la  câţi  l-au  primit, 
celor  ce  cred  în  numele  lui...“,  pare  că  sună  mai  bine  faţă 
de:  „Iar  câţi  l-au  primit  Ie-a  dat  putere  ca  să  fie  fiii  lui 
Dumnezeu,  (adică)  celor  cari  cred  întru  numele  lui".  Nu  e 
tot  una:  „Toate  îmi  sunt  iertate../',  cu:  „Toate  îmi  sunt 
îngăduite".  De  asemenea  nu  sună  bine  când  zicem:  „Râv¬ 
niţi  la  darurile  cele  mai  desăvârşite",  când  putem  traduce : 
„Râvniţi  darurile  cele  mai  bune",  care,  mi  se  pare,  este 
mai  corect  şi  faţă  de  original  şi  faţă  de  limba  română. 

Astfel  de  texte  comparative  putem  înşira  destule.  Credem 
însă  că  cele  reproduse,  repet :  la  întâmplare,  sunt  suficiente 
să  ne  arate  că  logica  şi  simţul  limbii  româneşti  sunt  mai 
bine  mulţumite  în  traducerea  nouă  a  P.  S.  S.  Arhiereul 
I.  Mihălcescu  şi  a  dlui  T.  M.  Popescu,  decât  în  oricare  alta 
dintre  traducerile  şi  ediţiile  anterioare. 

La  meritul  acesta  se  adaugă  şi  faptul  că  ediţia  este 
frumos  tipărită,  în  format  de  buzunar,  legată  în  pânză  şi 
ieftină,  —  30  lei  exemplarul. 

Ni  se  umple  inima  de  bucurie  când  putem  face  astfel 
de  constatări.  Inima  teologiei,  revelaţia  divină  în  forma  ei 
perfectă,  Noul  Testament  cu  Psalmii,  îşi  află  în  limba  română 
ediţia  care  concurează  mai  mult  decât  sută  la  sută  cu  edi¬ 
ţiile  similare  britanice  şi  astfel  satisface  deplin  trebuinţele 
noastre  culturale  şi  misionare. 

Rămâne  în  sarcina  preoţilor  catiheţi,  misionari  şi  publi¬ 
cişti,  colportorilor  şi  profesorilor  de  religie  să  o  răspân¬ 
dească  în  număr  cât  mai  mare  şi  totodată  să  scoată  la 
lumina  cunoştinţei  din  cuprinsul  ei  comoara  înţelepciunii 
divine  după  care  suspină  pe  cât  de  strălucitul  pe  atât  de 
amărâtul  nostru  veac. 

De  Preot  M1HAIL  NEAGU 

Duhovnicul  Academiei  teologice  „Andreiane* 

/ ubifilor  Cre  din  cioşi  1 

Biserica  noastră  creştină  ortodoxă  învaţă  că  Sfânta 
Scriptură  este  descoperirea  Iui  Dumnezeu.  Dar  Biserica 
noasiră  n’a  învăţat  niciodată  că  Sfânta  Scriptură  ar  cu¬ 
prinde  în  sine  întreg  adevărul  lăsat  nouă  de  Dumnezeu. 
Lucrarea  lui  Dumnezeu,  pentru  mântuirea  sufletelor,  ar  fi 
prea  restrânsă  dacă  am  mărgini-o  numai  Ia  Sfânta  Scrip¬ 
tură.  Clar  ne  vorbeşte  dumnezeescul  apostol  şi  evanghe¬ 
list  Ioan  când  zice:  „Sunt  încă  şi  alte  multe  câte  a  făcut 
Jisus,  care  dacă  s’ar  fi  scris  câte  una,  nici  în  lumea  aceasta 
mi  se  pare  că  n’ar  încăpea  cărţile  ce  s’ar  fi  scris"  (loan 
21,  25). 

Şi  dacă  „mai  sunt  şi  alte  multe  câte  a  făcut  Dumne¬ 
zeu",  —  dece  să  nu  le  credem?...  Dece  să  nu  ne  folosim 
de  ele,  pentru  o  mai  rodnică  viaţă  a  sufletelor  noastre?... 
Dece  să  lepădăm  lucrarea  lui  Dumnezeu?...  Dece  să  re¬ 
ducem  descoperirea  lui  Dumnezeu  în  care  au  crezut  toţi 
sfinţii,  începând  cu  apostolii  Domnului  şi  cu  cei  dintâi  cre¬ 
ştini?...  Dece  să  nu  credem  în  descoperirea  lui  Dumnezeu 
pe  care  au  vestit-o  apostolii  în  toată  lumea?...  Dece  să 
trecem  cu  uşurinţă  peste  adevărul  în  care  au  trăit  toţi  sfinţii 
lui  Dumnezeu,  de  totdeauna  ?...  Dece  să  lepădăm  adevărul 
eşit  din  gura  Domnului,  care  trăeşte  în  vecii  vecilor  ?...  Dece 
să  nu  credem  în  învăţătura  pe  care  ne-a  lăsat-o  Fiul  lui 
Dumnezeu,  învăţătură  pe  care  n’a  tras-o  nimenea  la  îndo¬ 
ială,  atât  era  de  sfântă  şi  grăitoare,  şi  prin  urmare  n’a  tre¬ 
buit  să  se  scrie,  —  căci  nici  Fiul  lui  Dumnezeu  n’a  scris! 

Noi  $iim  ca  nici  pana  azi  nu  s’ar  fi  scris  adevărul 
descoperit  nouă  de  Dumnezeu,  dacă  nu  s’ar  fi  ivit  în 
decursul  vremii  oameni  rătăciţi ,  cari  să  tragă  la  îndoială 
lucrarea  lui  Dumnezeu! 

S’au  ridicat  jidovii  împotriva  Domnului,  şi  n’au  voit  să-L 
recunoască  de  Messia,  şi  au  trăit  şi  mai  departe  după  obi- 

ceiul  părinţilor  lor.  Le  scrie  evanghelia  sa  dumnezeescul! 
apostol  Mateiu,  în  limba  jidovească. 

N’au  voit  să  se  întoarcă  la  Domnul  jidovii  împrăştiaţi 
în  toată  lumea,  cari  au  uitat  limba  părinţilor  lor.  Le  scrie 
evanghelia  sa,  în  limba  greacă,  ucenicul  Domnului  şi  al 
apostolului  Petru,  Ioan  Marcu. 

Păgânii  Greci  nu  voiau  să  ştie  de  Hristos.  Le  scrie 
evanghelia  sa  doctorul  şi  însoţitorul  lui  Pavel  apostolul,  Luca .. 

S’au  găsit  oameni  rătăciţi  cari  negau  dumnezeirea  Fi¬ 
ului  lui  Dumnezeu  ?  Apostolul,  pe  care-1  iubea  Domnul,  Ioan, 
scrie  dumnezeeasca  sa  evanghelie,  care  la  tot  pasul  ne 
arată  că  Hristos  este  Fiul  lui  Dumnezeu;  „Dumnezeu  ade¬ 
vărat  din  Dumnezeu  adevărat". 

Cuvântul  Domnului  s’a  scris  ca  să  ajungă  acolo  unde 
apostolii  nu  ajung !  S’a  scris  pentruca  să  se  împrăştie  anu¬ 
mite  nedumeriri  ce  s’au  ridicat  între  cei  dornici  de  adevăr ! 
S’a  scris  mai  ales  ca  să  înceteze  rătăcirile! 

Eu  sunt  pe  deplin  convins  că  dacă  s’ar  scrie  azi  Sfânta 
Scriptură,  am  vedea  cum  se  spulberă  rătăcirea  sectară, 
care  trăeşte  după  „literă"  şi  nu  după  „Duh". 

La  baza  „Scripturii"  stă  „Tradiţia".  Sfântă  este  Scrip¬ 
tura  şi  de  aceeaşi  valoare  şi  sfinţenie  este  şi  Tradiţia,  pen- 
trucă  şi  una  şi  cealaltă  este  dela  Dumnezeu!  Sfânta  Tra¬ 
diţie  premerge  Sfintei  Scripturi  în  timp.  Dece  am  tăgădui 
sfinţenia  Tradiţiei  câtă  vreme  ea  este  lucrarea  nemijlo¬ 
cită  al  lui  Dumnezeu  ?  Celce  se  ridică  împotriva  Sfintei 
Tradiţii,  implicit  se  ridică  şi  împotriva  Sfintei  Scripturi. 

Creştinii  adevăraţi  ştiu  că  adevărul  vecinie  trăeşte 
nu  pentrucâ  este  scris,  ci  pentruca  este  dela  Dumnezeul 
„Cerul  şi  pământul  vor  trece"  zice  Domnul  „iar  cuvintele 
mele  (scrise  sau  nescrise)  vor  rămânea  pururea". 

Sfânta  Scriptură  conţine  numai  o  parte  din  învăţă¬ 
tura  Domnului,  care  trăia  nescrisă  în  sufletul  credincioşilor 
şi  forma  tezaurul  bogat  al  Bisericii  lui  Hristos.  Ea  este 
fructul  ce  se  îmbie  celorce  nu  cunosc  adevărul.  Ea  este 
mana  ce  o  îmbie  Biserica  tuturor  celorce  caută  viaţa  veci- 
nică.  Ea  este  pânea  cea  vie  ce-şi  are  rădăcinile  în  ogorul 
sfânt  al  Tradiţiei. 

Tot  creştinul  ştie  că  Sf.  Scriptură  conţine  mai  multe 
cărţi.  Ceva  mai  târziu  s’au  scris  şi  cărţi  neinspirate  de- 

Dumnezeu.  Şi  care  a  fosf  puterea  înţelepciunii  care  a 
ales  grâul  din  neghină?  Care  a  fost  puterea  împotriva  că¬ 
reia  nimenea  nu  s’a  putut  ridica,  pentrucă  era  dela  Dum¬ 
nezeu  ?  Biserica ! 

Ea  a  stabilit  adevărul  după  voia  lui  Dumnezeul 

Ea  este  factorul  determinant  al  mântuirii  noastre! 

In  ea  se  cuprinde  întreg  adevărul  şi  numai  în  ea! 

Ea  singură  învaţă  fără  greşală.  Omul  este  supus  greşelii. 

Şi  totuş  se  găsesc  atâtia  oameni  rătăciţi  cari  se  ridică 
împotriva  sfintei  Biserici,  care  le-a  pus  în  mână  „Sfânta 
Scriptură",  aşa  cum  este.  Aici  nu  e  altceva  decât  o  oarbă 
îngâmfare,  ca  şi  a  opaiţului  întunecat  care  ar  zice  soarelui: 
„Eşti  Iu  lumină?  Priveşte  la  mine  şi  vezi  aici  lumină!  Nu 
vezi  tu  soare  slab  că  ai  rămas  întunecat?"... 

Orbii  pot  vorbi  de  lumina  lor.  Noi  cunoaştem  o  sin¬ 
gură  lumină  care  luminează  tuturor.  Ea  este  Sfânta  Bise¬ 
rică!  Hristos  este  capul  bisericii,  iar  biserica  este  trupul 
Lui,  împlinirea  celui  ce  împlineşte  toate  întru  toţi  (cf.  Efes. 
1,  22—23). 

Tot  celce  este  departe  de  Sfânta  Biserică,  este  în  oarbă 
rătăcire!  „Cine  nu  este  cu  mine,  zice  Domnul,  împotriva 
mea  este".  De  fiii  Bisericii  vorbeşte  dumnezeescul  apostol 
Pavel  când  zice:  „Voi  de  acum  nu  mai  sunteţi  streini  şi 
nemernici,  ci  împreună  cetăţeni  cu  sfinţii,  şi  casnici  ai  lui 
Dumnezeu,  zidiţi  fiind  pe  temelia  apostolilor  şi  a  prorocilor, 
piatra  cea  din  capul  unghiului  fiind  Hristos"  (Efes.  2, 19 — 20.) 

Fiii  Bisericii  sunt  fiii  lui  Dumnezeu,  pentrucă  sunt  zidiţi 
pe  temelia  trainică  a  apostolilor,  cari  au  văzut  şi  mărturisit 
pe  Hristos- Dumnezeu  aşa  cum  i-a  învăţat:  cum  a  trăit  fără 
păcat ;  cum  a  săvârşit  minuni  ca  un  Dumnezeu ;  cum  a  pă¬ 
timit  fără  ca  să  ne  mărturisească  vina;  cum  a  fost  în  de¬ 
plinătatea  Lui  nu  numai  în  măsura  în  care  ne-a  rămas  nouă 
scris  de  El,  ci  în  întreaga  Lui  descoperire,  de  care  ne 
grăeşte  Sfânta  Tradiţie  pe  larg.  Pe  Hristos- Dumnezeu  îl  cu¬ 
noaştem  numai  prin  Biserica  Lui.  Căci  în  Biserică  s’a  revelat 
deplin  prin  Sfânta  Tradiţie  şi  Sfânta  Scriptură.  Amin. 


ATITUDINI 

ŞI  FEŢELE  BISERICEŞTI  TREBUE  SĂ  SE  SPOVEDEASCĂ 

Esenţa  creştinismului  şi  puterea  lui  este  viaţa  în  Hristos.  Cre¬ 
ştinismul  a  transformat  pe  „ omul  cel  vechiu"  (Rom.  6,  6)  supus 
păcatelor  şi  supus  morţii,  în  „  făptură  nouă “  (2  Cor.  5,  Î7 ;  Gal.  6, 
15),  care  nu  umblă  după  trup,  ci  după  duh  (Rom.  8,  1),  care  pe¬ 
trece  „întru  inoirea  vieţii "  (Rom.  6,  4). 

Jertfa  lui  Hristos  ne-a  pus  la  îndemână  putinţa  de-a  ne  îm¬ 
părtăşi  de  această  înoire.  Cine  s’a  împreunat  cu  El  în  botez,  este 
- virtual  o  făptură  nouă.  Faptic  însă,  el  mai  poate  cădea  în  păcat. 
Ca  să  se  ridice  iarăşi  la  lumina  vieţii,  celce  a  păcătuit  trebue  să  se 
căiască  şi  să-şi  spele  întinăciunea  patimilor.  Cu  alte  cuvinte,  trebue 
.să  se  supună  sf.  taine  a  pocăinţei  sau  mărturisirii  şi  apoi  să  se 
cuminece.  Altfel  pe  nedrept  poartă  el  numele  lui  Hristos.  Altfel  uzurpă 
şi  pătează  atributul  de  creştin. 

Lucrurile  acestea  le  ştim  cu  toţii.  Dar  câţi  le  urmăm,  asta-i 
altă  întrebare.  Ori  noi  tocmai  aceasta  vrem :  să  ne  aducem  aminte 
că  toţi  creştinii,  fără  nici  o  excepţie  —  deci  clerul  inclusiv  —  suntem 
îndatoraţi  să  ne  spovedim  şi  să  ne  cuminecăm.  Cu  alte  cuvinte,  vrem 
.să  arătăm  încă  odată  că  şi  feţele  bisericeşti  trebue  să  se  spove¬ 
dească.  Am  zis  „încă  odată ",  pentrucă  „Revista  Teologică"  a  pro¬ 
clamat  neted  şi  documentat  —  într’o  vreme  când  unii  membrii  ai 
clerului  susţineau  din  ignoranţă  sau  din  comoditate  tocmai  contrarul 
—  obligaţiunea  pe  care  o  au  feţele  bisericeşti  de-aşi  mărturisi  pă¬ 
catele  înaintea  duhovnicului  ca  şi  oricare  creştin  de  rând.  Atenţiunea 
acordată  acestei  gingaşe  probleme  tocmai  de  redactorul  de  atunci  al 
,, Revistei  Teologice",  care  nu  era  altul  decât  1.  P.  Sf.  nostru  Mitro¬ 
polit  Nicolae,  (vezi  „Revista  Teologică “  V,  1911  p.  470 — 475)  a  avut 
darul  să  înlăture  o  prejudecată  profund  dăunătoare  curăţeniei  vieţii 
sufleteşti  a  preotului.  Iar  dacă  noi  revenim  asupra  ei,  nu  o  facem 
de  teama  că  ar  mai  exista  şi  astăzi  preoţi  cari  să  se  amăgească 
cu  atari  credinţe  deşarte,  ci  pentrucă  vrem  să  nu  fie  părăsite  pozi¬ 
ţiile  câştigate  într’un  trecut  nu  prea  îndepărtat. 

Clericii  sunt  îndatoraţi  să  se  spovedească  din  mai  multe  mo¬ 
tive.  întâi  de  toate  ca  creştini  şi  ca  oameni  supuşi  greşelilor. 

Ca  creştini,  ei  trebue  să  fie  preocupaţi  necontenit  de  grija  de-a 
avea  o  viaţă  nepătată  şi  neîntinată,  o  viaţă  în  care  procesul  îndu - 
duhovnicirii  personale  —  care  începe  la  botez  dar  nu  se  desăvâr¬ 
şeşte  acolo  —  să  oglindească  un  progres  cât  mai  vizibil.  Cerul  e 
destul  de  departe  de  noi.  Numai  sforţările  continui  de  înoire  sufle¬ 
tească  şi  curăţenie  trupească  ne  pot  face  părtaşi  de  cetăţenia  lui. 

Ca  oameni,  membrii  clerului  sunt  şi  ei  supuşi  greşelilor.  Celce 
zice  că  nu  are  păcat  —  scrie  sf.  Apostol  loan  —  se  amăgeşte  pe 

sine  şi  adevărul  nu  este  întru  el.  Mai  mult  chiar:  îl  face  mincinos 
pe  Dumnezeu.  Iar  dacă-şi  mărturiseşte  păcatele.  Dumnezeu  îl  va 
ierta  şi-l  va  curăţa  de  toată  strâmbătatea  (comp.  I  Ioan  1,  8 — 10). 

Dar  mai  există  un  motiv  pentru  care  preotul  trebue  să  se  spo¬ 
vedească,  El  trebue  să  fie  pildă  intru  toate  poporenilor  săi.  Pildă 
în  primul  rând  prin  neprihănirea  vieţii  lui.  Dezacordul  dintre  cuvinte 
şi  fapte  trebue  suprimat  cu  desăvârşire  din  viaţa  preotului.  Ceeace 
zice  el,  trebue  să  şi  facă  înaintea  tuturor  şi  cu  o  mai  mare  tragere 
de  inimă  decât  oricare  altul.  Să  ne  gândim  la  Mântuitorul  Hristos 
şi  la  sfinţi  cari  bine  i-au  plăcut  Lui.  Ei  şi-au  pilduit  propovăduirea 
la  tot  pasul  cu  propria  lor  viaţă.  Ei  au  fost  conştii  în  toată  bună - 
vremea  că  dacă  vorbele  elocvente  şi  sincere  mişcă  inimile  cari  le  aud, 
apoi  exemplul  concret  este  acela  care  cucereşte  şi  îndeamnă  irezi¬ 
stibil  la  urmare.  Ceice  fac  altfel,  nu  sunt  vrednici  de  ei,  iar  pentru 
butucul  viţei  sunt  vrejuri  uscate. 

Să  ne  gândim,  prin  contrast,  la  cuvintele  grele  pe  cari  le-a  avut 
Mântuitorul  la  adresa  fariseilor,  bine  ştiind  că  aceştia  sunt  tipul  sluji¬ 
torilor  lui  Dumnezeu  cari  zic  dar  nu  fac,  şi  să  ne  ferim  de-a  cădea 
sub  aceeaş  osândă.  In  acest  scop,  nu  zăboviţi  să  citiţi  încă  odată,  cu 
toată  atenţiunea,  cap.  23  al  sf.  Evanghelii  dela  Mateiu,  neuitând  nici 
de  celece  se  scriu  la  Luca  4,  23:  Doftore  vindecă-te  pe  tine  însuti 
//a  care  nouă  ne  place  să  adăugăm)  ca  să  poţi  tămădui  pe  alţii. 

In  sfârşit,  preotul  are  trebuinţă  mai  mult  decât  alţii  de-o  povaţă 
luminată  şi  de  infuzii  de  viaţă  nouă.  Nicăeri  nu  le  poate  găsi  mai 
sigur  decât  la  duhovnicul  său,  despre  care  presupunem  că  se  bucură 
de-o  bine  stabilită  vază  duhovnicească,  adică  de  traiu  neprihănit, 
învăţătură  bogată  şi  luminată  adunată  din  cărţi  şi  din  viaţă  şi  de 
mierea  cuvântului  celui  lin  şi  pururea  ziditor  carele  numai  dintr'o 
inimă  nededată  cu  cele  spurcate  poate  purcede.  De  dorit  ar  fi  ca 
preotul  să  alerge  la  mărturisire  —  barem  din  când  in  când  —  chiar 
la  Arhiereul  său, 

înfricoşată  osândă  îşi  agoniseşte  preotul  care  nu-şi  spovedeşte 
păcatele.  Pentrucă  el  contravine  poruncilor  exprese  ale  Sf.  Scripturi 
şi  orânduirilor  celor  din  veac  ale  Bisericii  noastre  dreptmăritoare. 

Preotul  ca  liturghisitor  trebue  să  se  împărtăşească  de  foarte 
multe  ori  pe  an  cu  sf.  Trup  al  Domnului  nostru  Iisus  Hristos  şi  să 
bea  scump  Sângele  Lui.  Ca  să  se  apropie  ca  vrednicie  de  Nemuri¬ 
torul  împărat,  trebue  să  fie  despovărat  de  păcatele  sale.  Cum  va 
avea  el  aceasiă  vrednicie  de  nu  se  va  spovedi  7  Şi  iarăşi :  ce  osândă 
înfricoşată  îl  aşteaptă  de  se  va  apropia  cu  nevrednicie  de  sfântul 
potir?  Cuvintele  Apostolului  exclud  orice  răstălmăcire:  „Cine  cu 
nevrednicie  mănâncă  pâinea  sau  bea  paharul  Domnului,  vinovat  va 
fi  de  trupul  şi  de  sângele  Domnului.  Cerceteze-se,  deci,  omul  pe  sine 
şi  numai  aşa  să  mănânce  din  această  pă:ne  şi  să  bea  din  acest  pahar. 
Căci  cine  mănâncă  şi  bea,  fără  să-şi  dea  socoteală  de  trupul  Dom¬ 
nului,  acela  mănâncă  şi  bea  osândă  sie-şi“  (I  Cor.  11,  27 — 29). 

Am  mai  spus  că  preotul  care  nu  se  spovedeşte  contravine 
orânduirilor  sf.  noastre  Biserici.  Vom  menţiona  numai  câteva  din 
dispoziţiile  în  chestiune. 

Porunca  a  patra  bisericească  obligă  pe  toţi  creştinii  să  se 
spovedească  barem  odată'n  an,  în  postul  Paştilor.  Prin  „toţi  ere- 
ştinii“  se  înţeleg  şi  feţele  bisericeşti,  indiferent  de  darul  sau  rangul 
pe  care~l  au.  Că  aşa  este,  ne  încredinţează  printre  alte  glava  321 
din  Pravila  cea  mare  („îndreptarea  Legii")  dela  Târgovişte,  din 
anul  1652  care  zice:  „Şi  tuturor  ne  trebue  să  ne  pocăim :  arhierei, 
episcopi,  popi,  călugări,  călugăriţe,  bărbaţii,  muierile,  mireanii  şi  nici 
unul  să  nu  se  desparţă  sau  să  fugă  de  pocăianie  şi  dela  ispove- 
danie,  pentrucă  toţi  greşim,  ori  cu  cuvântul,  ori  cu  lucrul,  ori  cu 
vederea,  ori  cu  gândurile,  ci  trebue  să  ne  pocăim...  Deci  grăesc  eu 
tare  şi  strig  tuturor  cu  mine,  pentru  darul  Mântuitorului  nostru,  să 
ne  pocăim,  ca  să  ne  spăşim,  căci  şi  sfinţilor  şi  mirenilor  de  treabă 
le  este  ispovedania  şi  pocăiania,  şi  mărturiseşte  de  aceasta  apo¬ 
stolul:  „ispovăduifi-vă  unul  altuia  greşalele  şi  vă  rugaţi  unul  pentru 
altul,  ca  să  vă  tămăduiţi" ...  Pravila  se  provoacă  la  Sfântul  Simeon 
Arhiepiscopul  Tesalonicului,  care  zice :  „Drept  aceea  trebue  numai 
să  ne  pocăim,  precum  a  propovăduit  Botezătorul,  Stăpânul  şi  ucenicii 
lui.  Toţi  trebue  să  ne  pocăim,  şi  mireni  şi  călugări  şi  preoţii  şi  ar¬ 
hiereii  şi  nici  unul  să  nu  se  desparţă  pe  sine  dela  pocăinţă,  pen¬ 
trucă  toţi  am  greşit  şi  greşim  şi  suntem  datori  să  ne  pocăim.  Drept 
aceea  şi  Mântuitorul  nostru  şi  Botezătorul  său  a  zis:  „Pocâifi-vă  că  s’a 
apropiat  împărăţia  certurilor" ,  făcăndu-se  aproape  chiar  împăratul  ce¬ 
rturilor  de  ceice  se  pocăesc,  că  zice:  aproape  e  Domnul  de  toţi  cei 
ce-L  cheamă  pe  El  întru  adevăr...  Să  lepădăm  dar  lucrurile  în/u- 
nerecului  şi  să  ne  îmbrăcăm  cu  armele  luminei.  Iar  cumcă  ispove¬ 
dania  sau  pocăinţa  e  trebuincioasă  pentru  preoţi,  ca  şi  pentru  că¬ 
lugări  şi  mireni,  chiar  apostolul  Pavel  mărturiseşte" ... 

Canoniştii  noştri  —  ca  Mitropolitul  Andrei  Şaguna  şi  Epis¬ 
copul  Dr.  Nicodim  Milaş  —  precum  şi  practica  bisericilor  ortodoxe 
surori  mărturisesc  unanim  că  feţele  bisericeşti  nu  trebue  să  fugă  de 
spovedanie. 

Na  trebue  să  se  uite  apoi  că  oamenii  înalţă  instituţiile  şi  tot 
ei  le  înjosesc.  Maicuseamă  astăzi  când  atâtea  curente  vrăşmaşe  Bi¬ 
sericii  lui  Hristos  seamănă  pretutindenea  o  cumplită  neîncredere  în 
slujitorii  sfintelor  noastre  altare,  e  bine  să  ne  aducem  aminte  că 
omul  se  uită  la  preot  şi  după  el  judecă  Biserica  pe  care  o  serveşte. 

Cu  toate  acestea,  scopul  final  al  preotului  care-şi  mărturiseşte 
păcatele  nu  trebue  să  fie  acela  de-a  face  impresie  în  faţa  credincio¬ 
şilor  săi,  ci  de-a  fi  pururea  vrednic  de  Domnul  pe  care-L  slujeşte 
cu  inimă  înfrântă  şi  duh  umilit. 

Aşadar,  maicuseamă  feţele  bisericeşti  trebue  să  se  spovedească.- 
Pentrucă  ele  nu  călăuzesc  numai  pe  alţii  la  mântuire,  ci  înşi-le  au 
trebuinţă  de  această  mântuire,  ca  orice  om  de  rând. 

Se  spune  şi  se  repetă  mereu  —  pe  bună  dreptate  —  că  una 
din  îndeletnicirile  cele  mai  de  frunte  ale  preoţimii  noastre  trebue  să 
fie  ispitirea  îndelungată  a  Sfintei  Scripturi.  Cumcă  destui  dintre  noi 
preoţii  nu  cunoaştem  cuprinsul  St'.  Scripturi,  acesta-i  un  adevăr  pe 
care  nu  cred  că  s’ar  găsi  cineva  în  stare  să-l  răstoarne.  De  dorit 
ar  fi  să  purcedem  fără  nici  o  zăbavă  la  răsturnarea  lui.  N  am 
pierde  absolut  nimic,  decât  cel  mult  o  scădere  regretabilă  a  aposto¬ 
latului  nostru  actual.  In  schimb,  am  câştiga  imens  de  pe  urma  ace¬ 
stei  revoluţii.  Fiindcă  în  ultimă  analiză,  cu  tot  avântul  copleşitor 
pe  care  l-au  luat  ştiinţele  şi  cultura  teologică,  tot  Scriptura  rămâne 
mijlocul  prim  al  apropierii  noastre  de  Hristos  şi  de  mântuirea  pli¬ 
nită  de  El,  tot  Scriptura  ne  pune  la  îndemână  armele  cele  mai  si¬ 
gure  cu  cari  putem  birui  protivniciile  cari  sapă  edificiul  impunător 
al  moştenirii  lui  Hristos  în  lume  —  adică  Biserica  Lui. 

Dacă  din  necunoaşterea  Scripturilor  sfinte  izvorăsc  mii  de 
rele,  cum  spune  sf.  loan  Hrisostom,  apoi  nu-i  mai  puţin  adevărat 
că  pe  de  altă  parte,  necunoaşterea  Sf.  Scripturi  —  mai  ales  astăzi 
şi  mai  cu  seamă  preot  fiind  —  te  poate  costa  uneori  umiliri  cari 
cu  anevoe  se  spală.  Asta  pe  lângă  pierderea  unui  lot  de  suflete  mai 
mare  sau  mai  mic,  cari  nu  odată-l  urmează  pe  intrusul  sectar,  să 
zicem,  din  simplul  motiv  că  acela  s’a  dovedit  poate  mai  tare  în 
Scripturi  decât  tine  preote. 

Facem  atâţia  dintre  noi  greşala  că  socotim  sfârşită  instrucţia 
noastră  teologică  odată  cu  trecerea  ultimului  examen  reglementar. 
Şi  deci,  ne  socotim  dispensaţi  de-a  mai  deschide  o  carte  pe  care 
oarecănd  am  învăţat-o  poate  nu  numai  din  plăcere.  Aşa  şi  cu  Sf. 
Scriptură.  Te  mulţumeşti  cu  ce  ţi  s’a  cerut  în  şcoală,  iar  când  te 
afli  la  strâmtoare,  arunci  vina  pe  profesor  că  na  parcurs  întreg 
materialul  in  chestiune.  Nu  mai  încape  nici  o  îndoială  că  celce  face 
aşa  păcătueşte  cumplit  atât  faţă  de  şcoala  care  l-a  pregătit,  cât  şi 
faţă  de  el  însuşi.  Faţă  de  şcoală,  pentrucă  menirea  acesteia  nu  este 
aceea  de  a  te  învăţa  toate  cele  necesare  pentru  îndeplinirea  cu 
succes  a  misiunii  tale  în  lume,  ci  de-a  te  îndruma  şi  a  ie  porni  pe 
calea  cea  mai  bună  ca  să-ţi  poţi  complecta  tu  însuţi,  prin  muncă 
sărguincioasă  de  fiecare  zi,  cultura  proprie.  In  cadrul  orelor  pe  cari 
le  are  la  dispoziţie,  profesorul  de  Scriptură  cu  anevoe  va  putea  să 
facă  din  fiecare  elev  al  său  un  bun  cunoscător  al  Bibliei.  Silinţele 
lui  trebuesc  să  fie  concentrate  asupra  acestui  unic  scop :  să  aprindă 
în  sufletul  învăţăcelului  său  focul  dragostei  pentru  cuvântul  dumne- 
zeesc  şi  dupăce  l-a  aprins,  să-l  ajute  să  crească  vălvătae.  Dacă  a 
făcut  atât,  a  făcut  destul.  Restul  rămâne  în  sarcina  studentului 
teolog. 

Acesta  odată  devenit  preot,  trebue  să  facă  o  chestiune  de  dem¬ 
nitate  personală  —  sau  să  zicem  „ profesională ",  cu  toate  că  ter¬ 
menul  ne  displace  —  din  a  progresa  mereu  în  cunoaşterea  Sf. 

Scripturi.  Preotul  slujeşte  Adevărului.  Evanghelia  acestui  Adevăr 
unic  şi  netrecător  este  Sf.  Scriptură. 

Aţi  văzut  vre-un  avocat  care  să  se  bălbâe  la  bară  neştiind 
unde  să  caute  articolul  de  lege  de  care  are  nevoe  în  pledoaria  sa  ? 
Nu  se  poate  imagina  un  spectacol  mai  lamentabil  decât  acesta.  Ba 
da!  Mult  mai  jenantă  e  figura  pe  care  o  face  un  preot  stângaciu 
sau  ignorant  în  mânuirea  Sf.  Scripturi. 

Nu  toţi  cei  chemaţi  să-şi  dee  contribuţia  la  ridicarea  nive¬ 
lului  cultural  al  clerului  nostru  înţeleg  această  poruncă  a  vremii. 
S’au  auzit  uneori  vorbe  de  osândă  faţă  de  orientarea  spre  Biblie 
care  ne  trebue  atâta  astăzi,  pe  motivul  că  aceasta  ar  fi  protestan¬ 
tism.  Şi  ceice  sunt  obicinuiţi  să  petreacă  intr  o  nelucrare  stricăcioasă 
au  găsit  in  aceste  glasuri  un  nou  argument  pentru  justificarea  unei 
comodităţi  care  la  nimic  na  foloseşte.  Cât  de  şubredă  este  o  ase¬ 
menea  opinie,  nici  nu  mai  e  nevoe  să  arătăm.  Căci  dacă  susţii  că 
ispitirea  îndelungată  a  Sf,  Scripturi  e  protestantism,  atunci  trebue 
să  admiţi  că  ignoranţa  în  materie  biblică  este  de  confesiune...  or¬ 
todoxă.  Ori  nouă  ne  place  să  credem  că  nu  se  va  găsi  nimeni  în 
stare  să  subscrie  o  asemenea  enormitate. 

Se  întâmplă  însă  că  mulţi  dintre  ceice  au  bunăvoinţa  şi  râvna 
de  a  da  ascultare  îndemnului  de  care  vorbeam,  confundă  ispitirea 
îndelungată  a  Sf.  Scripturi  cu  citirea  ei.  Ostenelele  unora  ca  aceştia 
se  soldează  fără  doar  şi  poate  cu  un  câştig.  Ei  vor  putea  rosti  la 
iuţeală  o  grămadă  de  citate  memorizate  sărguincios  şi  vor  face  im¬ 
presie  înaintea  ascultătorilor  lor.  Când  sunt  puşi  însă  în  situaţia  de 
a  tâlcui  cele  învăţate  pe  dinafară,  vor  constata  că  merge  ceva  mat 
greu.  Sau  dacă  respectivul  e  destul  de  abil  ca  să  facă  faţă  situaţiei 
cu  nişte  explicări  improvizate,  s’ar  găsi  poate  vreodată  un  cunos¬ 
cător  care  să-i  observe  şovăelile  şi  stângăcia  şi  —  ceeace  ar  fi  şi  mai 
penibil  —  să  i  le  critice.  In  orice  caz,  cu  o  pregătire  superficială 
nu  se  poate  valorifica  dumnezeescul  cuvânt  atâta  cât  ar  trebui  şi 
aşa  cam  ar  fi  de  dorit 

Iată  pentruce  am  spus  că  citirea  sârguincioasă  a  Bibliei  nu 
aduce  cu  sine  numai  decât  cunoaşterea  ei.  Accesul  la  înţelesul  adânc 
—  sau  ascuns  —  al  cuvântului  dumnezeiesc  îţi  rămâne  încă  oprit. 
Acesta  nu  se  poate  dobândi  decât  prin  studii  continui  şi  temeinice , 
Numai  studiul  sărguincios  te  poate  ajuta  să  aprofundezi  cele  citite. 
Deaceea  este  necesar  să  ai  alăturea ,  oridecâteori  citeşti  din  Sf. 
Scriptură,  un  Comentar  bun  al  cărţii  respective,  căruia  să-i  ceri  lă¬ 
muriri  la  tot  pasul. 

Folosirea  Comentarelor  este  de  recomandat  oricărui  creştin. 
Pentru  preot,  aceasta  trebue  să  fie  o  axiomă.  Căci  dacă  se  mulţu¬ 
meşte  numai  cu  memorizarea  de  citate,  atunci  poate  că  ar  putea  să 
se  ’ntrebe  cineva  întrucât  se  deosebeşte  el  de  moşneagul  albit  de 
vreme,  care  dela  locul  lui  din  strană  a  învăţat  de  rost  toate  perico - 
pele  duminecale,  sau  de  un  sectar  oarecare... 

Comentarele  reprezintă  minimum-ul  unei  biblioteci  preoţeşti  care 
este  înzestrată  şi  ca  ceva  lucrări  din  domeniul  Studiului  Biblic.  Dar 
un  minim  îndestulitor.  Şi  iată  de  ce! 

Comentarul  reprezintă  întreg  Studiul  Biblic  în  miniatură,  înir’o 
formă  concentrată.  Pentrucă  Comentarul  conţine  Introducere  (Isa- 
gogie),  Ermineutică,  Arheologie  şi  Istorie  biblică  şi  chiar  elemente 
de  Teologie  biblică.  Un  Comentar  bun  îţi  spune,  ta  locul  pe  care  te 
nevoeşfi  să-l  desluşeşti  cu  ajutorul  lui,  pe  scurt,  iot  ce-ai  fi  aşteptat 
dela  celelalte  ramuri  ale  Studiului  biblic  pentruca  să-ţi  faci  o  idee 
clară  despre  înţelesul  celor  citite. 

Pentru  capitalul  modest  pe  care  atâţia  dintre  preoţii  noştri  îl 
pot  învesti  în  achiziţionarea  cărţilor  de  primă  necesitate,  Comentarul 
este  opera  ideală. 

Dar  avem  în  româneşte  Comentariile  de  trebuinţă  ? 

Le  putem  număra  fără  multă  bătae  de  cap,  aşa  sunt  de  pu¬ 
ţine.  Dar  nu  trebue  să  uităm  un  lucru :  raritatea  lucrărilor  de  genul 
acesta  nu  trebue  atribuită  numai  numărului  mic  de  ostenitori  cu 
tâlcuirea  scripturilor  sfinte  pe  cari  îi  avem  noi  azi,  ci  maicuseamă 
absenţei  oricăror  încurajeri  ale  silinţelor  lor.  încurajările  acestea  nu 
trebue  să  vină  numai  dela  instituţiile  noastre  culturale  bisericeşti, 
ci  în  primul  rând  dela  preoţime.  Şi  iată  de  ce! 

Soarta  cărţilor  tipărite  cu  cheltuiala  unei  instituţii  e  cum  nu  se 
poate  mai  ingrată  dacă  nu  pot  fi  desfăcute.  Ele  rămân  pachet  in 
magazie,  având  tovărăşie  praful  şi  uitarea.  Ca  să  fie  desfăcuter 
trebue  să  aibă  cumpărători,  Ori  la  noi,  cartea  teologică  se  plasează 
tare  anevoe. 

Dar  ca  să  nu  par  nimănui  că  aş  avea  aerul  să  fac  procese 
gratuite  preoţimii  noastre,  îmi  iau  voe  să  pun  o  întrebare  celor  ce 
citesc  aceste  rânduri: 

—  Câţi  preoţi  au  în  biblioteca  personală  sau  în  cea  parohială 
vre-un  Comentar  de  Dr.  Vasile  Gheorghiu,  Dr.  H.  Rovenţa,  Dr.  L. 
G.  Munteanu,  Dr.  Gh.  I.  Ghia,  Icon.  I.  C.  Beldie  sau  volumele  tra¬ 
duse  din  Farmachidis  de  profesorii  Sava  T.  Saru  şi  Const,  Gri - 
gore  ?  Am  numit  numai  autori  ale  căror  lucrări  zac  în  librării... 

N’aştept,  fireşte,  să  mi  se  răspundă,  deşi  mas  bucura  să  aud 
că  m'am  înşelat  în  socotelile  mele.  M'aş  bucura  însă  din  cale  afară 
—  şi  sunt  sigur  că  bucuria  mea  ar  împărtăşi-o  toţi  stimaţii  mei 
colegi  seniori  de  Studiul  Biblic  al  Testamentului  Vechia  şi  Nou  — 
dacă  aş  şti  că  barem  de-acum  incinte,  cât  mai  mulţi  din  preoţii 
noştri,  vor  asalta  pe  cei  cunoscători  in  materie  cu  cereri  de-ai  po- 
văţui  în  alegerea  unui  Comentar  bun  pe  care  vreau  să  şi-l  procure 
degrabă. 

Sg? 

ISUS  SAU  IISUS? 

Cum  scriem  numele  Mântuitorului,  mă  întreabă  cineva:  Isus 
sau  lisus? 

Răspunsul  e  landemăna  tuturor  celorce  citesc  slovă  bisericească : 
unii  scriu  Isus,  alţii  lisus.  In  sfârşit  alţii  scriu  când  Isus  când  lisus. 
De  cele  mai  multeori  cei  dintâi  scriu  aşa  din  obicinuinţă.  Le  este 
peste  mână  să  scrie  lisus  când  poate  o  viaţă  întreagă  au  scris  Isus. 

Departe  de  noi  gândul  de-a  critica  pe  unii  şi  —  cu  atât  mai 
puţin  —  de-a  lăuda  pe  ceilalţi.  Pentrucă  chestiunea  nu  prezintă  nici 
o  importanţă  dogmatică  sau  etică.  Cu  alte  cuvinte,  nu  vatămi  învă¬ 
ţătura  creştină  şi  nici  nu  contravii  vreunui  percepi  de  morală  dacă 
scrii  Isus  şi  nu  lisus.  Important  este  cum  rosteşti  numele  Domnului: 
cu  inimă  curată  şi  plină  de  El,  sau  cu  buze  pornite  spre  hulire  ? 

Faptul  însă  că  în  româneşte  —  şi  numai  în  româneşte  —  unii 
scriu  Isus  iar  alţii  lisus,  ne  obligă  să  luăm  atitudine,  cu  toatecă  che¬ 
stiunea  e  atât  de  elementară,  pentrucă  doar-doar  vom  ajunge  odată 
să  suprimăm  aceste  inocente  „ împărecheri “  dintre  noi  şi  să  scriem 
toţi  pe-o  formă. 

Ceice  scriu  Isus  au  pe  partea  lor  un  argument  de  ordin  fonetic: 
ei  scriu  aşa  cum  pronunţă.  Dar  numai  atât.  încolo,  celelalte  argu¬ 
mente  sunt  pentru  ceice  scriu  lisus.  Cum  vom  vedea! 

Discuţia  asupra  corectitudinii  uneia  din  formele  Isus  sau  lisus 
nu-i  posibilă  decât  din  punct  de  vedere  filologic  gramatical.  Noi  am 
fi  îndreptăţiţi  să  scriem  Isus  şi  nu  lisus  dacă  acest  nume  al  Dom¬ 
nului  ar  fi  o  traducere  românească  a  Lui.  Ceeace  nu  este.  Căci  tra¬ 
ducerea  sau  însemnarea  lui  etimologică  sună  aşa:  „Dumnezeu  este 
Mântuitorul".  Ori  noi  nu-I  spunem  Domnului  aşa,  ci  deadreptul  Isus 
sau  lisus.  Ceeace  însemnează  că  nu  l-am  tradus,  ci  l-am  transcris. 
Iar  asta  nu-i  tot  una.  Când  traduci  ceva  în  limba  ta,  scrii  cum  îţi 
place.  Când  transcrii,  trebue  să  te  conformezi  cu  severitate  origina¬ 
lului,  Deci  şi  ’n  cazul  de  faţă  va  trebui  să  vedem  cum  se  înfăţişază 
acest  nume  in  original. 

lisus  este  un  nume  ebraic  (resp.  aramaicj:  Ieşua  (prescurtat  din 
Iehoşua).  Transcris  în  greceşte  de  sf.  autori  ai  cărţilor  Testamen¬ 
tului  Nou  el  se  prezintă  astfel:  ’l^ooug.  Ceeace  însemnează  că  tran¬ 
scrierea  s'a  făcut  cu  respectarea  riguroasă  a  sunetelor  ebraice:  iod 
a  devenit  i,  ţere  a  devenit  t],  şin  a  devenit  a,  şurec  a  devenit  ou.  La 
acestea  LXX  a  adăugat  un  nominativ — ?  pentru  a-l  face  declinabil 
(cf.  Foerster:  ’hjaoog,  art.  în:  Kittel's  Theol.  Worterbuch  zum  N. 
T.  III,  285). 

In  româneşte,  el  va  fi  transcris  din  limba  greacă  a  T.  N.  astfel : 


’I . I 

r, . i  (după  pronunţia  reachliniană) 

o . s 

oo . u 

S . s 

Aşadar  forma  românească  corectă  a  acestui  nume  sfânt  va  fi 
lisus  şi  nu  Isus.  N’avem  nici  un  motiv  să  lăsăm  afară,  la  transcriere, 
pe  r(,  cu  atât  mai  mult  cu  cât  aceasta-i  o  vocală  lungă  ( ca  şi  cores¬ 
pondentul  ei  ebraic  ţere). 

Dar  ar  putea  să  spună  cineva  că  alăturarea  celor  doi  i  din  nu¬ 
mele  lisus  este  neobicinuită  în  româneşte.  Nu-i  adevărat.  Avem  atâtea 
cuvinte  româneşti  cari  se  scria  cu  doi  i  alăturaţi:  d.  ex.  copii  şi 
atâtea  participii  prezent  ca  viind,  scriind  etc.  Faptul  că  aceşti  doi  i 
din  exemplele  date  se  aud  în  pronunţie  ca  două  sunete  bine  distincte, 
pe  când  cei  din  lisus  na  dau  decât  un  singur  sunet  i,  încă  nu  con- 
stitue  un  argument.  Şi  iată  dece. 

Să  luăm  de  pildă  cuvântul  copil.  Pluralul  lui  nearticulat  este 
copii.  Aici  cei  doi  i  dau  două  sunete  bine  distincte.  In  schimb,  plu¬ 
ralul  articulat  se  scrie  copiii  (cu  trei  î).  Se  mai  aud  aici  trei  su¬ 
nete  i  ?  Nu!  Atunci  unăe-i  diferenţa  de  pronunţie  între  pluralul 
nearticulat  şi  cel  articulat  ?  In  cantitatea  sunetelor.  La  pluralul 
nearticulat  un  i  este  tare,  iar  celălalt  slab.  Iar  la  pluralul  articulat, 
primul  sunet  î  este  tare  şi  al  doilea  tot  tare.  Cu  toate  acestea  nu-i 
scriem  la  fel  şi  nu  ne  bizuim  numai  pe  simţul  de  distincţie  al  citi¬ 
torului.  In  schimb  ne  canonim  să-i  învăţăm  pe  şcolari  să  scrie  near¬ 
ticulat  copii,  iar  articulat  copiii.  Câţi  scriu  totuşi  corect  copii  şi 
copiii  7 ...  chiar  dintre  cei  în  vârstă  7  Şi  pe  cine  nu-l  irită  un  plural 
articulat  scris  copii  şi  nu-l  face  să  intervină,  cu  duhul  blândeţelor, 
ca  să  corecteze  eroarea  7  Atunci! . . .  dacă  suntem  atât  de  sensibili 
faţă  de  scrierea  corectă  a  pluralului  articulat  în  forma  copiii,  dece 
nam  fi  la  fel  de  exigenţi  şi  cu  scrierea  corectă  a  numelui  Domnului, 
dece  nu  ne-am  da  osteneala  să  ne  convingem  pe  noi  şi  pe  alţii  că  el 
se  scrie  lisus  şi  nu  Isus, 

Pentru  ceice  eventual  n’ar  fi  satisfăcuţi  de  cele  spuse  până  aci, 
mai  invocăm  un  argument.  Numai  în  româneşte  unii  scriu  Isus,  adică 
fără  să  transcrie  pe  ţere  ebraic,  respective  rt  grecesc.  Dovadă: 


In  limba 

greacă  (a  N,  T.  şi  nouă) 

’J 

Se 

ri 

transcrie 

a  o5 

$ 

Adică 

’hjCJOOg 

latină 

I 

e 

s 

u 

s 

lesus 

franceză 

J 

e 

s 

u 

s 

Jesus 

italiană 

G 

e 

s 

u 

— 

Gesu 

engleză 

J 

e 

s 

u 

s 

Jesus 

germană 

I 

e 

s 

u 

s 

lesus 

română  (corect) 

I 

i 

s 

u 

s 

lisus 

română  (Incorect) 

I 

— 

s 

u 

s 

Isus 

Deosebirea 

dintre 

noi  şi 

ceilalţi 

constă 

numai 

în  transcrierea 

lui  tj.  Ceilalţi  l-au  transcris  după  pronunţia  erasmiană  (e),  iar  noi 
după  cea  reuchliniană  (i).  Grecii  pronunţă  ca  şi  noi,  adică  i. 

încă  odată  deci:  intenţia  noastră  a  fost  să  lămurim  şi  să  con¬ 
vingem  că  trebue  să  scriem  lisus  şi  nu  Isus,  Atâta  tot! 

GRIGORIE  T.  MARCV 

Dr.  Vasile  Gheorghiu,  Profesor  titular  la  Facultatea  de  Teo¬ 
logie  din  Cernaufi:  EPISTOLA  CĂTRĂ  ROMANI  A  SFÂNTULUI 
APOSTOL  PAUL.  Introducere,  traducere  şi  comentar;  Ediţia  a  doua. 
Cernăuţi,  Editura  Autorului  (strada  Mitropolitul  Vladimir  9)  1938? 
1V+48+368  p.;  Lei  250  - 

Pujine  dintre  cărţile  cari  s'au  împărtăşit  de  ospitalitatea  cro¬ 
nicei  noastre  literare  au  fost  încrestate  ia  răboj  cu  bucuria  cu  care 
am  prezentat  totdeauna,  celorce  ne  caută  povaja  în  alegerea  lucră¬ 
rilor  de  merit,  studiile  privitoare  la  una  sau  alta  din  cărţile  Sfintei 
Scripturi.  Explicaţia  e  cât  se  poate  de  simplă.  La  noi,  genul  acesta 
de  lucrări  sufere  cumplit.  Sufere  din  lipsă  de  lucrători  harnici.  Ori 
noi  credem  că  dintre  cele  multe  cari  îi  mai  lipsesc  ştiinţei  noastre 
teologice,  astăzi  tocmai  studiile  biblice  sunt  mai  necesare  ca  oricând. 
Din  considerentele  pe  cari  le  invocăm  în  altă  parte  a  fascicolului 
acestuia. 

Avem  de  astă  dată  prilejul  să  ne  ocupăm  de  cel  mai  proaspăt 
rod  al  strădaniilor  învăţatului  profesor  de  Studiul  Biblic  al  Testa¬ 
mentului  Nou  dela  Facultatea  de  Teologie  ortodoxă  din  Cernăuţi, 
dl  Dr.  Vasile  Gheorghiu.  Activitatea  impunătoare  pe  care  a  desfă¬ 
şurat-o  dsa  pe  tărâmul  acestei  ştiinţe,  este  prea  bine  cunoscută  ce¬ 
lorce  păstrează  conctactul  cu  cartea  teologică,  tn  primul  rând,  ele¬ 
vilor  dsale,  cari  mai  cunosc,  pe  lângă  opera  scrisă,  neuitatele-i  lecjit 
şi  farmecul  creştinesc  al  personalităţii  ilustrului  dascăl,  urzit  din  bu¬ 
nătate  şi  distincţie. 

Epistola  sf.  Apostol  Pavel  către  Romani,  pe  care  ne-a  dăruit-o 
tradusă  şi  tâlcuită,  în  a  doua  edifie,  astă  primăvară,  confirmă  încă 
odată  un  lucru  ştiut  de  toată  obştea  teologilor  noştri  r  în  specialitatea 
dsale,  dl  prof.  Dr.  V.  Gheorghiu  este  neîntrecut. 

Fată  de  prima  ediţie,  epuizată  de  mult,  aceasta  este  compleet 
refăcută  şl  considerabil  sporită  atât  orizontal  cât  şi  vertical.  In  în¬ 
tindere,  ea  conjine  un  număr  aproape  îndoit  de  pagini  dense.  In 
adâncime,  comentarul  lichidează  cele  mai  mărunte  chestiuni  de  amă¬ 
nunt,  păstrând  pretutindeni  proporţiile  cele  juste  şi  nedeslânându-se 
în  consideraţii  prisoselnice  cari  ar  vătăma  armonia  întregului. 

Exegeza  istoric-critică  a  epistolei  şi  lămurirea  chestiunilor 
filologice,  la  cari  veneratul  auior  a  trebuit  să  renunţe  în  ediţia  1,  de 
astă  dată  răsbesc  la  locul  ce  li  se  cuvine. 

Corpul  lucrării  e  alcăiuit  din  două  compartimente  mari :  intro¬ 
ducere  şi  traducere  cu  comentar. 

Din  introducere,  subliniem  soluţionarea  controversatei  probleme 
a  venirii  sf.  Apostol  Petru  la  Roma.  Opinia  oficială  a  romano-cato- 

liclsmului,  după  care  Apostolul  pomenii  ar  fi  călcat  în  Roma  încă 
ia  anul  42,  nu  se  sprijineşle  pe  nici  un  document  istoric.  Ceeace 
se  ştie  cu  toată  siguranţa,  e  că  sf.  Apostol  Petru  n’a  cercetat  ca¬ 
pitala  imperiului  cezarilor  înainte  de  anii  62 — 63  şi  deci  înaintea  sf. 
Apostol  Pavel.  Dealtfel  problema  aceasta  a  fost  lămurită  magistral 
de  dl  prof.  Gheorghiu  încă  ’n  1929  (v.  Introducere  în  T.  N.,  Cer¬ 
năuţi  1929,  p.  405  —  409  şi  661—665). 

Referitor  la  explicarea  epistolei,  am  putea  spune  multe. 

După  părerea  noastră,  un  comentar  este  desăvârşii  atunci  când 
e  complect,  sistematic  lucrat  şt  mai  presus  de  toate  când  nimereşte 
gândurile  sf.  autor  al  cărţii  respective.  întrunind  aceste  calităţi,  el 
este  deopotrivă  de  util  atât  în  şcoală  cât  şi  ’n  afara  ei,  atât  pentru 
studentul  în  teologie  şi  pentru  profesorul  de  Scriptură,  cât  şi  pentru 
preot.  Iar  pentru  cultura  Bisericii  căreia-i  aparţine  autorul  lui,  un 
asemenea  comentar  este  o  mândrie. 

Lucrarea  dlui  prof  Gheorghiu  cumulează  toate  aceste  însuşiri. 
Cum  vom  vedea. 

Tâlcuirea  epistolei  către  Romani,  In  ansamblul  ei,  este  extrem 
de  anevoioasă.  Nu  putem  şii  dacă  sf.  Apostol  Pavel  s’a  aşternut  s’o 
dicteze  tahigrafului  Terţiu  cu  gândul  de-a  compune  ceva  monumental. 
Fapt  este  că  monumentalul  paulin  zace  aici  — şi  nu  altundeva.  (Cu 
aceasta  nu  vrem  să  zicem  —  ca  atâtia  dintre  protestanţi  —  că  epi¬ 
stola  către  Romani  reprezintă  întreagă  evanghelia  paulină,  pentrucă 
am  ocoli  adevărul.  Ori  adevărul  este  că  această  epistolă  conţine  o 
parte  considerabilă  din  evanghelia  paulină,  atât  în  întindere  cât  şi  ’n 
importanta  problemelor  pe  cari  le  discută.  Ceeace  nu-i  iot  atâta). 
Ştim  însă  cu  toată  certitudinea  altceva.  Epistola  aceasta  a  fost  alcă¬ 
tuită  pe  răgaz  şi  în  linişte.  Cele  trei  luni  de  iernă  ale  anului  57/58 
d.  H.,  pe  cari  Apostolul  le-a  petrecut  la  Corint,  e  exclus  să  nu-i  fi 
dat  putinţa  de-a  o  compune  în  asemenea  condiţii.  O  simplă  com¬ 
paraţie  cu  epistola  către  Galateni  —  cu  care  sa  aseamănă  atât  de 
bine  în  conţinut  —  e  mai  mult  decât  concludentă.  Sfânta  mânie  care 
se  frământă  acolo,  n’ai  s’o  găseşti  răbufnind  aici  nicăieri.  In  tihnă 
şi  reculegere,  chiar  sf.  Apostol  Pavel  —  oricât  a  fost  el  de  mare 
şt  de  eliberat  de  scaii  măruntelor  mizerii  omeneşti  —  altfel  va  fi 
adâncit  lucrurile  decât  în  vâltoarea  luptei.  Epistole  către  Romani  e 
mărturie.  Trebue  să  insişti  din  greu  pentrucă  să  cedeze  vrerii  tale 
de  a-i  prinde  just  înjelesul.  Trebue  să  sfăruieşti  îndelung  asupra  ei 
dacă  vrei  să  fii  ferii  de  eroarea  de-a  o  tâlcui  strâmb.  In  consecinţă, 
tocmai  aici  trebue  să  te  opreşti  asupra  amănuntelor  cu  mai  multă 
grije  decât  la  explicarea  oricărei  alte  epistole  pauline.  Cel  mai  bun 
comentar  la  epistola  către  Romani  este  acela  care-i  scris  ca  pentru 
nişte  cititori  despre  cari  presupui  că  nu  şiiu  nimic  în  materie,  Ca 
atare,  metoda  excurselor  este  cât  se  poate  de  recomandabilă.  Cu 
cât  vor  fi  mai  frecvente  aceste  excurse,  cu  atât  va  fi  mai  complect 
comentarul  respectiv.  Comentarele  moderne  din  Apus  uzează  copios 
de  ele.  Exemple  am  putea  da  mulfe.  Ne  pare  bine  că  tocmai  o  au¬ 
toritate  de  talia  dlui  prof.  Gheorghiu  le  încetăţeneşte  şi  la  noi.  Ex- 

cursul  prilejuit  de  limpezirea  expresiei  StxacosuvTj  ftsoO  (p.  20  urm.) 
nu  este  singurul  de  acesl  fel. 

Grija  cu  care-i  studiată  terminologia  epistolei  oridecâteori  textul 
impune  o  asemenea  operaţie,  adaugă  încă  o  notă  bună  acestui  co- 
menfar.  Pe  alocuri,  cititorul  va  întâlni  anumite  incursiuni  în  termi¬ 
nologia  ebraică.  Rostul  lor  nu-i  acela  de-a  face  impresie,  nici  de-a 
îngreuta  tâlcuirea,  ci  de-a  pătrunde  în  toată  originalitatea  ei  cuge¬ 
tarea  stilizată  acolo  de  sf.  autor. 

împărţirea  materialului,  aşa  cum  a  făcut-o  dl  prof.  Gheorghiu, 
este  cea  mai  potrivită.  Lăsând  laoparte  prologul  (1,  1  — 15)  şi  în¬ 
cheierea  (15,  14—16,  27),  epistola  se  lasă  grupată,  na  mai  toate 
scripturile  pauline,  în  două  secţiuni  mari :  deoparte  doctrină,  de  alia 
morală ;  deoparte  învăţătură,  de  alfa  viaţă  creştină.  Intre  ele  e  in¬ 
tercalată  problema  necredinţei  poporului  iudeu  (9,  1  —  11,  36).  Tema 
epistolei,  este  condensată  în  1,  16 — 17.  Ideea  exprimată  aici  for¬ 
mează  axa  întregei  epistole. 

Cât  de  fidel  a  redat  dl  prof.  Gheorghiu  gândurile  sf.  Apostol 
Pavel,  se  poate  vedea  din  tâlcul  conştiincios  al  oricărui  verset.  Toate 
măsurile  de  precauţiune  au  fost  luate,  pentruca  explicările  date  să 
nu  nimerească  alăturea  de  adevăr.  Teologii  noştri,  cari  ostenesc  pe 
tărâmul  studiului  T.  N.  pot  să-şi  concentreze  atenţiunea  asupra  altor 
scripturi,  căci  epistola  către  Romani  o  avem  tâlcuită  în  româneşte 
într’o  ediţie  definttioâ.  GRIGOR1E  T.  MARCU 

Preot  Dr.  Haralambie  Rovenţa,  Profesor  de  Noul  Testament  la 
Facultatea  de  Teologie  din  Bucureşti:  EPISTOLA  ÎNTÂIA  CĂTRE 
TESALONICENI  A  SFÂNTULUI  APOSTOL  PAVEL.  Introducere  şi 
comentar;  Bucureşti,  Tip.  Cărţilor  Bisericeşti  (1938);  164  p.  Lei  100. 

Încă  în  1929,  Păr.  Prof.  univ.  Dr.  H.  Rovenţa  a  pornit  Ia  drum 
o  colecfie  întitulata  „Explicarea  Noului  Testament",  pe  care  a  inau¬ 
gurat-o  cu  Comentarul  Epistolei  sf.  Apostol  Pavel  către  Efeseni. 
Lucrarea  aceasta  a  fost  bine  primită  în  cercurile  teologice  şi  bise¬ 
riceşti  dela  noi. 

Epistola  I  către  Tesaloniceni  apare  în  aceeaşi  colecţie. 

Această  epistolă  este  prima  scriptură  paulină  pe  care  o  cu¬ 
noaştem.  Ea  a  fost  alcătuită  în  cursul  călătoriei  a  H-a  misionare 
<52  d.  H  ),  la  Corint  şi  nu  la  Atena.  Pentru  Corint,  autorul  ali¬ 
niază  o  seamă  de  argumente  deplin  convingătoare  (p.  13 — 14).  Au¬ 
tenticitatea  şi  integritatea  ei,  astăzi  zac  înafara  oricărei  discuţii. 

Comenlarul  epistolei  este  făcut  pe  baza  unei  bibliografii  selec¬ 
ţionate  conştiincios.  Alături  de  principalele  lucrări  apusene  în  materie, 
literatura  exegetică  patristică  contribue  la  tâlcuirea  exaciă  a  acestei 
epistole  cu  cei  mai  autorizat  interpret  al  scripturilor  pauline,  care-i 
sf.  loan  Hrisostom.  Dfnlre  comentatorii  ortodocşi  greci  ai  acestei 
epistole,  mai  răsbesc  ia  atenţiunea  care  li  se  cuvine  Teofilact  şi 
Eutimie  Zîgabenul.  Iar  dintre  cei  noui,  E.  Mafopoulos  şi  P.  Trembela. 

Importanta  ep.  I  c.  Tesaloniceni  zace  fără  doar  şi  poale  îi* 
ideile  doctrinele  şi  elice  pe  cari  le  conţine.  Autorul  a  fost  câl  se 
poale  de  bine  inspirat  când  s’a  hotărât  să  le  menţioneze  într’un. 
compartiment  special  (p.  156 — 158),  care-i  poale  servi  de  călăuză 
teologului  biblic.  Dintre  aceste  idei,  cea  mai  reliefată  este  fără  doar 
şi  poate  a  doua  venire  a  Mântuitorului.  Epistola  I  c.  Tes.  o  începe 
numai,  dar  n’o  epuizează.  Abia  dupâce  ai  combinat  datele  de-aci  cu 
cele  pe  cari  ţi  le  oferă  ep.  II  c.  Tes.  poţi  încerca  o  sinteză  a  Esha- 
tologiei  pauline,  punând  la  contribuţie  fireşte  şi  materialul  similar  din 
celelalte  scripturi  pauline  (b.  o.  I  Cor.  15).  Suntem  siguri  că  Păr. 
prof.  Rovenţa  va  face  această  sinteză  la  comentam!  ep.  Ii  c.  Tes.  pe 
care-1  aşteptăm  cât  mai  curând.  Suntem  siguri  pentrucă  am  avut 
prilejul  sâ  luăm  cunoştinţă  de  schema  acestei  probleme  la  cursul 
de  Exegeză  pe  care  P.  C.  Sa  îl  făcuse  asupra  epistolelor  ace¬ 
stora  în  1930  —  31  —  şi  poate  şt  de-alunci  încoace. 

Cu  toatecă  dimensiunile  ep.  I  c.  Tes.  suni  destui  de  reduse  şi 
cuprinsul  ei  doctrinal  mai  puţin  greoiu  decât  al  altor  scripturi  pau¬ 
line,  totuşi  tălcuirea  ei  e  împreunată  pe  alocuri  cu  oarecarl  dificultăţi. 
Ne  luăm  voe  să  notăm  două  din  ele. 

1.  In  I  Tes.  2,  16  este  vorba  despre  o  mânie  care  a  uenit  tn 
chip  desăvârşit  pesfe  capul  iudeilor,  din  pricina  opoziţiei  înverşunate 
pe  care  aceştia  o  făceau  lucrării  Evangheliei  în  lume. 

Locul  acesta  a  fost  interpretat  de  unii  exegeţi  ca  o  aluzie  la 
dărâmarea  Ierusalimului.  De-aici  au  dedus  apoi  că  episiola  trebue 
să  fi  fost  scrisă  după  anul  70,  când  sf.  Apostol  Pavel  era  mort  şi 
că  deci  nu-i  autentică.  Replica  Păr.  prof.  Rovenţa  sună  aşa:  Apo¬ 
stolul  scrie  în  chip  profetic.  Mântuitorul  însuşi  a  prezis  distrugerea 
Ierusalimului  încă  înainte  cu  mat  mult  de  20  ani.  Deci  sf.  Apostol 
Pavel,  care  în  timp  scria  mult  mat  aproape  de  acest  eveniment,  o 
putea  face  cu  atât  mai  vârtos. 

2.  Mult  mai  dificii  e  locul  dela  I  Tes.  5,  23.  Problema  care 

trebue  rezolvată  aici  poate  fi  stilizată  mai  potrivit  în  formă  intero¬ 
gativă:  concepţia  paulină  despre  alcătuirea  firească  a  omului  este 
dihotomică  sau  trihotomică  ?  Cu  alte  cuvinte,  fiinţa  omenească  este 
constituită  din  trei  părţi  (itvs0|ia,  a&na),  sau  numai  din  două. 

Pe  această  chestiune,  teologii  s’au  împărţit  in  două  iabere.  Unii 
—  între  cari  numărăm  şi  pe  teologii  ortodocşi  ruşi  din  diaspora  — 
suni  partizani  hotărâţi  ai  frihotomiei.  Alfii  —  şi  aceştia  sunt  mai  nu¬ 
meroşi  —  sus(in  dihotomia.  Arbitrul  situaţiei,  în  cazul  nostru,  nu 
poale  fi  altul  decât  însuşi  sf.  Apostol  Pavel.  Ori  aici  sunt  de  reţinut 
în  primul  rând  două  lucruri:  a)  terminologia  antropologică  paulină 
este  de*o  elasticitate  notorie  şi  b)  cu  foatecă  sf.  Apostol  Pavel  nu 
a  fost  preocupat  de  gândul  de-aşi  construi  un  sistem  antropologic 
propriu  in  sensul  antropologilor  profani  vechi  şi  noui,  totuşi  din  exa¬ 
minarea  atentă  a  scripturilor  sale  reiese  că  concepţia  paulină  despre 
alcătuirea  firească  a  omului  este  net  dihotomică.  Omul  paulin  constă 
dintr'o  parte  lăuntrică,  vecinică,  netrecătoare  şi  dinir’alia  externa, 
corporală,  materială  şi  deci  trecătoare.  Câte  numiri  dă  acestor  părţi. 

mH  cazul  să  stăruim.  Fapt  e$fe  că  dela  această  regulă  numai  1  Tes. 
5,  23  (şi  întrucâtva  Evrei  4,  12)  face  defecjiune. 

Partizanii  dihotomiei  au  căutat  să  reducă  cele  trei  elemente  ale 
fiinţei  omeneşti  din  I  Tes.  5,  23  la  două,  socotind  pe  irveOpa  fie  ca 
harul  primit  de  creştini  după  botez  —  în  care  caz  rtveOpa  nu  mai 
constitue  o  parte  a  omului  natural  —  fie  ca  o  facultate  o  omului 
lăuntric.  Prima  interpretare  este  pe  cât  de  simplă,  pe  atât  de  ispi¬ 
titoare.  Textul  însă  o  refuză  din  capul  locului,  pentrucă  în  cazul 
acesta  ar  trebui  să  admitem  că  rcvsDpa  —  adică  harul  dumnezeesc 
-  ar  putea  fi  supus  corupţiei  şi  deci  ar  avea  nevoe  să  se  sfin- 
jească.  Ceeace-i  cu  neputin(ă,  pentrucă  JtveOpa  nu  poate  fi  convertit 
din  cauză  a  sfinţeniei  în  obiect  al  sfinţeniei.  Aşa  că  cele  mai  multe 
şanse  de  corectitudine  le  are  ultima  interpretare. 

Scrisă  cu  priceperea  unui  specialist  încercat,  cea  mai  recenta 
lucrare  a  Păr.  Prof.  Roventa  se  recomandă  dela  sine  ca  o  călăuză 
negreşelnică  pentru  ceice  au  râvna  de-a  descifra  înţelesul  acestei 
simpatice  scripturi  pauline.  GRIGORIE  T.  MARCU 

P.  I.  Biatsiotis,  Profesor  Ia  Universitatea  din  Atena :  Eia«Yri3Fi 
ei;  ur,v  HaXaiâv  AiXrH]xrjv  (Introducere  în  Vechiul  Testament),  Atena 
1937,  p.  659. 

Profesorul  Bratsiotis  e  cunoscut  cititorilor  noştri.  El  s’a  impus 
în  vremea  din  urmă  prin  scrierile  sale  din  domeniul  biblic.  Astfel  a 
lucrat  o  temă  în  legătură  cu  Sf.  Pavel  şi  Septuaginta:  ’O  ’Atc.  IlaoXo; 
xai  fj  fisrctiţipacîi;  cfflv  6,  în  care  arată  infiuinfa  Septuagintei  şi  în  genere 
a  Vechiului  Tesfament  grecesc,  asupra  apostolului  şi  scriitorului 
Pavel.  In  lucrarea  sa  ’O  IlaXaiauvi?  ’louSaiapoţ  irtî  I,  Xp.  A'  1918-  (Iu¬ 
daismul  palestinian  sub  Iisus  Hristosi  bazat  pe  autori  clasici,  aduce 
contribuţii  la  lămurirea  textului  NouluiTeslamenf  ca  şi  la  Arheologia  bi¬ 
blică  şi  Istoria  biblică.  Alte  lucrări  ale  sale  sunt:  'EŞpaîtuv  rcatSwv 
1920  (Educaţia  copiilor  la  Evrei)  în  care  arată  principiile  pedagogiei 
Vechiului  Testament ;  'Iwkvvtq;  6  Baîractr);  «poţpfjirfiţ  1921  (Ioan  Bo¬ 
tezătorul  ca  profet),  unde  arată  activitatea  profetului  care  formează 
puntea  de  trecere  între  Vechiul  şi  Noul  Testament;  'H  yovtj  âv  tîj 
BtflXtp  1922  (Femeia  în  Biblie),  unde  se  ocupă  de  locul  femeii  în 
Biblie,  de  femeia  Ideală  şi  schiţează  pe  cele  mai  distinse  persona¬ 
lităţi  femenîne  din  Sf.  Scriptură ;  Oi  dHXtotarot  xaî  6  «iY«:oxp7)ttx6; 
itoXiriqnb;  £v  IlaXataţiV/]  1926  (Filistenii  şi  cultura  egeo-crelană  în  Pa¬ 
lestina)  în  care  tratează  chestiuni  ce  privesc  numele,  descendenta, 
palrla,  cultura  Filistenilor,  limba,  religia  şi  viaţa  lor  socială  şi  arti¬ 
stică  ;  Al  ’ÎÎSxi  twv  ivapaOpffiv  xoo  *EaXnrjptou  1928  (Cântările  treptelor 
Psaltirei),  o  introducere  cu  comenlar  la  psalmii  numifi  ai  treptelor; 

xotvwvtoXoYixrj  crr]ţjt.aaca  n};  II.  A.  1928  (Valoarea  socială  a  Vechiului 
Testament) ;  ’II  YX&aaa  twv  0'  (Limba  Septuagintei).  Ai  rapt  wu;  0' 
oTrouSai  8i«  t&v  acwvwv  (Studii  asupra  Septuagintei  în  decursul 

veacurilor) ;  0'  uîi;  ţoO  dvâpwjtou  (Fiul  omului)  etc. 

Studiul  de  faţă.  Introducerea  în  Vechiul  Testament,  este  rezul¬ 
tatul  unei  munci  mal  îndelungate.  Perle  din  material  a  format  obiectul 

prelegerilor  pe  cari  profesorul  Brafsiolis  Ie-a  flnuf,  în  caliiate  de  ti¬ 
tular  al  catedrei  de  introducere  şi  Comentar  la  V.  T.,  elevilor  săi  din 
capitala  Greciei.  Isagogia  sa  şi-o  împarte  în  3  părjl.  In  partea  întâia 
tratează  cărjile  Vechiului  pe  rând  —  dela  Pentateuh  la  Maleahi  — 
-deci  cărfile  istorice,  poetice  şi  didactice,  şi  profetice;  în  partea  a 
doua  face  istoria  canonului  cărţilor  Vechiului  Testament;  tar  a  treia  este 
rezervată  pentru  istoria  textului  Vechiului  Testament.  La  un  capitol 
special  vorbeşte  despre  apocrifele  Vechiului  Testament  şi  apoi  despre 
traducerile  cete  mai  nouă  la  Vechiul  Testament.  Până  ce  voi  avea 
prilejul  să  revin  la  unele  probleme,  discutate  în  acest  voluminos 
tratat  de  introducere,  tin  să  arăt  cititorilor  noştri  felul  cum  se  referă 
la  Români  profesorul  Bratsiotis.  Dupece  la  literatura  introducerilor 
înşiră  şi  în  corpul  lucrării  face  uz  de  Melchisedec,  I.  Onciul,  I.  Olariu, 
Chiricescu  şi  V.  Tarnavschi,  iată  ce  scrie,  fiind  vorba  despre  tradu¬ 
cerea  textului  biblic  al  V.  T.  in  româneşte:  .Întâia  carte,  care  s’a 
tradus  în  Tomâneşte  a  fost  Psaltirea.  Această  traducere  numită  Psal¬ 
tirea  Scheiană  s’a  făcut  pe  la  începutul  sec.  16  sau  sfârşitul  sec.  15, 
pe  bază  de  text  slavon.  In  anul  1582  s'a  tipărit  în  Orăştia  Transil¬ 
vaniei  în  româneşte  Geneza  şi  Exodul,  de  clericul  calvin  M.  Tordaş 
pe  baza  textului  masoretic  şi  în  parie  pe  bază  de  text  grecesc  şi 
«iavonesc.  In  1651  s'a  tipării  o  nouă  traducere  românească  a  Psal- 
tirei,  pe  baza  textului  masoreiic  şi  grecesc,  în  Alba-Julia.  In  1669  s’a 
-editat  o  nouă  traducere  românească  a  Psaltirei  de  către  Dosofteiu, 
mitropolitul  Sucevii;  iar  în  1688  s’a  tipărit  în  Bucureşti,  traducerea 
întreg  Vechiului  Testament,  colaborând  German  Nisls,  frajîl  Şerban 
şi  Radu  Greceanu,  pe  baza  Septuagintei  şi  conţinând  nu  numai  căr¬ 
file  cele  necanonice  ci  şi  unele  apocrife.  In  anul  1795  s’a  tipărit  la 
Blaj  iarăşi  o  traducere  la  întreg  V,  T.,  pe  baza  Septuagintei,  de  Sa- 
muil  Micul,  cuprinzând  asemenea  şi  cărjile  cele  necanonice.  La  1819 
s’a  publicai  în  Pwtersburg  de  Gavriil,  mitropolitul  Chişinăului  şi  de 
arhimandritul  Varlaam  o  altă  traducere  ia  întreagă  Sfânta  Scriptură. 
In  1873  s’a  tipărit  o  traducere  ia  întreaga  Biblie  de  căfre  societatea 
biblică  britanică,  pe  baza  traducerilor  româneşti  existente.  In  1914 
apăru  întreaga  Biblie  în  româneşte  în  editura  Sfântului  Sinod.  Către 
finea  lui  1936  a  început  publicarea  traducerii  celei  nouă  a  Vechiului 
Testament  alcătuită  pe  baza  textului  masoreiic  şi  a  Septuagintei,  de 
către  profesorii  facuHSfrj  de  teologie  din  Chişînău  Radu  şi  Pişculescu, 
cu  aprobarea  Sf.  Sinod*.  Dupăcum  se  vede  profesorul  Braiiofls  a 
avut  la  îndemână  cele  mai  proaspete  lucrări  româneşti,  de  unde  şi-a 
luai  precis  informaţiile  sale.  Lipseşte  doar  Biblia  lui  Saguna  din  în- 
şirarea  de  mai  sus.  Având  în  vedere  valoarea  Bibliei  sibiene,  se  poate 
crede  că  este  vorba  de-o  neintenţionată  trecere  cu  vederea. 

La  Vechiul  Testament  nu  există,  în  biserica  Eladei,  o  Introdu¬ 
cere  scrisă  cu  mai  multă  pricepere  decât  aceasta.  Folosindu-se  de 
toate  mijloacele  pe  cart  erudiţia  contimporană  le  pune  la  dispozljie, 
tratatul  conetitue  nu  numai  un  pas  înainte  în  înţelegerea  Vechiului 
Testament,  ci  contribue  totodată  la  lămurirea  multor  teme  de  ordin 
■biblic  şi  teologic  în  genere.  Prof.  Dr.  NICOLAE  NEAGA 

Arhtm.  I.  Seriban,  profesor  la  Facultatea  de  Teologie  din  Cht- 
şînău:  CARTEA  CĂRŢILOR:  SF.  SCRIPTURĂ  SAU  BIBLIA.  Bucu- 
reşll  4938,  p.  96.  Preţul  Lei  10. 

Nu  demult  dtnstinsul  cărturar  I.  Seriban  a  dăruit  cititorilor  noştri  o 
simpatică  lucrare  despre  «Datoria  preotului  către  limba  bisericească*,1 
venită  tocmai  la  vremea  când  atât  de  mult  se  poartă  vorbă  în  jurul 
limbii  noasire,  care  pare  c’a  încercat  prefaceri  ce  o  smulg  din  ve¬ 
chile  ei  făgaşuri.  «Cartea  Cărţilor:  Sf.  Scriptură  sau  Biblia*  este  un 
potrivit  omagiu  închinat  evenimentului  întâmplat  la  1688,  când  ieşi 
pentru  întâia  oară  la  lumina  zilei  Sf.  Scriptură  întreagă  în  graiul  stră¬ 
moşesc.  Căseşti  în  lucrarea  înalt  Prea  Cuvioşiei  Sale  I.  Seriban 
atâtea  amănunte  folositoare  încât  ele  merită  să  fie  citite  şi  ştiute,  mai 
ales  că  scrierea  costă  abia  10  Lei,  un  dar  deci  pe  care  I.  P.  Cu- 
vioşia  Sa  îl  face  cititorilor  săi.  Iată  capitolele  principale  ale  cărţii: 
1.  Avem  Biblie;  2.  Biblia  pe  româneşte;  3.  Congresul  societăţii  bi¬ 
blice  britanice ;  4,  Societatea  biblică  din  Wuerfemberg ;  5,  Puterea 
Bibliei;  6.  Puterea  Bibliei;  7.  Cartea  lumii;  8.  Societăţile  Biblice* 
9.  Hoinăreli  cu  Biblia;  10.  Biblia  la  oamenii  luminaţi;  11.  Cartea 
păcii  în  lumea  vrajbei;  12.  Viaţa  Bibliei;  13.  înflăcăraţi!  Bibliei r 
14.  Clevetitorii  Bibliei;  15.  Dreptăţile  Bibliei;  16.  Vestitorii  Bibliei; 
17.  Griji  sufleteşti  in  alte  continente;  18.  Biblia  încoronării;  19.  Noul 
congres  al  societăţii  biblice  britanice. 

Iată  conţinutul  acestei  lucrări  indispensabile  pentru  evenimentul 
pe  care-1  sărbătorim.  Prof.  Dr.  N.  NEAGA 

s)î 

Pan.  N.  Trembela :  TraSpvTjjia  dc  rss?  iTuatoAxc  roO  HauXou;  Atena,. 
Editura  Z&rfj,  1937;  XVI+724  p. 

Sunt  sigur  că  teologii  români  cari  au  studiat  in  vremea  din 
urmă  la  Atena,  vor  Ii  foarte  surprinşi  când  vor  afla  că  dl  Dr.  Panaif? 
N.  Trembela  iscăleşte  mai  nou  un  volum  impunător  de  exegeză  a 
epistolelor  pauline.  Om  de-o  cultură  teologică  temeinică  şi  de-o  con¬ 
siderabilă  putere  de  muncă,  cărturarul  Trembela  s’a  afirmat  până 
acum  cu  lucrări  frumoase  de  Apologetică,  Omilelică  şi  Catehelică. 
Predicator  de  talie  hrisostomică  —  cel  mai  bun  din  câţi  are  Orto¬ 
doxia  greacă  contimporană  —  era  de  aşteptat  să  stăpânească  Scrip¬ 
tura  ireproşabil  şi  deci  să  ne  dee  în  materie  ceva  de  preţ  şi  pe  hârtie. 

Toiuşi  comentarul  dsaie  nu-i  ceeace  ne-am  fi  aşteptat,  adecă 
un  pachet  de  omilii  cu  mult  element  personal,  ci  ceva  mai  original,, 
mai  bun  şi  mai  trainic 

Lăsând  laoparte  studiile  introductive  cari  prefaţează  fiecare  epi¬ 
stolă,  comentarul  dsaie  se  prezintă  astfel: 

În  fruntea  fiecărei  pagini,  reproduce  pe  o  coloană  textul  res¬ 
pectiv  al  epistolei,  în  original.  In  coloana  alăturată,  parafrazează 
textul  original  în  greaca  nouă.  Fiecare  verset  al  textului  original  este- 
împărţit  cu  cifre  în  secţiuni  foarte  mici,  cari  te  irimii  la  tâlcuirea 
aşezată  în  restul  paginii.  Tâlcuirea  consiă  din  citate  de-ale  sf.  Pâ- 

1  Sibiu  1958,  ediiure  «Revistei  Teologice',  35  p..  12,  Lei.. 

rinfi  şi  scriitori  bisericeşti  —  mai  rar  din  comentatorii  moderni  — 
făcute  de  predilecţie  ad  iiiteram.  Aşa  încât  cititorul  are  la’ndemână 
explicările  cele  mai  autorizate  ale  locului  respectiv,  aşa  cum  au  fost 
făcute  de  marii  dascăli  ai  creştinătăţii  şi  în  special  de  sf.  Ioan  Hri- 
sostom.  Un  conspect  al  prescurtărilor  făcute  în  corpul  lucrării,  îţi 
înlesneşte  identificarea  rapidă  a  iniţialelor  autorilor  citaţi. 

Dl  Dr.  P.  Trembela  a  alcătuit  o  operă  folositoare  nu  numai 
compatrioţilor  dsale,  ci  tuturor  teologilor  ortodocşi  cari  cunosc 
limba  greacă.  GRIGORIE  T.  MARCU 

L'HOMME  ET  LE  PliCHE.  Paris,  Librairie  Pion,  Col.  Presences, 
1938,  316  p.  (poligrafie). 

In  colecţia  Prăsences  dela  Paris  au  apărut  până  acum  10  opere 
importante,  cari  tratează  probleme  generale  şi  au  de  multeori  cola¬ 
borarea  unor  grupuri  întregi  de  specialişti,  iată  titlurile  lucrărilor  pu¬ 
blicate:  1.  Daniel  Rops :  Ce  qui  mort  et  ce  qui  nait;  2.  Raoul  D'Autry : 
Metier  d’homme.  Preface  de  Paul  Valery;  3.  Rene  Dumesnil :  L’Ame 
du  medecin.  4.  X.  de  Lignac:  La  France  ettend  sa  jeunesse;  5.  Le 
communisme  et  Ies  chrefiens  (poligrafie) ;  6.  Probleme  du  sdxualite 
(poligrafie) ;  7.  Une  Salnte  parmi  nous  (poligrafie) ;  8.  Les  Juifes  (po¬ 
ligrafie)  ;  9.  Docteur  Rene  Biot :  Le  corps  et  Târne ;  10.  L’homme  et 
le  peche  (poligrafie). 

Cartea  ultimă  —  de  care  ne  ocupăm  —  are  printre  autori 
somităţi  ale  ştiinţei  occidentale.  Lucrarea  se  împarte  în  3  capitole. 
Capitolul  prim :  Om  şi  păcat,  începe  cu  două  studii  teologice,  scrise 
de  oratorienli  Ducattillon  şi  Maydien.  Savantul  criminolog  belgian  Et. 
de  Gieef  se  ocupă  cu:  Păcat  şi  boală.  Etienne  Borne  scrie  despre: 
Raţionalismul  freudian  şi  misterul  păcatului,  combătând  exagerările 
freudienilor  contimporani.  Academicianul  spaniol  Eugenio  d’Ors  stu¬ 
diază:  Păcatul  şi  lumea  fizică. 

Partea  a  doua  a  cărţii  se  întitulează:  Aspectele  păcatului  con¬ 
timporan.  Studiile  din  acest  capitol  suni  scrise  de  Jacques  Che- 
valier,  Rene  Schwob,  Jacques  Madaule,  Pierre  Gardere  şi  P.  H.  Simon» 

Partea  a  treia  e,  poale,  cea  mai  importantă.  Traieeză  în  sens 
creşiin  o  problemă  dintre  cele  mai  importante  pentru  epoca  noastră : 
«Literatura  şi  păcatul*.  Studiile  sunt  scrise  de  somităţi  literare :  Fran- 
gois  Mauriac,  Andre  Therive,  W.  Weldle,  Christîan  Ducasse  şi  Jean 
Mathleu. 

Cariea  e  scrisă  de  neteologi  (cu  2  excepţii).  Importanţa  ei 
constă  în  faptul  că  filosofi,  jurişti,  literaţi,  criminologi  etc.  sunt  preo¬ 
cupaţi  de  problema  păcatului.  Mai  ales  pentru  unii  oameni  de  ştiinţă,, 
păcatul  e  un  iermen  în  afară  de  vocabular.  Sunt  mulţi  savanţi  cari 
presupun  că  păcatul  mistificat  de  psiholog,  cântat  de  poet,  justificat 
de  savant  sau  elogiat  de  literat,  nu  mal  e  păcat.  Se  uită  că  privit 
prin  acesie  prisme  moderniste,  păcaiul  rămâne  toi  păcat. 

Diacon  IOSIF  E.  NAGHIU 


CRONICĂ 

P.  SF.  ARHIEREU  DR.  VASILE  STAN  PRIMUL  EPISCOP  AL 
MARAMUREŞULUI.  Colegiul  electoral  pentru  desemnarea  titularului 
reînfiinţate!  Episcopii  a  Maramureşu  ui,  s’a  întrunit  Marji  1  Noem- 
vrie  a.  c.t  în  Capitală. 

Dupăce  P.  Sf.  Episcop  Nicolae  Colan,  Ministrul  Cultelor  şi 
Artelor,  a  citit  Mesajul  Regal  de  deschidere  a  şedinţei  Colegiul  elec¬ 
toral,  I.  P.  Sf.  Patriarh  Miron  şi-a  exprimat  bucuria  de-a  fi  fost  în¬ 
vrednicit  să  ajungă  acea  zi  mare,  pe  care  a  dorit-o  demult. 

S'a  purces  apoi  la  alegerea  Episcopului  Maramureşului.  Cele 
mai  multe  voturi  le-a  întrunit  P.  Sf,  Arhiereu  Dr.  Vasile  Stan  de 
Răşinari,  vicarul  Mitropoliei  Ardealului  (58),  urmat  de  I.  P.  C.  Arhima- 
rijl  Dr.  luliu  Scriban  (41)  şi  Eugen  Laiu  (35),  Neîntrunind  nici  un 
candidat  numărul  reglementar  de  voturi,  s’a  declarat  balotaj.  1.  P.  C. 
Arhlm.  Scriban  a  anunfat  că  îşi  retrage  candidatura.  Procedându-se 
la  vot  a  doua  oară,  P.  Sf.  Arhiereu  Or.  Vasile  Stan  a  fost  declarat 
ales  cu  majoritate  absolută  de  (69)  voturi. 

P.  Sf.  Episcop  Vasile  s’a  născut  dintr’o  familie  sănătoasa  de 
ţărani  cu  frica  lui  Dumnezeu,  in  Sohodol  (Munţii  Apuseni),  la  30 
Ianuarie  1875.  A  urmat  şcoala  primară  ortodoxă  dtn  satul  natal. 
Studiile  liceale  le-a  făcut  la  Brad,  Beluş  şi  Braşov,  iar  cele  teologice 
la  Seminarul  „Andreian'  din  Sibiu  (1893—1896).  Dupăce  a  funcţionai 
scurtă  vreme  ca  învăţător  confesional  în  Sohodol  şi  în  cancelaria 
consistorială  din  Sibiu,  în  Septemvrie  1898  a  fost  trimis  de  Consis- 
torul  arhidlecezan  ca  bursier  la  facultatea  de  filosofie  a  Universităţii 
din  Budapesta,  unde  a  studiat  până’n  1  Iunie  1902.  In  23  Mai  1908 
a  fost  proclamat,  tot  acolo,  doctor  în  filosofie.  Din  1902  încoace 
a  fost  rând  pe  rând  prolesor  Ia  Şcoala  civilă  de  fete  a  Asocia{iunii 
„Astra*  şi  la  Seminarul  „ Andreian",  iar  apoi  director  al  Şcolii  nor¬ 
male  «Andrei  Şaguna*  (1919 — 1927).  Intrând  în  monahism,  în  25  Oc- 
tomvrie  1925  a  fost  hirotonit  întru  protosincel,  ier  în  4  Aprilie  1926 
întru  arhimandrit.  La  7  Septemvrie  1927,  a  fost  numit  vicar  arhie- 
piscopesc.  Un  an  mai  târziu,  la  14  Octomvrie  1928,  a  fost  hirotonit 
Arhiereu  de  Răşinari. 

Profesor  iscusit  şi  organizator  priceput,  P.  Sf.  Sa  a  avut  prilejul 
să-şi  valorifice  experienţa  acumulată  dealungul  anilor,  la  postul  de 
mare  cinste  la  care  l-a  chemat  I.  P.  Sf.  nostru  Mitropolit  Nicolae. 
Maicuseamă  în  rezolvirea  problemelor  şcolare,  P,  Sf.  Sa  a  adus 
contribufii  excepţionale  de  specialist  încercat,  atât  la  centrul  Mitro¬ 
poliei  noastre  cât  şt  ’n  Sf.  Sinod. 

Activitatea  scriitoricească  a  P.  Sf.  Sale  însumează  o  seama  de 
cârji  şcolare  valoroase  şi  însemnate  studii  şi  articole  teologice,  fi¬ 
losofice  şi  literare. 

După  aiâjta  ani  de  osteneli  fructuoase  desfăşurate  aici  la  Sibiu, 
P.  Sf.  Sa  pleacă  la  scaunul  episcopal  al  Maramureşului.  Pleacă  aşa 

cum  l-am  ştiut  totdeauna :  modest  şi  bun,  blând  şi  cucernic,  harnic 
şl  priceput  în  purtarea  treburilor  episcopeşli  şi  înconjurat  de  stima 
şi  preţuirea  nefăţărită  a  tuturor  celorce  l-au  cunoscut. 

$tim  ce  i  aşteaptă  în  Maramureş:  o  turma  prădată  de  toţi  furii. 
Mai  ştim  însă  şi  aceea  că  P.  Sf.  Sa  posedă  leacul  cu  care  va  tă¬ 
mădui  rănile  ei  şi-i  va  direge  spărturile. 

Inir’un  timp  atât  de  scurt,  I.  P.  Sf.  nostru  Mitropolit  Nicolae 
se  desparte  de-o  altă  inimă  devotată,  de-o  altă  mână  harnică  şi  pri¬ 
cepută.  Nu-i  nimic  !  Ii  rămâne  în  schimb  bucuria  de- a  şti  că  la  cârma 
reînfiinţatei  Episcopii  a  Maramureşului  veghează  paznicul  indicat  de 
Dumnezeu  şi  de  oameni. 

Plinească  Cerul  urarea  cu  care  însoţim  paşii  primului  Episcop 
al  Maramureşului  pe  drumul  apostoliei  Sale : 

Mulţi  ani  de  biruinţe  ortodoxe,  Prea  Sfinţite  Părinte  l 

❖ 

t  MITROPOLITUL  HRISOSTOM  PAPADOPOULOS.  In  dimi¬ 
neaţa  zilei  de  22  Octomvrle  a.  c.  s’a  săvârşit  din  viaţă  Prea  Feri¬ 
citul  Arhiepiscop  Hrisostom  al  Atenei  şi  al  întregei  Elade,  Pierderea 
pe  care  o  sufere  Biserica  soră  a  Greciei  prin  moartea  înalntestă- 
tătoruiui  ei  este  imensă.  Pentrucă  personalităţile  excepţionale  de  talia 
Mitropolitului  Hrisostom  cu  anevoe  îşi  găsesc  urmaşul  potrivit  care 
să  fie  în  stare  sa  le  desăvârşască  opera. 

Născut  la  1  Iulie  1868  în  Maditos  (Tracia),  unde  tatăl  său  era 
preot,  dupăce  a  urmat  şcoala  din  loc,  a  trecut  rând  pe  rând,  pentru 
studii  teologice,  pe  la  Constantinopol  (1884 — 87),  Ierusalim  (1887—88) 
şi  Smirna  (1888—89). 

In  anii  1889 — 91  studiază  la  Facultatea  de  Teologie  din  Atena, 
unde  se  distinge  în  chip  deosebit.  Pentru  care  pricină,  Regina  Oiga 
a  Greciei  îl  trimite  pe  cheltuiala  sa  în  Rusia,  unde-şi  desăvârşeşte 
pregătirea  la  Academiile  Teologice  din  Chîew  (1891—93)  şi  Peiro- 
grad  (1893—95).  La  20  Maiu  1900  e  hirotonit  întru  diacon,  iar  la  14 
Sept,  a  aceluiaşi  an,  este  preoţit  şi  ridicat  la  rangul  de  arhimandrit 
pe  lângă  Sf.  Patriarhie  a  Ierusalimului.  De  acolo  irece  la  Alexandria 
(1909  -1911),  pentru  a  reveni  la  Atena  ca  director  at  seminarului 
teologic.  Inire  timp,  Faculfaiea  de  Teologie  din  Atena  îi  conferă 
(1910)  diploma  de  docior  honoris  causa,  încununând  astfel  valoroasa-i 
operă  ştiinţifică.  Patru  ani  mai  târziu  (1914)  este  ales  profesor  de 
Istoria  bisericească  la  Facultatea  de  Teologie  din  Afena. 

In  8  Martie  1923,  Sf.  Sinod  al  Bisericii  Greciei  l-a  chemat  la 
cârma  Ortodoxiei  greceşti. 

Odală  cu  înscăunarea  Sa,  începe  o  eră  nouă  de  consolidare 
lăuntrică,  de  muncă  socială  creştină  plină  de  rezultate  bune  şi  de 
prestigiu  deosebi,  peniru  Biserica  soră  a  Greciei. 

Dar  Mitropolitul  Hrisostom  Papadopulos  n’a  fosf  numai  un 
eminent  oganizaior  bisericesc  şi  un  păstor  iscusit,  ci  mai  cu  seama 
un  savant  productiv  şi  apreciat  în  ţoale  cercurile  ştiinţifice  de  pe 
continent.  Domeniul  în  care  a  lucrat  mai  cu  spor  şi  cu  multă  com- 

pelenfa,  atât  inatnte  cât  şt  după  alegerea  Sa  ca  înaintestătător  al 
Biserici!  Greciei,  a  fost  Istoria  bisericească. 

Lucrările  masive  pe  cari  le-a  publicat  încă  din  tinerele,  i-au 
adus  întru  tot  meritata  cinste,  în  1926,  când  a  fost  întemeiată  Aca¬ 
demia  grecească,  de-a  fi  ales  printre  primii  membri  activi  ai  ace¬ 
stei  instituţii. 

De  catedra  de  Istorie  bisericească  a  Facultăjii  de  Teologie  din 
Atena  nu  s’a  despărţit  toată  viaja.  In  calitate  de  profesor  onorar  al 
acestei  Facultăţi.  Mitropolitul  Hrisostom  ţinea  în  fiecare  an  câteva 
ore  de  curs,  la  cari  alergau  studenfi  şi  profesori  dela  toate  facul¬ 
tăţile  şi  foarte  multă  lume  aleasă  din  Atena. 

In  1931,  prietenii  şi  admiratorii  Săi  au  sărbătorit  35  de  ani  de 
activitate  ştiinţifică  al  Mitropolitului  Hrisostom,  prin  publicarea  unui 
impunător  volum  omagial  (’Evaîoip,a).  Alături  de  numeroase  studii  de 
specialitate,  semnate  de  învăţaţi  cu  renume  greci  şi  străini  —  dela 
noi,  dl  prof.  T.  M.  Popescu  dela  Facultatea  de  Teologie  din  Bucu¬ 
reşti,  care  i-a  fost  elev — ’Evatoijia  conţine  o  Bio-Bibliogrefie  a  ma¬ 
relui  Mitropolit,  din  care  se  vede  că  la  acea  dată,  opera  Sa  ştiinţi¬ 
fico  număra  aproape  400  de  titluri.  Toate  bisericile  ortodoxe  răsăritene 
—  a  Consfantinopolului,  Ierusalimului,  Alexandriei,  Antiohiei,  Rusiei, 
Greciei,  României,  Serbiei,  Ciprului  efc.  —  s’au  împărtăşit  de  sludii 
importante  din  partea  acestui  prodigios  învăţa!.  Câte  a  mai  publicat 
dela  1931  încoace,  e  greu  de  stabilit  în  graba  cu  care  anunţăm  triste 
veste  a  mortit  Sale. 

Rânduiască-i  Dumnezeu  sălaş  de  odihnă  în  curţile  Sale,  iar 
Ortodoxiei  cât  mai  mulţi  slujiiori  de  (alia  pururea  pomenitului  Mi¬ 
tropolit  Hrisostom.  GR.  T.  M. 

*t*  ALEXANDRE  MORET.  S’a  stins  un  cercetător  al  istoriei  re¬ 
ligiilor  din  Orient  egiptologul  Alexandre  Moret.  S’a  născut  în  1868. 
După  studii  orientalistice  cari  II  consacră,  ajunge  conferenţiar  de 
istoria  Egiptului  la  Lyon,  iar  după  cajiva  ani  profesor  de  egiptologie 
la  Sorbona  (în  1923  trece  la  College  de  France).  Din  1906  conduce 
şi  celebrul  Muzeu  Guimet.  Pentru  vasta  sa  activitate  istorică,  în  1926 
e  ales  membru  al  Institutului  Franţei  (secţia  Inscripţii  şi  Arte  frumoase). 

Discipol  al  lui  Loret  şi  al  lui  Maspero,  lasă  după  sine  opere 
nepieriloare  de  egiptologie  şi  istoria  religiunllor.  In  3  volume  masive,- 
studiază  cu  pasiune  magia  egipteană.  Volumele  Mysîeres  egyptiens 
aduc  contribuţii  importante  la  cunoaşterea  istoriei  religioase  a 
Egiptului.  Tot  din  acest  punct  de  vedere  sunt  importante  volumele 
Rois  et  Dieu  d'Egypte,  Du  caractere  religieux  de  Ia  royautâ  pha- 
raonique,  Au  temps  des  Pharaons,  şt  Le  rituel  du  culte  divin  jour- 
nalier  en  Egypte. 

Pentru  istoria  profană  Moret  rămâne  nemuritor  mai  ales  prin 
două  opere:  Histoire  de  T Orient,  publicată  în  colecţia  de  istorie 
universală  îngrijită  de  Glotz,  şl  Le  Nil  et  Ia  cioilisation  âgyptienne*. 

JOSIF  E.  NAGH1U 

CONCURSUL  DE  PREDICI 
ANTISECTARE  AL  „REVISTEI 
TEOLOGICE".  Cu  binecuvân¬ 
tarea  I,  P.  Sf.  Mitropolit  Nicolae, 
„Revista  Teologică"  deschide  un 
concurs  pentru  10  (zece)  pre¬ 
dici  antisectare. 

La  acest  concurs  poate  parti¬ 
cipa  oricare  C,  preot  din  Ar¬ 
hiepiscopia  de  Alba-Iulia  şi  Sibiu, 
precum  şi  C.  preoţi  şi  profesori 
de  Religie  dinafara  Arhiepisco¬ 
piei  noastre  cari  sunt  abonaţi  la 
„Revista  Teologica"  sau  cari 
se  vor  abona  dela  1  Ian.  1939. 

Predicile  cari  vor  fi  prezen¬ 
tate  la  concurs  vor  trebui  să 
întrunească  următoarele  condi- 
tiuni:  1)  să  se  ocupe  fiecare’n 
parte  de  câte-o  învăţătură  sau 
practică  sectară  rătăcită,  căreia 
să-i  opună  cu  toată  tăria  ade¬ 
vărul  ortodox;  2)  să  utilizeze 
atât  în  respingerea  rătăcirilor 
sectare,  cât  şi  în  susţinerea  în¬ 
văţăturilor  ortodoxe  maicuseamă 
argumente  din  Sfânta  Scriptura  ; 
3)  să  fie  redactate  într’un  stil 
uşor,  însufleţit  şi  corect  —  adică 
să  evite  ieşirile  pătimaşe ;  4) 
întinderea  unei  predici  să  nu  de- 
păşască  patru  pagini  cicero  de- 
ale  „Revistei  Teologice* ;  5)  pre¬ 
dicile  prezentate  la  concurs  să 
fie  scrise  pe  câte-o  singură  pa¬ 
gină  a  unui  sfert  de  coală,  cu 
maşina  sau  cu  mâna,  cite(,  curat 
şi  lăsând  spafiu  suficient  între 
rânduri  pentru  eventuale  îndrep¬ 
tări  ;  6)  manuscrisele  nu  vor  fi 


iscălite;  autorii  lor  vor  comu¬ 
nica  Redacţiei  „Revistei  Teolo¬ 
gice",  când  le  vor  trimite,  nu¬ 
mele  şi  adresa  complectă,  iar 
aceasta  va  da  fiecărui  manu¬ 
scris  un  număr  de  ordine  cu 
care  predicile  vor  infra  la  con¬ 
curs  Aceasta  pentru  a  asigura 
maximum  de  obiectivitate  în  apre¬ 
cierea  predicilor. 

Manuscrisele  vor  fi  înaintate, 
în  scrisoare  recomandată,  Re¬ 
dacţiei  „Revistei  Teologice", 
până  la  30  Maiu  1-939. 

Cenzurarea  manuscriselor  se 
va  face  de  o  comisiune  prezi¬ 
dată  de  I.  P.  Sf.  Arhiepiscop  şi 
Mitropolit  Nicolae . 

Manuscrisul  cel  mai  reuşii  va 
fi  publicat  în  „Biblioteca  Bunului 
Păstor",  pe  cheltuiala  „Revisiei 
Teologice".  Autorul  Iui  va  primi 
30  exemplare  din  broşură  şi  an 
premiu  corespunzător. 

Comisiunea  îşi  rezervă  dreptul 
de  a  alege  dintre  predicile  pre¬ 
zentate  la  concurs  pe  cele  mai 
bune  şi  la  nevoe,  de  a  distribui 
premiul  mai  multor  concurenţi. 

Orice  alle  informatiuni  supli¬ 
mentare  se  pol  cere  Redacţiei 
„Revistei  Teologice"  —  dar  nu¬ 
mai  prin  scrisoare. 

Sperăm  că  această  iniţiativă 
va  fi  un  frumos  prilej  de  încer¬ 
care  a  aptitudinilor  învătăioreşti 
ale  clerului  nostru  şi  de  încu¬ 
nunare  a  lor.  Ceeace  noi  do¬ 
rim  din  toată  inima. 

LUMINATUL  nosiru  Arhipă- 
stor,  I.  P,  Sf.  Mitropolit  Nicolae, 
nu  încetează  a  se  îngriji  ca  cre¬ 
dincioşii  pe  cari  îi  păstoreşte 
să  aibă  lăcaşuri  de  închinăciune 
cât  mai  grăitoare  despre  Irezvia 
credinţa  româneşti.  Bisericile 
ce  se  ridică  de  sârg  în  ioate 
părţile  Arhiepiscopiei  noastre, 
sunt  cea  mai  bună  dovadă  a 
acestei  griji. 

1.  P.  S.  Sa  nu  uită  însă  nici 
de  bisericile  noastre  vechi. 
Principiul  care-1  călăuzeşte  în 
această  privinţă,  ar  putea  fi 
formulat  aşa :  acolo  unde  tre- 
bue  sâ  zidim,  dar  nici  pe  cele 
vechi  să  nu  le  părăsim  l 

Pentru  a  putea  lua  măsuri 
eficace  şi  .definitive  în  scopul 
conservării  acestor  mărturii  sme¬ 
rite  ale  unui  glorios  trecut  or¬ 
todox  cari  sunt  bisericile  bă¬ 
trâne  de  lemn,  1.  P.  Sf.  Sa  a 
însărcinat  pe  eminentul  profesor 
universitar  dela  Cluj  dl  Dr. 
Coriolan  Petranu,  să  cerceteze 
acesie  vechi  lăcaşuri  de  închi¬ 
năciune,  să  le  siudieze  şi  să 
facă  propuneri  concrete. 

Dl  prof.  univ.  Dr.  C.  Petranu, 
care  a  binevoit  să  onoreze  re¬ 
vista  noastră  chiar  în  acest  an 
cu  colaborarea  dsale,  este  un 
specialist  cu  renume  în  materie 
de  Istoria  artei. 

In  zilele  de  2 — 24  Sept.  a.  c., 
dsa  a  vizitat  în  condiţii  destul 
de  anevoioase,  dar  cari  s’au 
încununai  cu  rezultate  foarte 
bune,  80  biserici  de  lemn  din 
părţile  Hunedoarei,  adică  ju¬ 
mătate  din  câte  avem.  Cele¬ 
lalte  vor  fi  studiate  în  vara  vii¬ 
toare.  In  cursul  acestei  călă¬ 
torii  de  studii  dsa  a  inventariat 
bisericile  de  lemn  ca  atare  şi 


obiectele  de  muzeu  pe  cari  le 
conţin,  a  făcut  fotografii,  a  adu¬ 
nat  datele  istorice  privitoare  la 
vechimea  lor,  le-a  studiat  con¬ 
strucţia  şi  forma  şi  a  examinat 
modul  lor  de  păstrare,  pentru  a 
putea  decide  cari  dintre  ele 
merită  să  fie  conservate  şi'n 
viitor  şi  cari  pot  fi  demolate. 

Rezultatul  acestei  călătorii  l-a 
aşternut  într’un  raport  detailat 
pe  care  l-a  înaintat  autorităţii 
bisericeşti.  „Telegraful  Român" 
l-a  reprodus  în  nr,  42  a.  c. 

lin  album  al  bisericilor  de 
lemn  din  Arhiepiscopia  orto¬ 
doxă  româna  de  Alba-lulla  şi 
Sibiu,  însoţit  de  un  studiu  com¬ 
petent,  va  fi  publicat  îndatăce 
dl  prof.  Petranu  îşi  va  sfârşi 
cercetările. 

• 

DIN  prilejul  împlinirii  aloi 
două  veacuri  şt  jumătate  dela 
apariţia  Bibliei  lui  Şerban  Can- 
tacuzino,  „Telegraful  Român*  a 
publicat  în  toamna  aceasta  un 
mănunchiu  de  articole  remarca¬ 
bile  semnate  de  P.  C.  Consi¬ 
lier  arhiepiscopesc  Tr.Scorobeţ, 
Prof.  Dr.  Nicolae  Neaga  şi 
Rector  Dr.  D.  Stăniloae,  cari 
valorifică  în  mod  deplin  isbutit 
acest  moment  însemnat,  pentru 
folosul  sufletesc  al  clerului  no¬ 
stru. 

Din  mulţimea  frumoaselor  gân¬ 
duri  risipite  generos  în  aceste 
articole,  spaţiul  ne  obligă  să 
reţinem  abia  câteva.  In  artico¬ 
lul  „Biblia  şi  sufletul  românesc'* 
(„Tel.  Rom."  nr.  37  a.  c.)  — 
care  ar  trebui  să  circule  mult,, 
ca  şi  celelalte  —  Păr.  Rector 
Stăniloae  notează  în  rezumat  ur¬ 
mătoarele  : 

Noi  am  avut  traduceri  din  Sf~ 

Scriptură  înainte  de  anul  1450. 
Poporul  nostru,  fără  să  aştepte 
transpunerea  în  scris  a  textului 
românesc  al  Sf.  Scripturi,  s'a  ali¬ 
mentai  întotdeauna  din  textul  ne¬ 
scris  al  ei,  nu  din  cartea  pe  care 
o  poţi  lua  cu  tine  într’o  izolare 
anarhică,  ci  din  gură  de  om  viu, 
din  propovăduirea  preoţilor  Bi¬ 
sericii.  Această  propovăduire 
nescrisă  a  Evangheliei  este  su¬ 
perioară  şi  astăzi  celeilalte.  Ea 
trebue  să  copleşească  contactul 
credinciosului  singuratic  cu  cu¬ 
vântul  cel  scris  al  Bibliei,  care 
poate  rămânea  literă  ce  nu*  1  în¬ 
viorează  sau  care  îl  poate  duce 
la  anarhie. 

„Este  o  afirmaţie  insolentă 
aceea  care  se  aude  azi  uneori 
că  poporul  român  a  trebuit  să 
aştepte  pe  agenţii  sectelor  şi 
curentelor  religioase  de  stil 
american  ca  să  ia  cunoştinţă 
de  Sf,  Scriptură" . 

Ca  să  se  ştie! 

•O* 

I.  P.  C.  Arhipresbiter  Mitro- 
for  Dr.  Vasile  Oheorghiu,  titu¬ 
larul  catedrei  de  Studiul  Biblic 
al  Testamentului  Nou  dela  Fa¬ 
cultatea  de  Teologie  din  Cer¬ 
năuţi  şi  membru  onorar  al  Aca¬ 
demiei  Române,  a  trecut  la  pen¬ 
sie.  Cu  acest  prilej.  Universita¬ 
tea  din  Cernăuţi  a  hotărît  să-l 
sărbătorească  pe  ilustrul  pro¬ 
fesor  în  cadre  deosebit  de  so¬ 
lemne. 

Pentru  uriaşele  servicii  pe 
cari  le-a  făcut  Teologiei  orto¬ 
doxe  române,  «Revista  Teolo¬ 
gică"  îi  va  prezenta  în  curând 
celui  mai  savant  teolog  pe  ca- 
re-1  are  astăzi  Biserica  noastră, 
buchetul  ei  de  flori. 

•0* 


CORPUL  profesoral  al  Aca¬ 
demiei  teologice  din  Arad  a  su¬ 
ferit  unele  prefaceri  importante, 
odată  cu  începutul  noului  an 
şcolar.  Păr.  Icon.  Stavr.  Dr. 
Teodor  Botiş,  rectorul  Acade¬ 
miei  şt  titularul  catedrei  de  Teo¬ 
logie  dogmatică,  precum  şi  L 
P.  C.  Arhim.  Dr.  Iustin  /.  Suciu, 
titularul  catedrei  de  Studiul  bi¬ 
blic  al  Testamentului  Nou,  amân¬ 
doi  dascăli  pricepuţi  întru  cre¬ 
şterea  clerului,  au  trecut  la  bi¬ 
nemeritata  odihnă. 

Prin  purtarea  de  grije  a  P. 
Sf.  Episcop  Andrei,  corpul  pro¬ 
fesoral  a  fost  complectat  precum 
urmează : 

Păr.  Prof.  Dr.  Nicolae  Popo- 
oici,  titularul  catedrei  de  Drept  bi¬ 
sericesc,  a  fost  chemat  la  demnita¬ 
tea  de  rector.  Păr.  Prof.  Ilar  ion 
V.  Felea  a  fost  numit  la  catedra 
de  Teologie  dogmatică,  iar  Păr. 
Dr.  Petru  Deheleanu,  la  cea  de 
Studiul  biblic  al  T.  N.  Totodată 
a  fost  numit  la  catedra  de  ri¬ 
tuale  Păr.  Petru  Bancea. 

Personalitatea  noului  rector  al 
Academiei  teologice  din  Arad 
e  îndeajuns  de  cunoscută.  Păr. 
Dr.  N-  Popovici  e  un  canonist 
reputat  şi  un  tot  atât  de  distins 
slujitor  al  altarului.  „Revistei 
Teologice*  îi  este  un  colabora¬ 
tor  devotat  şi  preţuit. 

Păr.  Prof.  llarion  V.  Felea, 
deesemenea.  Teolog  erudit,  har¬ 
nic  şt  talentat,  P.  C.  Sa  este 
autorul  câtorva  lucrări  teologice 
de-o  necontestată  valoare.  Pen¬ 
tru  „Revista  Teologică*  —  pe 
care  o  iubeşte  ca  puţini  alţii  — 
este  un  reazim  de  frunte. 

Păr  Dr.  P.  Deheleanu  este  un 
tânăr  valoros  cu  studii  frumoase 
făcute  în  ţară  (Cernăuţi)  şi  străi- 

mălaie  (Strasbourg),  dela  care 
Studiul  T.  N.  —  care  la  noi  e  atât 
de  sărac  în  lucrări  de  valoare  — 
poale  aştepta  multe. 

Păr.  P.  Bancea  este  licenţiat 
în  teologie  (Cernăuţi)  şi  diplo¬ 
mat  al  Conservatorului  de  mu¬ 
jică  din  Praga. 

Tuturor  le  facem  calde  urări 
de  spor  bun  întru  toate,  spre 
binele  Bisericii  şi  al  Neamului 
nostru. 

Deschiderea  solemnă  a  cur¬ 
surilor  înallel  şcoale  de  Teo¬ 
logie  pe  care  o  slujesc  profe¬ 
sorii  amintiţi,  s'a  făcui  Dumi¬ 
necă  2  Oct.  a.  c„  în  prezenta 
P.  Sf.  Episcop  Andrei  al  Ara¬ 
dului  şi  a  distinsului  Său  oaspe 
episcopul  anglican  Harold  Bnx- 
ion  al  Gibraltarului. 

-O- 

SF.  SINOD  a  însărcinat  pe 
P.  Sf.  Arhiereu  Dr.  Irinea  Mi- 
„ hălcescu  Târgovişteanu  cu  con¬ 
ducerea  Episcopiei  Râmnicului 
Noului  Severin  pe  timp  de  doi 
ani,  cât  durează  concediul  P. 
Sf.  Episcop  Variolomeu.  In  locul 
P.  Sf.  Arhiereu  Irineu,  a  fost 
numit  vicar  patriarhal  I.  P.  C. 
Arhim.  Emilian  Antal,  dela  bi¬ 
serica  Boieanu  din  Capitală.  Tot¬ 
odată  a  fost  numit  în  postul  al 
doilea  de  vicar  al  Mitropoliei 
Bucovinei  I.  P.  C.  Arhim,  Eugen 
Laiu.  Primul  va  primi,  odată  cu 
hirotonirea  întru  arhiereu,  titlul 
de  „Târgovişteanu",  iar  al  doilea 
de  „Suceveanu". 

•O* 

CENTURA  sufletească  dela 
graniţa  de  Vest  a  României  a 
fost  întărită  cu  o  nouă  redută. 

Biserica  din  Oradea  (Grădini), 
a  cărei  temelie  a  fost  aşezată 
şi  sfinţită  Duminecă  în  2  Oct. 
a.  c„  nici  nu  mai  ştim  a  câta 
biruintă-i  din  cele  câştigate  de 
zelosul  vlădică  al  Orăzii,  P.  Sf. 
Dr.  Nicoiae  Popouiciu. 

-O 

IN  biserica  ortodoaă  rusească 
din  Londra  sf.  slujbe  se  săvâr¬ 
şesc  în  englezeşte,  ca  să  poată 
fi  înţelese  de  tânăra  generaţie 
a  emigranţilor  ruşi,  care  a  uitat 
limba  strămoşască.  GR.  T.  M. 

-O- 

E  VORBA  ca  nefericitul  {ar  al 
Rusiei,  Nicoiae  II  Romanov,  să 
fie  trecut  în  rândul  sfinţilor. 
Chestiunea  a  fost  discutată  re¬ 
cent  de  un  sinod  ţinut  la  Car- 
lovij,  sub  preşidentia  I.  P.  Sf. 
Patriarh  Gavrifl  Dojicl  al  Jugo- 
slaviei.  t-  H. 

-0- 

IARĂŞI  sbârnăe  Telefonul 
„Unirii"... 

. . .  Ca  să  se  afle’n  treabă  te¬ 
lefonistul. 

Ne  pare  rău,  dar  de  astă  dată 
n’avem  loc  să-l  scărmănăm. 

■O* 

CONGRESUL  anual  al  Aso¬ 
ciaţiei  clerului  „Andrei  Şaguna* 
va  avea  loc  la  Timişoara,  Joi  10 
Noemvrie  a.  c. 

“O 

FAŢĂ  de  colecţia  anului  1937 
a  „Revistei  Teologice'',  cea  din 
anul  acesta  reprezintă  un  spor 
de  32  pagini. 

Abonafii  noştri,  maicuseamă 
ceice  au  resfanfe,  să  tragă  con- 

